ישיבת מליאה, כנסת 25, פרוטוקול מספר 102, 2023-08-16 00:00

אוריאל בוסו: חברי הכנסת, היום יום רביעי, כ"ט באב התשפ"ג, 16 באוגוסט 2023

אוריאל בוסו:  אני מתכבד לפתוח את ישיבת הכנסת

אוריאל בוסו:  ראשית, הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –     לקריאה ראשונה מטעם הממשלה – הצעת חוק לתיקון פקודת בריאות העם (מס' 41), התשפ"ג–2023; והצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה), התשפ"ג–2023

דן מרזוק:       פרוטוקול לתיקון ההסכם בדבר שירותי אוויר בין ממשלת מדינת ישראל לבין ממשלת ממלכת תאילנד

דן מרזוק:      הסכם בין ממשלת ישראל וממשלת ארצות הברית של אמריקה על הגברת שיתוף הפעולה במניעה של פשיעה חמורה לרבות טרור, ובמאבק בה

דן מרזוק:      עוד הונחה על שולחן הכנסת הודעת שר הבריאות על מסקנות ועדת הבריאות בעקבות דיון מהיר בהצעתם של חברי הכנסת שרון ניר, מירב בן ארי ואלי דלל בנושא: מחסור בשירותי טיפול חירום באלימות מינית באזור הצפון

דן מרזוק:      כמו כן, הונחה על שולחן הכנסת המלצה של הוועדה הציבורית לקביעת שכר ותשלומים אחרים לחברי הכנסת בנושא: ראש האופוזיציה – התלוות יועץ בכיר לנסיעה לחו"ל במימון המפלגה

דן מרזוק:  תודה

אוריאל בוסו: תודה רבה למזכיר הכנסת

אוריאל בוסו: חברי הכנסת, נעבור לסעיף הבא בסדר-היום

אוריאל בוסו:  קודם כול, אני מודה לחברי הכנסת שהגיעו וכיבדו גם כן במושב פגרה מיוחד

אוריאל בוסו:  אבל יש מספיק סיבות מיוחדות, לפחות נתחיל בדברים המשמחים

אוריאל בוסו:  סיבה מיוחדת, יש לנו היום חבר כנסת חדש שמצהיר אמונים

אוריאל בוסו:  אני רוצה להזמין לדוכן את חבר הכנסת ירון עמוס לוי, בבקשה

מירב בן ארי: בהצלחה

אוריאל בוסו: המשפחה שלו נמצאת כאן, מתרגשת

אוריאל בוסו:  שיהיה בהצלחה לכולם

אוריאל בוסו:       חבר הכנסת ירון, אני אקריא בפניך את הצהרת האמונים, ואתה תאמר, כמובן, "מתחייב אני"

אוריאל בוסו:  חברי הכנסת, אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותה בכנסת של חברת הכנסת אורנה ברביבאי, שנכנסה לתוקפה ביום שלישי י"ד באב, 1 באוגוסט 2023, בא במקומה חבר הכנסת ירון עמוס לוי

אוריאל בוסו:  חבר הכנסת ירון עמוס לוי, בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אקרא בפניך את הצהרת האמונים של חבר הכנסת ואתה תצהיר: מתחייב אני

אוריאל בוסו:      וזה נוסח ההצהרה: אני מתחייב לשמור אמונים למדינת ישראל ולמלא באמונה את שליחותי בכנסת

ירון עמוס לוי: מתחייב אני

אוריאל בוסו: בשעה טובה

מירב בן ארי: מברוכ

טלי גוטליב: בהצלחה

אוריאל בוסו: כמובן, בהצלחה רבה

אוריאל בוסו:  הצלחתך – הצלחתנו, הצלחת מדינת ישראל כולה

אוריאל בוסו:  הכרתי אותך עוד לפני כן, חברים טובים יש לנו, משותפים, בבת ים

אוריאל בוסו:  מוטי בוסקילה, הרב ברנס, שתמיד מדברים עליך דברים טובים

אוריאל בוסו:  אני בטוח ששמך הטוב ילך לפניך גם כאן, בכנסת ישראל

אוריאל בוסו: [רשומות (הצעות חוק, חוב' מ/1650)

אוריאל בוסו: ] 

אוריאל בוסו: חברי הכנסת, נעבור לנושא הבא על סדר-היום: הצעת חוק התכנון והבנייה (תיקון מס' 146), התשפ"ג–2023, בקריאה ראשונה

אוריאל בוסו:  אני מזמין את השרה אורית מלכה סטרוק להציג את הצעת החוק בשם שר הפנים

אוריאל בוסו:  בבקשה, כבוד השרה

אורית סטרוק: מכובדי סגן יושב-ראש הכנסת, חבריי חברי הכנסת שהואילו להגיע ביום הזה, אני רוצה לציין לשבח את חבר הכנסת הטרי שלנו, ירון, שעם כניסתו לכנסת הוא הגיע לשדולה למען הלומי והלומות הקרב

אורית סטרוק:  זה מאוד ריגש אותי, ירון, שהגעת, שישבת שם, שהקשבת, הדברים שאמרת

אורית סטרוק:  אני מאחלת לך שתלך בדרך הזאת לטובת האנשים שזקוקים לעזרה שלנו ושחובתנו המוסרית לעזור להם

אורית סטרוק:  בהצלחה גדולה

אורית סטרוק:       אני מתכבדת להקריא את הנאום ששלח לי חברי השר משה ארבל, שר הפנים, והדברים הם מטעמו

אורית סטרוק:  המביא דבר בשם אומרו מביא גאולה לעולם

אורית סטרוק:       סעיפי הצעת החוק המתפרסמת בזה נכללו בפרק י"ז בהצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023, אשר אושרה בקריאה ראשונה בכנסת ביום ו' בניסן התשפ"ג, 28 במרץ 2023

אורית סטרוק:  לאחר אישורה של הצעת החוק האמורה בקריאה ראשונה, נדונו הסעיפים האמורים בוועדת הפנים והגנת הסביבה של הכנסת – כלומר, הם כבר נדונו, תבינו את הסיטואציה – אך בשל סד הזמנים, לא נכללו לבסוף בחוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), שאושר בקריאה שנייה ושלישית בכנסת ביום ד' בסיוון התשפ"ג, 24 במאי 2023

אורית סטרוק:  לנוכח האמור, מתפרסמים סעיפים אלה בשנית בשינויים קלים במסגרת הצעת חוק נפרדת

אורית סטרוק:       סעיף 1 – סעיף 157א(ו) לחוק התכנון והבנייה מאפשר כיום לרשות הרישוי לנתק מתשתית החשמל או המים יחידה של מסחר, שירותים, תעשייה או דיור, אם בנייתה נעשתה בסטייה מההיתר

אורית סטרוק:       במסגרת תפקידה פועלת הרשות לאכיפה במקרקעין נגד עבירות לפי החוק שהן משמעותיות יותר בהיקפים ובייעודי הקרקע הרגישים יותר מאשר רשות הרישוי, על פי רוב

אורית סטרוק:  משום כך, מוצע להקנות את הסמכות גם לרשות לאכיפה במקרקעין במקרים של בנייה בלא היתר או בסטייה מהיתר – במקרקעין שהוגדרו בסעיף 243(א) לחוק כמקרקעין שאליהם התייחס המחוקק ברמת חומרה גבוהה יותר

אורית סטרוק:  מקרקעין המיועדים לתשתיות לאומיות, מקרקעין המצויים בסביבה חופית; מקרקעין שהוכרזו כקרקע חקלאית; מקרקעין שהם גן לאומי או שמורת טבע, או מיועדים לכך; ומקרקעין המיועדים בתוכנית לשטחים ציבוריים פתוחים

אורית סטרוק:  כל אלה הם בעדיפות גבוהה יותר

אורית סטרוק: סעיף 4 – על פי ההסדר הקבוע בסעיף 254ו לחוק, הוצאות עלויות הריסה שמוציאה הרשות לאכיפה במקרקעין בשל הריסות לפי צווים מינהליים ושיפוטיים נתבעות כיום בתביעה אזרחית נגד האחראי על הבנייה

אורית סטרוק:  הסדר זה מייצר מצב שבו לשם גביית ההוצאות נדרשת המדינה לתבוע אזרחים באמצעות פרקליטות המדינה

אורית סטרוק:  התביעות עצמן דורשות זמן ומשאבים של המדינה לצורך ניהול ההליכים שעניינם החזר הוצאות כנגד חשבוניות שהוצאו בפועל

אורית סטרוק: נכון להיום הליך גביית ההוצאות כרוך כאמור בהגשת תביעת השבה נגד החייב בביצוע הצו

אורית סטרוק:  הליך זה אינו יעיל ואינו מוצדק בנסיבות העניין

אורית סטרוק:  על כן מוצע כי תהליך הגבייה יבוצע על ידי גורם מינהלי ומיומן לכך, האמון על גביית חובות המדינה

אורית סטרוק:  לאחר שייקבעו בתקנות סכומים מוגדרים של ההוצאות שישולמו בשל ביצוע הצו, יוכל המרכז לגביית קנסות לגבות את החובות בשל ההוצאות, אם אלה לא ישולמו על ידי החייב בביצוע הצו, במועד כפי שייקבע

אורית סטרוק: סעיף 6 – מוצע לקבוע את תחילת הסדרי גביית הוצאות בביצוע הצו לפי סעיף 254ו לחוק כתיקונו המוצע, למועד כניסתו לתוקף של צו שיקבע שר הפנים, באישור ועדת הפנים והגנת הסביבה של הכנסת, בעניין סכום ההוצאות לביצוע צווים, מכוח סמכותו לפי סעיף 254ו(ב) לחוק

אורית סטרוק: אני אוסיף, ברשותכם, שני משפטים קצרים משלי בהזדמנות זו שאני עומדת כאן על הבמה החשובה הזו

אורית סטרוק:  שמעתי בכלי תקשורת שונים קול זעקה גדולה על זה שחס ושלום הממשלה הולכת להשקיע כספים בחוסן האזרחי של התושבים היהודים ביהודה ושומרון

אורית סטרוק:  אני רוצה לומר, חברים, שבממשלה שלנו לא יהיו אזרחים סוג א' וסוג ב'

אורית סטרוק:  בממשלה שלנו אזרחים שחיים ביהודה ושומרון, וחיים תחת גל טרור – ואת זה כולכם יכולים לשמוע כמעט בכל מהדורת חדשות שאתם פותחים – אזרחים כאלה יקבלו חיזוק לחוסן שלהם כמו שמקבלים האזרחים בעוטף עזה, כמו שמקבלים האזרחים באשקלון, כמו שיקבלו בקרוב מאוד האזרחים בגליל

אורית סטרוק:  אנחנו מחזקים את כולם, כי החוסן האזרחי שלנו הוא חלק מיכולת העמידה שלנו מול גלי הטרור ומול האויבים שלנו שמנסים לפגוע בנו, ואצלנו לא יהיו חברים אזרחים סוג ב'

אורית סטרוק:  תודה

אוריאל בוסו: תודה רבה לשרה אורית מלכה סטרוּק

אוריאל בוסו:  חברי הכנסת, נעבור לרשימת הדוברים

אוריאל בוסו:  חבר הכנסת אלעזר שטרן – אינו נוכח

אוריאל בוסו:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, אני לא מצליח להבין את הממשלה הזאת

חמד עמאר:  להגיד על הממשלה הזאת ממשלה גזענית? היא מעבר לממשלה גזענית

חמד עמאר:  ממשלה קיצונית? מעבר לממשלה קיצונית

טלי גוטליב: זה לא נכון

קריאות: - - -     

חמד עמאר: אם את לא יודעת לקרוא את החוק, תקראי ותחזרי עליו עוד פעם

חמד עמאר:  השרה עצמה אמרה: כל בית ללא היתר ינותק ממים

קריאות: - - -     

אוריאל בוסו: חברי הכנסת, חברי הכנסת

חמד עמאר: אתם הולכים לנתק אנשים ממים

חמד עמאר:  מספיק עם חוק קמיניץ, מספיק עם הגזענות הזאת

חמד עמאר:  עברתם כל גבול

טלי גוטליב: - - -     

אוריאל בוסו: חברת הכנסת, יש לך רשות דיבור - - -     

חמד עמאר: מה אתם רוצים? לאיפה אתם רוצים להגיע? כל גבול עברתם

אברהם בצלאל: תקרא את החוק

חמד עמאר: קראתי את החוק, תאמין לי

חמד עמאר:  קראתי ואני יותר ותיק ממך בכנסת

טלי גוטליב: תקרא את החוק

חמד עמאר: קראתי את החוק

חמד עמאר:  אתם תקראו את החוק, תבינו את החוק

טלי גוטליב: - - - שטחי מסחר - - -     

חמד עמאר: זה מה שאמרתם כשחוקקתם את חוק קמיניץ

טלי גוטליב: - - - שטחי מסחר - - -     

חמד עמאר: מספיק שאנחנו לא יכולים להתחבר לחשמל, מספיק שיש צווי הריסה של 300,000 ושל 600,000 שקל

אוריאל בוסו: רשימת הדוברים נעולה

חמד עמאר: אתם גם כאן נותנים סמכות לרשות האכיפה במקרקעין לנתק ממים, הדבר הבסיסי ביותר? מקרקע חקלאית, מבית ללא היתר? אלפי בתים אתם תנתקו

חמד עמאר: אני בא מהמגזר הדרוזי

חמד עמאר:  אלפי קצינים ינותקו ממים, אלפי משפחות ינותקו ממים

חמד עמאר:  אנשים שנותנים את הדם שלהם למדינה – תנתקו אותם ממים? מה, אתם לא מבינים? איזו ממשלה אטומה זאת, ממשלה שהורסת את המדינה

חמד עמאר:  לא מספיק שהורסים את הכלכלה, חותכים את החברה לחתיכות – החברה הישראלית – באים ומביאים חוק גרוע כזה

חמד עמאר:  אני מתבייש להגיד שיושב-ראש הקואליציה חבר שלי, שמסכים להביא בתקופה הזאת חוק כזה, בפגרה

חמד עמאר:  אתם לא קראתם את החוק

חמד עמאר:  אני קראתי את החוק

חמד עמאר:  ברגע שאתה נותן סמכות לרשות האכיפה לנתק ממים – אני אומר לכם: אלפי בתים ינותקו ממים, זה מה שיקרה

חמד עמאר:  זה מה שאתם עושים עכשיו

חמד עמאר:  תתביישו לכם, תתביישו לכם

חמד עמאר:  אפילו הבושה מתביישת בכם, ממשלה אטומה

אוריאל בוסו: תודה רבה

אוריאל בוסו:  חבר הכנסת יוסף עטאונה – אינו נוכח; חברת הכנסת נעמה לזימי – אינה נוכחת; חברת הכנסת טלי גוטליב - -       

טלי גוטליב: לא, אני בחוק הבא

אוריאל בוסו: - - מוותרת

אוריאל בוסו:  חבר הכנסת אחמד טיבי, בבקשה

חמד עמאר: אני מציע לך, יושב-ראש הקואליציה, למשוך את החוק הזה

אחמד טיבי: תודה רבה, מכובדי היושב-ראש

אחמד טיבי:  האמת – לפעמים אדם לא יודע לתאר את העוולה

אחמד טיבי:  כמה הממשלה הזאת מוכנה ללכת בעוולות שלה נגד האזרח, לרבות האזרח הערבי? יש חוק קמיניץ, שכולכם יודעים כמה הוא נורא, אפילו ביטל את הזכות לפנות לערכאות

אחמד טיבי:  הכול החלטות מינהליות, קנסות של מאות אלפי שקלים והריסות

אחמד טיבי:  בא החוק הזה – שבא בתמיכה, זה חוק ממשלתי בתמיכת משרד הפנים, תקשיב, היושב-ראש, בתמיכת משרד הפנים, ואתם שם בש"ס – שאומר: מלבד ניתוק חשמל, גם ניתוק המים

אחמד טיבי:  תעשו את זה כשחם, בקיץ, בחודשים כאלה, כמו שעשיתם במסאפר יטא לפני חודש, כשאטמו באר מים באמצע הקיץ החם והלוהט

אחמד טיבי:  תגידו, אין שכל ישר? עד כמה אפשר להיות בוטים, גזענים, באופן הנורא ביותר?      כל העמותות, כל האנשים המומחים לדבר, מתנגדים לחוק

אחמד טיבי:  מדובר בהחמרה של האכיפה והענישה על עבירות בנייה

אחמד טיבי:  ומה הכותרת? להגביר את יכולת השמירה של המדינה על מקרקעי ישראל באמצעות ניתוק מים

אחמד טיבי:  לתיקונים המוצעים יש אומנם השלכות על אכיפת חוקי התכנון בכל שטח המדינה, אולם אין להתעלם מההשלכות מרחיקות הלכת שלהן על האזרחים הערבים ואין להתעלם מההקשר, שבו עבירות בנייה שעוגנו לראשונה בתיקון 116 לחוק התכנון והבנייה, חוק קמיניץ, אשר פגע פגיעה קשה בזכויות הבסיסיות של האזרחים הערבים לקניין, לקורת גג ולכבוד – התיקונים האמורים, שממשיכים את המדיניות המתוארת, מוסיפים חטא על פשע וממשיכים מגמה של קריאה מטעה ומוטעית של המציאות, כולל התוכניות ביישובים הערביים

אחמד טיבי:       אין ספק שמצב התכנון בחברה הערבית הוא בכי רע בהשוואה לחברה היהודית

אחמד טיבי:  המדינה לא תכננה, לא אפשרה תכנון

אחמד טיבי:  כל פעם שמגישים בקשה לתכנון, לוקח שנים על גבי שנים, ואז גם לא מתכננים וגם מענישים וגם מחמירים את הענישה: פעם ניתוק חשמל ועכשיו ניתוק מים וגם החמרה בענישה

אחמד טיבי:  כמו בפשיעה: מדינת ישראל לא מטפלת בפשיעה, המשטרה הכושלת לא מטפלת בפשיעה ואז שר האוצר מחרים או מקפיא את העברת הכספים לקורבן, לרשויות, שרוצות לטפל בפשיעה

אחמד טיבי:  איזה מעגל כספים? איזה ראש דפוק יש לכם? איפה האנשים - - -      

אוריאל בוסו: תודה רבה לחבר הכנסת אחמד טיבי

אחמד טיבי: אני מבין שיש גזענים, שיש פשיסטים בממשלה

אחמד טיבי:  אבל אין אנשים סבירים בממשלה הזאת שיכולים לחשוב? שר הפנים למשל, שר הפנים - - -      

חמד עמאר: הוא גזעני

אחמד טיבי: לא, הוא לא

אחמד טיבי:  אני לא אומר שהוא גזעני

חמד עמאר: אם הוא הביא חוק כזה, הוא גזעני

אחמד טיבי: החוק הוא גזעני

חמד עמאר: גם הוא הביא אותו

אחמד טיבי: החוק הוא גזעני

אחמד טיבי:  תקשיב חמד, כל מי שתומך בחוק הזה, תומך בחוק גזעני ואז הוא מדביק לעצמו את התווית הזאת של גזענות

אוריאל בוסו: תודה רבה, חבר הכנסת אחמד טיבי

אחמד טיבי: אנשי ש"ס, אני פונה אליכם, אני לא פונה לעוצמה יהודית

אחמד טיבי:  תקראו את החוק, תחשבו פעמיים

אחמד טיבי:  לא הכול קואליציה, (אומר בערבית ומתרגם:) גלגל מסתובב

אוריאל בוסו: תודה רבה לחבר הכנסת אחמד טיבי

אחמד טיבי: אתם יודעים מה זה קיפוח והדרה, לא? אל תעשו את זה לערבים

אוריאל בוסו: תודה רבה

אוריאל בוסו:  חברת הכנסת אימאן ח'טיב יאסין, בבקשה

אימאן ח'טיב יאסין: האמת, כבוד היושב בראש, חברי כנסת נכבדים, אין מילים שיכולות לתאר לאן עוד אפשר לרדת נמוך

אימאן ח'טיב יאסין:  אין

אימאן ח'טיב יאסין:  אין

אימאן ח'טיב יאסין:  על מה אנחנו מדברים? לא מספיקה לנו הקטסטרופה הגדולה של חוק קמיניץ, היום מביאים עוד מדרגה, אבל למטה: לחנוק את האנשים, להרוג אותם בחיים על ידי זה שמנתקים להם מים וחשמל

אימאן ח'טיב יאסין:  מים וחשמל, אתם שומעים? שישמע כל העולם: מים, שזאת זכות בסיסית, שזה דבר ראשון לחיים

אימאן ח'טיב יאסין:      האמת: אני, כמו כולם, מתפלאת שזה בא דווקא ממשרד שאמון עליו – הוא ממפלגה שאמורה להרגיש ולדעת מה זה קיפוח, מה זה מוחלשים

אימאן ח'טיב יאסין:  אתם עושים את זה, אתם הפנמתם את זה אבל הפוך

אימאן ח'טיב יאסין:  אתם עושים את זה לאחרים, בעיקר לערבים

אימאן ח'טיב יאסין:  האם אתם יודעים – כדי לעשות תכנון ביישובים הערביים צריך פי שניים וחצי זמן מיישובים יהודיים

אימאן ח'טיב יאסין:  ולמה? כי הרשויות לא דואגות ולא אכפת להן וזאת החצר האחורית של המדינה

אימאן ח'טיב יאסין:  לא רק זה

אימאן ח'טיב יאסין:  הן מוכנות לדחוף עוד יותר ועוד יותר למטה

אימאן ח'טיב יאסין:  ואחר כך יבואו אנשים כושלים ויגידו: ערבי הורג ערבי

אימאן ח'טיב יאסין:  ערבי צריך קודם כול קורת גג, קודם כול בית, קודם כול מים לילדים שלו, וחשמל לזקנים, לחולים

אימאן ח'טיב יאסין:  אתם יושבים כאן וצוחקים כאילו שזה לא מעניין, לא מדבר

אימאן ח'טיב יאסין:  אני יודעת שהאוזניים אטומות והלב גם אטום, אבל די, מי שמצביע על הצעת החוק הזאת הוא כותב לעצמו במצח – לא רק גזעני, אפילו יותר מזה, תולה אנשים בחיים

אימאן ח'טיב יאסין:  זאת המשמעות של החוק הזה ולא פחות מזה

אימאן ח'טיב יאסין:  אנשים שאין להם ברירה אלא לבנות בתים כי אין להם תכנון ביישובים שלהם, ואנחנו מדברים על רוב מוחץ של אנשים שבנו על חלקת אדמה שלהם, שרשומה על השם שלהם בטאבו

אימאן ח'טיב יאסין:  על מה אנחנו מדברים כאן?      

אחמד טיבי: משרד הפנים

אימאן ח'טיב יאסין: פשוט מאוד, בושה וחרפה שאין כמותה

אימאן ח'טיב יאסין:  אין כמותה

אוריאל בוסו: תודה רבה

אוריאל בוסו:  חבר הכנסת מיקי לוי – אינו נוכח; חברת הכנסת מירב בן ארי – אינה נוכחת

אוריאל בוסו:  חברת הכנסת מרב מיכאלי, בבקשה

אחמד טיבי: איפה יש עתיד? מילא ממשלה פשיסטית, איפה יש עתיד? איפה האופוזיציה?      

אליהו ברוכי: אין עתיד

אימאן ח'טיב יאסין: נכון, אין עתיד

אימאן ח'טיב יאסין:  גרמתם לזה שאין עתיד בממשלה הזאת

אחמד טיבי: איפה מירב כהן? הייתה שרה לשוויון חברתי, איפה היא? ניתוק מים

אחמד טיבי:  אתם מנותקים מהסבירות

מרב מיכאלי: ובכן חברות וחברים, תשמחו לדעת שיש פה שם מהמם לחוק הזה: שמירה על מקרקעי ישראל

מרב מיכאלי:  ממש ארץ ישראל היפה

מרב מיכאלי:  חוק גזעני, מכוער, לא אנושי ושערורייתי ממדרגה ראשונה

מרב מיכאלי:  רבותיי חברי הקואליציה, אני מניחה שאתם לא ממש בקיאים בעובדות הפשוטות

מרב מיכאלי:  מדינת ישראל מונעת מהחברה הערבית לתכנן את היישובים שלה, לבנות דיור לגידול הטבעי – שאגב, הלך וירד בחברה הערבית עם השנים – להיות כמו הממוצע הישראלי באופן כללי

מרב מיכאלי:  פשוט מנעה מהם

מרב מיכאלי:  אז אין להם איפה לגור

מרב מיכאלי:  נורא פשוט

מרב מיכאלי:  אם הם עוברים לגור בערים יהודיות סמוכות, נזעקים מייד ואומרים: אוי ואבוי, אוי ואבוי, אוי ואבוי, ומייד מעבירים חוק ועדות קבלה שמרחיב את היכולת לא לקבל כל מיני אנשים לכל מיני יישובים

מרב מיכאלי:  אבל אם אין להם ברירה והם על קרקע פרטית שלהם בונים לעצמם בתים כי אין להם אפשרות לקבל רישוי, משום שאתם לא נותנים להם אפשרות לקבל רישוי, אז באים והורסים להם את הבתים האלה

מרב מיכאלי:       עכשיו אתם מביאים חוק שמחמיר בהרבה את מצבם

מרב מיכאלי:  לא רק שאפשר יהיה להרוס להם את הבתים, אפשר יהיה להרוס להם את הבתים עוד הרבה זמן אחרי שהם כבר גרים בתוך הבתים האלה

מרב מיכאלי:  לא רק שהם ישלמו קנסות מופרעים על זה שהם בסך הכול רוצים מקום לגור בו, אלא שזה יהיה עוד יותר שרירותי ולא תצטרכו לעבור דרך המוסד המכביד הזה, המציק הזה, בית משפט

מרב מיכאלי:       החברה הערבית, החברה הדרוזית, החברה הבדואית, תבינו, בא חייל הביתה משירות בצבא ההגנה לישראל, שירות שאגב, אתם, חברי הקואליציה החרדים שיושבים פה, לא טורחים לעשות - -      

קריאה: עשינו

קריאה:  עשינו

מרב מיכאלי: - - ולא זו בלבד, אתם גם הולכים להעביר חוק שיפטור את כל הצעירים החרדים באופן גורף, לא משנה אם הם רוצים לשרת או לא רוצים לשרת, אתם תקבעו להם שהם לא ישרתו בצבא

מרב מיכאלי:       אבל הצעיר הדרוזי, הבדואי, הערבי, שכן – הוא יחזור הביתה - -      

קריאה: אין לו מים

מרב מיכאלי: - - אין לו איפה לגור

מרב מיכאלי:  וגם אם בנו לו איפה לגור, אז לא יהיו לו מים כי אתם תנתקו לו את המים, ולא יהיה לו חשמל כי אתם תנתקו לו את החשמל

מרב מיכאלי:       ואם כבר איכשהו בכל זאת הצליחו לבוא ולגור, והוא נניח התחתן, ואולי יש לו איזה תינוק פעוט או תינוקת פעוטה והם גרים בבית, אז חודשים אחר כך אתם תבואו להרוס להם אותו

מרב מיכאלי:  ואתם גם תגבו מהם על זה קנס, וגם את העלות של ההריסה, וגם לא תהיה להם באמת אפשרות לערער על זה

מרב מיכאלי:      אבל השאלה האחרונה שלי אליכם, חברי הקואליציה, היא באמת – תראו, היום אמר מפכ"ל המשטרה, שהמשטרה כל זמן שהוא מפכ"ל היא תציית לחוק

מרב מיכאלי:  אמר השר שלכם לביטחון פנים - -      

אוריאל בוסו: נא לסיים

מרב מיכאלי: - - שעם כל הכבוד לחוק, יש מדיניות הממשלה שצריך לציית לה

מרב מיכאלי:  אז למה אתם מטריחים את עצמכם לפה באמצע הפגרה, לבוא, לחוקק וכל הדבר הזה - -      

אוריאל בוסו: תודה רבה

מרב מיכאלי: - - אם בלאו הכי כל מה שאתם דורשים מהמשטרה זה לציית למדיניות הממשלה? תחליפו תכף את המפכ"ל, תביאו מישהו שעובד אצלכם ולא אצל הציבור הישראלי, בטח ובטח לא אצל ציבור לא-יהודי ישראלי, ותבוא לציון גואלת

מרב מיכאלי:  האין זאת?      

אוריאל בוסו: תודה רבה לחברת הכנסת מרב מיכאלי

אוריאל בוסו:  חברי הכנסת, האם אנחנו מבקשים סיכום של השרה?     

קריאה: לא

אוריאל בוסו: תמה רשימת הדוברים

קריאה: זה לא ברור

אוריאל בוסו: עבר כבר

אוריאל בוסו:  הקראנו את השם וסיימנו את רשימת הדוברים

אוריאל בוסו:       חברי הכנסת, אנחנו נעבור להצבעה

אוריאל בוסו:  הצעת חוק מטעם הממשלה בקריאה ראשונה, הצעת חוק התכנון והבנייה - - -      

יוסף עטאונה: - - - אבל נכנסתי - - -      

אוריאל בוסו: אז בחוק הבא תדבר, בחוק הבא תדבר

אוריאל בוסו:  כבר סיימנו את רשימת הדוברים

יוסף עטאונה: אבל זה לא מקובל

יוסף עטאונה:  על החוק הזה דווקא אני רוצה לדבר

יוסף עטאונה:  אני באתי במיוחד

יוסף עטאונה:  אני באתי במיוחד - - -      

אוריאל בוסו: חבר הכנסת עטאונה, סיימנו, הקראנו פעמיים

אוריאל בוסו:  חברי הכנסת, אנחנו נעבור להצבעה על הצעת חוק התכנון והבנייה (תיקון מס' 146), התשפ"ג–2023

אוריאל בוסו:  ההצבעה תהיה הצבעה באצבעות, חברי הכנסת, ולכן תשאירו – חברי הכנסת, תהיו איתי דקה אחת

אוריאל בוסו:  חברי הכנסת, דקה אחת להקשיב

אוריאל בוסו:  ההצבעה תהיה בהרמת אצבעות, ולכן נבקש מחברי הכנסת שישאירו לפחות איזה מספר נורמלי סביר בשביל שמזכיר הכנסת וסגנית המזכיר יוכלו לספור, ואפילו אם יצליחו אז לקרוא גם בשמות

אוריאל בוסו:      נעבור להצבעה על הצעת חוק התכנון והבנייה (תיקון מס' 146), התשפ"ג–2023

אוריאל בוסו:  מי בעד? השרה סטרוק, מצביעה? מקוזזת

אוריאל בוסו: בעד ההצעה להעביר את הצעת החוק לוועדה – 13 

אוריאל בוסו: נמנעים – אין 

אחמד טיבי: ש"ס, זאת הצבעה מבישה שלכם, חברי ש"ס

אחמד טיבי:  הצבעה מבישה

אחמד טיבי:  ניתוק ממים

אוריאל בוסו: אוקיי

אוריאל בוסו:  13 בעד

אוריאל בוסו:  מי נגד? חמישה מתנגדים

אוריאל בוסו:  אני קובע שהצעת חוק התכנון והבנייה (תיקון מס' 146), התשפ"ג–2023, אושרה בקריאה הראשונה ותעבור לוועדת הפנים והגנת הסביבה להכנתה לקריאה השנייה והשלישית

אוריאל בוסו: [רשומות (הצעות חוק, חוב' מ/1652)

אוריאל בוסו: ] 

אוריאל בוסו: חברי הכנסת, נעבור לסעיף הבא בסדר-היום: הצעת חוק שמירת הניקיון (הוראת שעה), התשפ"ג–2023, בקריאה הראשונה

אוריאל בוסו:  אני מזמין את השרה להגנת הסביבה, השרה עידית סילמן, להציג את הצעת החוק

אוריאל בוסו:  בבקשה

עידית סילמן: טוב, אז בוקר טוב לכולם, כבר או-טו-טו צוהריים טובים, אנחנו מביאים כאן הצעה לתיקון חוק שמירת הניקיון, צעד רציני שיסייע לרשויות החלשות לצמצם את הפער בינן לבין אותן רשויות חזקות ולהעמיד תשתיות נאותות בפסולת, לרווחת התושבים

עידית סילמן:  צריך לומר שעל פי תיקון החוק, באמצעות הוראת שעה למשך ארבע שנים יתאפשר מתן תמיכות לרשויות המקומיות המדורגות באשכולות של 1–5 - -      

אוריאל בוסו: רשימת הדוברים נעולה

עידית סילמן: - - לפי הסיווג החברתי-כלכלי שמפרסמת הלמ"ס, הלשכה המרכזית לסטטיסטיקה, לשם ביצוע טיפול במפגעי פסולת, הקמת תשתיות נאותות לטיפול בפסולת, מתן סיוע בהסדרת הטיפול השוטף ברשויות המקומיות לתקופה של עד שלוש שנים קדימה

עידית סילמן:       תמיכת המשרד תתאפשר באמצעות שימוש באותם כספים של היטלי ההטמנה של קרן הניקיון, להסדרת הטיפול השוטף

עידית סילמן:  צריך לומר שאותן רשויות – אנחנו יודעות שבדרך כלל רשויות שאנחנו מוסיפים אותן, חלשות, קיימת בהן תשתית חסרה ביותר של אצירה, פינוי, איסוף של פסולת, שהרבה פעמים לא מספקת מענה מינימלי לצורכי התושבים, ובעבר בזכות אותה הוראת שעה ניתנו תמיכות כוללות לסיוע בהסרת מפגעי פסולת מהשטחים הפתוחים ומנחלים, למערכי פסולת אזוריים, גם באמצעות האשכולות שבהם אנחנו תומכים, מתקני תשתית, ואנחנו באמת עובדים על זה ביתר שאת

עידית סילמן:       האמת שצריך לומר, בתקופה האחרונה מנסים לייצר מין תדמית כזו לממשלה, שהממשלה עסוקה בהרבה דברים חוץ מהטיפול בכל אזרחי מדינת ישראל

עידית סילמן:  אז אני רוצה דווקא כאן להסביר לכם כמה אנחנו דואגים לאזרחי מדינת ישראל, גם בחוק הזה וגם בחוק הבא שאנחנו נעביר, ולספר לכם על אותו Game changer שאנחנו עושים בטיפול בפסולת

עידית סילמן:      זה לא סוד שמדינת ישראל טובעת בזבל

עידית סילמן:  כשאני הגעתי למשרד ראיתי הרבה מצגות והרבה אסטרטגיות ותוכניות, צריך לומר, נהדרות, לטיפול בפסולת במדינת ישראל, אבל פתרונות אמיתיים לא נמצאים ולא קיימים

עידית סילמן:  אין לנו מתקני קצה לטיפול בפסולת

עידית סילמן:  יודעים את זה אותם אנשים ורשויות שמגיעים אלינו גם מצפון וגם מדרום, גם מהמרכז

עידית סילמן:  האמת שראיתי איזשהם מוחים ומפגינים שדיברו על איזושהי תוכנית הפרדה, להפריד את מדינת תל אביב משאר מדינת ישראל

עידית סילמן:  אז רק כדי לעדכן, מדינת תל אביב מטמינה את הזבל שלה בדרום ומטמינה את הזבל שלה באזורים אחרים, ולכן צריך לומר את האמת, כולם שייכים לכולם ומשתמשים בשטחים של כולם, ובנושאים של הסביבה אין לנו גבולות ואין הפרדה, לא בין פריפריה למרכז וגם לא בין ימין לשמאל, וגם האמת היא שלא בין מגזרים שונים, מה שמנסים לצייר

עידית סילמן:      אז כן, אני אגיד לכם שהאסטרטגיה המרכזית שאנחנו מנסים להוביל – חברת הכנסת, זה נורא מפריע

מירב בן ארי: בסדר

מירב בן ארי:  גם ככה - - - זה לא - - -      

עידית סילמן: האסטרטגיה המרכזית שאנחנו מנסים להוביל היא באמת מזבל לזהב, מפסולת לזהב, ולומר שאנחנו כמדינת ישראל שנמצאת אי שם בתחום הטמנת הפסולת – כ-80% מהפסולת של מדינת ישראל עדיין מוטמנים באדמה, וכדי לייצר את השינוי האמיתי צריך לעבוד ולייצר מתקני קצה, כי מתקני קצה הם לא בנמצא

עידית סילמן:      סליחה, אפשר לבקש קצת שקט?     

אוריאל בוסו: חברי הכנסת

עידית סילמן: תודה

עידית סילמן:  אחמד טיבי ואימאן, זה בדיוק בשבילכם, החקיקה הזו שהיום אנחנו מקדמים וגם העשייה

אימאן ח'טיב יאסין: - - -     

עידית סילמן: ובאמצעות קרן הניקיון, ובכלל מה שיש לנו במשרד, אנחנו הופכים את המשרד להגנת הסביבה – שהרבה פעמים הייתה לו תדמית של רגולטור ושל אולי מי שתוקע עשייה – למנוע כלכלי-חברתי חשוב, ואנחנו בדרך של הפיכת הזבל, הפסולת, לזהב, הכנסנו גם בחוק ההסדרים ובתקציב האחרונים הסדרה תעריפית לחשמל מפסולת

עידית סילמן:  אנחנו הולכים להקים מתקני קצה לטיפול בפסולת בכל מדינת ישראל

עידית סילמן:  חתמנו על אחד כזה שהתחילה העבודה שלו בשפד"ן, אנחנו בשבוע הבא מניחים אבן פינה באתר דיה באשכול, ואנחנו חתמנו על מכרז בנאות חובב למתקן השבה גדול שיהפוך פסולת לזהב, לאנרגיה

עידית סילמן:  ולאותה אנרגיה, אותו חשמל, ייצרנו הסדרה תעריפית מקרן הניקיון, כדי שזה יהיה כלכלי וכדי שזה יהיה ודאי וחשוב גם לאותם משקיעים

עידית סילמן:       חוץ מזה אנחנו מייצרים מנגנונים של תמיכה במתקני קצה – גם במתקנים של זכוכית, גם במתקני מחזור שהופכים בקבוק לבקבוק, גם במתקנים נוספים של פסולת אורגנית

עידית סילמן:  אנחנו דואגים לפסולת של מדינת ישראל כי אנחנו מבינים שאנחנו לא יכולים לייצר הרי זבל נוספים כמו שיש לנו בחירייה

עידית סילמן:  גם הר זבל כזה – עדיין גזי מתאן, שהם גזים מסוכנים, נפלטים מההר, והם לא טובים לבריאות התושבים

עידית סילמן:       נושא חשוב שאנחנו גם מקדמים אותו זה פסולת הבנייה שמושלכת בשטחים פתוחים של מדינת ישראל, פסולת שמגיעה גם מהמרכז לאזורים ולרשויות המקומיות ברחבי הארץ – פסולת בניין, מעל 1

עידית סילמן: 5 מיליון טונות של פסולת פיראטית בלתי חוקית שנשפכת בכל הארץ – והעברנו את זה בחוק ההסדרים בקריאה ראשונה

עידית סילמן:  זה חוק תקדימי שיעבור עכשיו, הוא בוועדת הפנים והגנת הסביבה של הכנסת לקריאה שנייה ושלישית, שאמור להסדיר את הטיפול בפסולת ואת הזריקה שלה בשטחים פתוחים

עידית סילמן:       אני כן רוצה להגיד לכם שפה, בהיבטי הסביבה, שמרבים לתקוף אותנו לפעמים במקומות כאלה ואחרים, אני דווקא פה על הבמה הזאת רוצה להודות לבן אדם שתרם אולי הכי הרבה לאזרחי מדינת ישראל גם בתחום הגנת הסביבה – איש שהתעקש שהאוויר שלנו יהיה נקי יותר וגם איכותי יותר, למרות שהאופוזיציה דאז מאוד מאוד מאוד התנגדה, וזה ראש הממשלה בנימין נתניהו

מירב בן ארי: אולי הגיע הזמן שתתחנפי, באמת

עידית סילמן: ראש הממשלה בנימין נתניהו נלחם – כן, תקשיבי קצת – נלחם על מתווה הגז ביחד עם השר דאז שטייניץ והביא את הפחתת הפליטות המשמעותית ביותר

עידית סילמן:  זה מהלך סביבתי וגיאופוליטי שחיזק את הקשר שלנו גם עם המדינות השכנות - -      

מירב בן ארי: הוא לא שומע אותך

מירב בן ארי:  הוא ברמות, בנופש

מירב בן ארי:  הוא לא מקשיב

עידית סילמן: - - והפך אותנו לאסטרטגי

עידית סילמן:  מהלך שהביא, אחרי שכולם זעקו – ואם היינו כולנו שומעים לקולות האופוזיציה דאז היינו עדיין תקועים בעידן הפחם עם עלויות גבוהות, כי מחירי הפחם עלו, ולא היינו מייצבים מערכת יחסים עם מדינות האזור או מפחיתים פליטות

עידית סילמן:  ואחרי שכולם זעקו מאוד האמת הגיעה, והמדינה בורכה גם בנטורל גז, בגז טבעי, שהוא גז מחצבים

עידית סילמן:  אבל צריך לזכור שגם הגז הטבעי הוא גז פוסילי, והעתיד זה ההחלפה שלו באנרגיות מתחדשות, וזה העידן החדש שאליו מדינת ישראל צועדת, וזה המהלך הבא של מדינת ישראל, ואנחנו עובדים על זה בכל הזירות עם דו-שימוש, שטחים מבונים ופטנטים ישראליים ייחודיים

עידית סילמן:  בעיית הרשת וההולכה זו לא בעיה שקיימת רק במדינת ישראל, היא קיימת בכל העולם, ולכן אנחנו באמת רוצים לבזר את האנרגיה שלנו, את האנרגיה המתחדשת, ולהשתמש בדו-שימוש ושטחים, גדרות על יישובים, על בתי עלמין ועוד

עידית סילמן:       בנימין נתניהו, ראש הממשלה שלנו, נלחם על מתווה הגז אל מול כולם, וכמו תמיד, בידיעה אמיתית שזה הופך אותנו ליעד אסטרטגי מרכזי בעולם, להכנסות משמעותיות ולהפחתת פליטות ושמירה על הגנת הסביבה וזיהום האוויר, שאם לא היינו שם היינו היום בעידן פחם

עידית סילמן:  זה מהלך אסטרטגי וסביבתי

עידית סילמן:  אז אני רוצה מכאן להגיד לראש הממשלה תודה, ולהגיד לו: תמשיך להילחם על יוקר המחיה ועל העבודה המדהימה שהממשלה הזאת עושה – שר אחד שנמצא ופותח לנו עכשיו יחסים עם מדינות אסיה השכנות, שר שני - - -      

מירב בן ארי: עם מי?     

עידית סילמן: למה את רוצה לריב? לא צריך לריב, אפשר להגיד את האמת בלי לריב

מירב בן ארי: מה יש לי לריב איתך? אין לי שום מריבה איתך

מירב בן ארי:  כל החנופה שלך, שאת כל היום מתחנפת – איך הייתי טובה

עידית סילמן: אז לא צריך לצעוק

עידית סילמן:  אני מדברת, אומרת את האמת

עידית סילמן:  את יכולה להקשיב

עידית סילמן:  לא חייבים לריב

עידית סילמן:  אז אני חייבת להגיד שגם אז מפלגת העבודה, שכל כך התנגדה, ושלי יחימוביץ – האמת, מה לעשות, לאורך שנים מוכיחה את עצמה, ואנחנו כרגע בעידן חדש של אנרגיות מתחדשות

עידית סילמן:  ואנחנו גם על זה עובדים מאוד מאוד קשה, וגם את זה אנחנו נציג

עידית סילמן:  אז מכאן על הבמה הזו אני רוצה להודות לראש הממשלה, שנותן גם תמיכה אדירה לעשייה הגדולה של המשרד, של להפוך את הזבל לזהב ולהפוך את מדינת ישראל לקטר ולמנוע כלכלי חברתי גם בתחומי הסביבה, והקשרים שאנחנו מפתחים עם כל מדינות האזור וההסכמים שאנחנו חותמים איתן

עידית סילמן:  זה דבר קריטי וזה דבר חשוב

מירב בן ארי: מי - - - במרוקו?      

עידית סילמן: וכמה שיבואו וירצו לומר לנו שאנחנו לא עובדים, אנחנו נוכיח לאזרחי מדינת ישראל שהעבודה שלנו לא רק טובה, אלא ברוך השם הקדוש ברוך הוא איתנו, והיא גם עבודה מבורכת, כי מדינת ישראל – כמה שינסו להכפיש אותה וכמה שינסו לפגוע בה מבפנים, התברכה, כי אנחנו אזור מבורך ומקום מבורך, והקדוש ברוך הוא, צריך לומר, עם המדינה הזו ועם העם הזה

מירב בן ארי: את עושה עבודה טובה

עידית סילמן: אז כדאי מאוד שגם אלה שמנסים להלהיט מבפנים ולעשות את החיים גם מבחינה כלכלית בעולם קשים יותר - -      

אחמד טיבי: הקדוש ברוך הוא מתנגד לניתוק אנשים ממים

אחמד טיבי:  ניתוק אנשים ממים, ממים

אחמד טיבי:  אתם מנתקים אנשים ממים, יא מנותקים

אחמד טיבי:  חבורה של פשיסטים

עידית סילמן: - - בסוף המדינה הזו – הכלכלה שלה עצמאית והיא משובחת, ואנחנו נמשיך ונילחם כדי שזה יישאר ככה

עידית סילמן:  אז תודה רבה, ואנחנו נשמח בהצבעה שלכם על חוק שמירת הניקיון, שגם פה מרחיב את זה ליותר ערים ולרשויות חלשות ביותר במדינת ישראל

אוריאל בוסו: תודה רבה לשרה עידית סילמן

אוריאל בוסו:  נעבור לרשימת הדוברים

אחמד טיבי: זו ממשלה מלוכלכת

אחמד טיבי:  פשיסטית, הממשלה הזאת

אחמד טיבי:  מנתקים אנשים ממים

אוריאל בוסו: אתה תכף יכול לדבר

אוריאל בוסו:  חבר הכנסת אלעזר שטרן – אינו נוכח

אוריאל בוסו:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, רק לפני רגע הצבעתם על חוק שמנתק אלפי משפחות ממים

חמד עמאר:  וכשאני אומר "אלפי משפחות ממים", תקראו את החוק טוב, תבינו שכל בית ללא היתר, אפילו אם נבנה על הקרקע הפרטית שלו, יש סמכות ליחידת האכיפה לנתק אותו ממים

חמד עמאר:  זה החוק

חמד עמאר:  אני לא יודע איך אתם מסוגלים להצביע על חוק כזה, אבל אתם הצבעתם

חמד עמאר:       מה אני יכול להגיד היום לצעיר הדרוזי כשאני חוזר הביתה? מנתקים אותך מחשמל, נותנים לך צווי הריסה ב-300,000 ו-600,000 שקל, נותנים לך לחיות בקושי כאן במדינת ישראל, ובנוסף לכל זה אתם יודעים, חברי הכנסת, כמה תקציב עבר לרשויות המקומיות הדרוזיות מתחילת השנה עד עכשיו? אפס תקציב

חמד עמאר:  אפס תקציב

חמד עמאר:  אנחנו, בממשלה הקודמת – אני כשר במשרד האוצר הצלחתי להעביר 2

חמד עמאר: 4 מיליארד שקל לרשויות המקומיות הדרוזיות, ואתם לא מצליחים להעביר 200 מיליון שקל לרשויות המקומיות הדרוזיות? אתם באים ואומרים ומדברים שארגוני הפשע השתלטו

חמד עמאר:  הרי אם שר האוצר היה יושב עם האנשים שלו, אנשי המקצוע שלו במשרד האוצר, היה מבין שמה שאנחנו מעבירים ואתם צריכים להעביר זה מענקי איזון, וכשאתה מחלק את הכסף לפי יישובים זה יוצא – אני אגיד לכם, יישובים קטנים לא יגיעו למיליון שקל

חמד עמאר:  יישובים גדולים יגיעו אולי ל-4-3 מיליון שקל

חמד עמאר:  זה הכסף שמור לעבור, זה הכסף שאמור לשלם את המשכורות של האנשים, לפנות את הזבל, לנקות את היישוב

חמד עמאר:  זה הכסף הקטן שצריך לעבור לרשויות

חמד עמאר:  אבל אתם ממשלה שבאים, מנתקים ממים וגם מנתקים אותם מהחמצן, מהתקציבים שלהם

חמד עמאר:  איזו ממשלה אתם, שאת האזרח שלכם לא רואים? את הדרוזי שנותן את הנשמה שלו למען המדינה אתם לא רואים, ואתם לא מסוגלים לראות, כי אתם אטומים, אתם סגורים, אתם קיצוניים, אתם מסתכלים על כל אחד ואחד במדינת ישראל שלא מגיע לו, כי הוא לא שייך לכם אז לא יכול לקבל

חמד עמאר:  ממשלה גזענית קיצונית

אוריאל בוסו: תודה רבה

אוריאל בוסו:  חברת הכנסת מרב מיכאלי, בבקשה

טלי גוטליב: אין לך מה להגיד על העיתונאית השקרנית נריה קראוס, ששיקרה שבמטוס – זה מדהים – ששיקרה שבמטוס חרדי עיכב את הטיסה כי היא לא רצתה לזוז

טלי גוטליב:  איך אני אוהבת את הפייק הזה - - -      

קריאה: - - -      

מרב מיכאלי: אני לא יכולה לדבר, אני מצטערת

אוריאל בוסו: תודה רבה, חברי הכנסת

אוריאל בוסו:       שלוש דקות לרשותך

מרב מיכאלי: תודה רבה

מרב מיכאלי:  אין, אין על השרה סילמן, איך היא אוהבת את עם ישראל, את אלוהים, אין, אין, איך היא אוהבת את הסביבה, חלום של דבר, היא מתה על זה

מרב מיכאלי:  הסביבה של השרה סילמן היא סביבה שבה גברים ונשים חייבים להיות בנפרד

מרב מיכאלי:  נשים לא יכולות להתקרב לאיפה שגברים נמצאים כי זה חלילה מטמא להם את הסביבה

מרב מיכאלי:  הם לא יכולים לראות בעיניים שלהם – אנחנו לא יכולים בעיניים שלהם לראות נשים, כי זה יצר, זו ערווה, זה כל מיני דברים מאוד קשים

מרב מיכאלי:  לכן השרה סילמן מקדמת הפרדה בין גברים לנשים במשאבי הטבע, הכי הכי הכי ארץ ישראל שלנו

אוריאל בוסו: אמרו לי שגם באיטליה יש חופים נפרדים

מרב מיכאלי: אבל מה שיפה זה שההפרדה – שיגעון, טירוף ההפרדה בין גברים לנשים, הוא לא עוצר הרי בפיילוט; הוא בא לידי ביטוי בזה שב-2 באוגוסט ילדה בת 14 רוצה לעלות לאוטובוס במכמורת והנהג צועק לה: תראי אותך, עופי מכאן; ב-6 באוגוסט, אחיות שנוסעות לחופשה בים המלח – חבורת נערים יורקות עליהן ואומרת: זה לא נעים לי איך שאת לבושה, תיכנסי לסוף האוטובוס

מרב מיכאלי:  יורקים עליהן, כן

מרב מיכאלי:      9 באוגוסט, צעירה שרצתה לנסוע לים בתל אביב ננזפה על ידי הנהג: תשימי עלייך חולצה, את לא יכולה להסתובב ככה, בגלל שהיא לבשה גופייה; 12 באוגוסט, צפי ארז, בת 88 – קשה לי להאמין שהיא לבשה גופייה – עלתה לאוטובוס בגבעתיים, רצתה לברר אם הוא מגיע לקופת החולים

מרב מיכאלי:  הנהג לא ענה לה, היא חשבה שהוא לא שומע טוב – הוא שמע מצוין, הוא רק לא מוכן לדבר עם נשים

מרב מיכאלי:      ב-12 באוגוסט הילה פלג הורדה מהאוטובוס באשדוד – את לא יכולה לעלות, הקו לגברים בלבד, זה של החרדים

מרב מיכאלי:  היום זה בנים, מחר זה בנות – מחר תיסעי לאן שאת רוצה להגיע; ב-13 באוגוסט חבורת בנות 15 בדרך לכינרת נדרשו לעבור לסוף האוטובוס ונתנו להן שמיכות כדי להתכסות, שלא חס וחלילה יראו את הדבר הזה, גוף, שלא ידעתי שלגברים אין גוף

מרב מיכאלי:  אבל היפה זה מה שאמרו להן: החינוך שאתן גדלתן עליו זה החינוך הכי גרוע שיכול להיות

מרב מיכאלי:  זו מדינת היהודים ופה את חיה, ואת צריכה להבין את זה

מרב מיכאלי:  את צריכה להבין, חמודה, שהמקום שלך זה בסוף האוטובוס, זה מאחורנית, זה ביום נפרד בשעות אחרות, בקוד צניעות אחר, במקצועות אחרים

מרב מיכאלי:  בכלל, מי את שתפתחי את הפה שלך? אם זאת המדינה היהודית, קשה לי להאמין שנשים ירצו לחיות בה

מרב מיכאלי:      אבל יש לי חדשות בשבילכם: זכר ונקבה ברא אותם

מרב מיכאלי:  נעים להכיר, שוויון

מרב מיכאלי:  אנחנו עובדות על זה, אנחנו נלחמות על זה הרבה מאוד שנים, ואין בדעתנו להפסיק

מרב מיכאלי:  זה מה שיהיה כאן, חברות וחברים, שוויון

מרב מיכאלי:  גם לנשים וגם למי שלא יהודייה או יהודי רחמנא ליצלן

אוריאל בוסו: חבר הכנסת יוסף עטאונה, בבקשה

יוסף עטאונה: כבוד היושב-ראש, כנסת נכבדה, כרגע אתם העברתם הצעת חוק מאוד גזענית, שאין לה שום מקום במדינה ראויה, במדינה דמוקרטית

יוסף עטאונה:  הצעת החוק שאכן העברתם באה במיוחד כלפי האוכלוסייה הערבית – לנתק חשמל ומים אתם מציעים, וגם מציעים לשנות את אופי הגבייה של הקנסות

יוסף עטאונה:       אתם לא שאלתם את עצמכם למה באוכלוסייה הערבית יש בנייה ללא היתר? אנחנו רוצים לבנות עם היתר

יוסף עטאונה:  אתם יודעים של-57% מהמועצות המקומיות הערביות אין תוכנית מתאר מפורטת שהאזרחים והתושבים שלהן יכולים להנפיק היתר בנייה? אתם מביאים הצעת חוק של תכנון ובנייה – אין שום קשר בין תכנון ובנייה בהצעת החוק הזו

יוסף עטאונה:  הצעת החוק הזו היא הצעה גזענית שבאה בעיקר להרוס

יוסף עטאונה:  כשמדברים על שינוי אופן גביית הקנסות רוצים להעביר את זה מהליך אזרחי בבתי המשפט, שכל פקיד, שכל פקח של רשות האכיפה יכול להסתובב בכל יישוב ערבי ומייד להוציא גם קנס וגם להעביר אותו ישירות למרכז הקנסות וגם לגבות

יוסף עטאונה:  אי-אפשר במדינה מתוקנת שיכול להיות דבר כזה

יוסף עטאונה:       אני רוצה להביא לכם דוגמה: בימים אלה, לפני שבוע, המדינה צריכה לעמוד ולהסתכל ולהתחיל לתכנן לאנשים האלה

יוסף עטאונה:  כשמדברים על חוק תכנון ובנייה באים לכפר שלם, לכפר לא מוכר ליד דימונה, קוראים לו ראס ג'ראבה, ובהחלטת בית משפט רוצים לפנות 500 תושבים, שהוויכוח בין התושבים למדינה – השופט בבית משפט השלום מודה שההתפתחות והמגורים הם משנת 1978, לפחות 40 שנה

יוסף עטאונה:  באים להעביר את התושבים בראס ג'ראבה, ולאן רוצים להעביר? לשום מקום, ובמקום התושבים האלה להרחיב את העיר דימונה

יוסף עטאונה:  עוד שכונה לדימונה

יוסף עטאונה:  מי שהיה בדימונה – קודם כול, זה לא מקום מבוקש, ואנשים יהודים לא באים לשם

יוסף עטאונה:  אבל רוצים להרחיב את השכונה, להקים שכונה חדשה ליהודים במקום הערבים

יוסף עטאונה:  זו לא גזענות? זו לא אנטישמיות? בכל מקום אחר בעולם, כולכם, אחד-אחד, צועקים, הייתם קמים: איך מעבירים יהודי בצרפת ורצים לשים במקומו מישהו אחר?     

אוריאל בוסו: תודה רבה

יוסף עטאונה: אתם בהצעת החוק הזאת מבדילים בין אזרח לאזרח

יוסף עטאונה:  בהצעת החוק הזאת אתם מצביעים לנתק מים וחשמל לאנשים שאין להם שום אפשרות להוציא היתר

יוסף עטאונה:  בנגב 150,000 תושבים מנותקים מחשמל

יוסף עטאונה:  תתביישו לכם

יוסף עטאונה:  במקום איך לחבר את האנשים האלה לחשמל, ילדים, אתה מעבירים הצעת חוק איך לנתק

יוסף עטאונה:  תתביישו לכם

אוריאל בוסו: תודה רבה לחבר כנסת עטאונה

אוריאל בוסו:  חברת הכנסת נעמה לזימי – אינה נוכחת

אוריאל בוסו:  חברת הכנסת טלי גוטליב, בבקשה

טלי גוטליב: שלום לאזרחי מדינת ישראל

טלי גוטליב:  אני רוצה להסביר מה זה דיפ סטייט, אם אנשים לא מבינים מה זה, אני אסביר לכם את זה עכשיו

טלי גוטליב:  דיפ סטייט זה שלטון צללים, זה שליטה נסתרת ברעיונות שמוטמעים במקומות השונים, באינסטנציות הבכירות

טלי גוטליב:  זה מגיע לפקידות השלטונית הבכירה ביותר, זה מגיע לצמרת צה"ל

טלי גוטליב:       מה אומר הדיפ סטייט? אנחנו מטמיעים בין השאר רעיונות שמאל בדרכים מאוד מתוחכמות, כך שתהיה שליטה לשלטון הסתרים, שלטון הצללים, במקומות הבכירים ביותר במשק

טלי גוטליב:  אנחנו מגיעים למצב שהדיפ סטייט חדר מזמן לפקידות השלטונית הבכירה ביותר, ופקידות שלטונית – אני אומרת כאן לכל מיני אנשים שלא יודעים מה זה פקידות שלטונית – פקידות שלטונית זה גם מערכת המשפט על כל גווניה, זה גם הפרקליטות על כל גווניה

טלי גוטליב:       כשאני אמרתי שהדיפ סטייט חדר לשורות הצבא, אני מבהירה לכם את הדבר הבא: אנחנו מגלים שבשבוע שעבר באוניברסיטת חיפה פורסם שקף – הדמיון השווה בין הציונות הדתית לחמאס

טלי גוטליב:  שם לומדים קורס מג"דים מטעם הצבא, זאת דרך מתוחכמת של קרן וקסנר – שאנחנו פשוט באדיבותנו הגענו למצב הזה – מטמיעים רעיונות שמאל קיצוניים על דרך לימודים באקדמיה, לקצונה הבכירה ביותר בצה"ל

טלי גוטליב:  אנחנו גם שומעים בקורס מ"פים – מגיע איש אקדמיה שמדבר נגד הרפורמה המשפטית

טלי גוטליב:  אני נותנת לכם פה קצה-קָצֶהָ של דוגמת דיפ סטייט, איך היא במדינת ישראל

טלי גוטליב:      אז דמות הדיפ סטייט מתקבלת באופן הבא, תבינו – זה הטמעת רעיונות שמאל עמוקים מאוד בדרכים סופר-מתוחכמות, וזה נעשה במשמרת של ממשלות ימין, כי עד שאני קוראת לזה בפה מלא זה לא נאמר

טלי גוטליב:  זה בכל מיני – זה סוד גלוי, תבינו

טלי גוטליב:  אני מקבלת מידעים מתוך הקורסים, מתוך המקומות, מתוך העברת האינפורמציה הזו, ואנחנו מגלים שלא משנה אם יש שלטון ימין, זה חסר משמעות אם הפקידות השלטונית היא פקידות שמאל באשר היא פקידות שמאל, לא משנה איפה

טלי גוטליב:      עכשיו קבלו מה שאני מספרת לכם, שזעזע אותי: ביום שבת שעבר יצאה הודעת דוברות של דובר צה"ל, "על פי מקורות פלסטיניים"

טלי גוטליב:  דובר צה"ל לא מדייק את המידע שלו עם דובר יהודי, מתיישב כזה או אחר

טלי גוטליב:  מה זה דוברות? אני מגלה שיש ערוץ דוברות ישיר בין פלסטינים טרוריסטים לדובר צה"ל

טלי גוטליב:  ודובר צה"ל, שאמור לדעת מה זה מקור מודיעיני, חייב לדייק אותו ולהצליב אותו

טלי גוטליב:  במשך שעות, שבת שלמה, מוטמעת העובדה הבאה: יהודים נכנסו לכפר של פלסטינים ורצחו אחד מהם

טלי גוטליב:  על יסוד הידיעה הזאת – תבינו – של דובר צה"ל, על פי מקורות פלסטיניים

טלי גוטליב:  ואז אנחנו מגלים שיש יהודי מתיישב מרוצץ גולגולת, שמוחו מפוצפץ ופתוח, שהגן על עצמו וירה במי שביצע בו פעולת טרור ואיבה

טלי גוטליב:       מה קורה? פלסטינים עצורים? לא

טלי גוטליב:  חשש לשיבוש הליכי משפט? כשמדובר בפלסטינים עצורים – לא; חשש לשיבוש כשמדובר ביהודי – כן

טלי גוטליב:  להיות יהודי מתיישב ביהודה ושומרון זו עילת מעצר - -     

אוריאל בוסו: תודה

טלי גוטליב: - - כן

טלי גוטליב:  ואנחנו הובלנו – דובר צה"ל באמירה הזו שלו שינה את דעת הקהל, השפיע על דעת הקהל, הוביל למעצרם של שני יהודים מתיישבים שהגנו על עצמם, כשאתמול האחרון שבניהם שוחרר

טלי גוטליב:       תבינו שעומק הדיפ סטייט נלמד ונוצק גם בהליכי המעצר

טלי גוטליב:  בקשת רשות ערעור לעליון – שלא קיימת לאדם רגיל אם הוא רוצה לערער פעם נוספת

טלי גוטליב:  אתם בכלל לא מבינים את זה, אני אעשה לכם את זה היום בנאומים שלי פעם אחר פעם

אוריאל בוסו: תודה

טלי גוטליב: עומק הדיפ סטייט מונע שלטון ימין

טלי גוטליב:  זה לא יקרה

טלי גוטליב:  דובר צה"ל יוצא נגדי ואנשים רבים יוצאים נגדי, כי אני מציבה להם מראה

טלי גוטליב:  אני רואה לכם את התחכום של הטמעת הרעיונות האלה במקומות החזקים ביותר במדינת ישראל

אוריאל בוסו: תודה רבה, תודה רבה לחברת הכנסת טלי גוטליב

אוריאל בוסו:  חבר הכנסת אחמד טיבי, בבקשה

אחמד טיבי: אדוני היושב-ראש, אני רוצה להוסיף

אחמד טיבי:  מה עוד עושה החוק הזה? לא רק ניתוק מים בנוסף לחשמל, גם ניתוק טלפון

אחמד טיבי:  כתוב: הצעת החוק מבקשת להסמיך את הרשות לאכיפה במקרקעין להורות על ניתוק מבנה מתשתית החשמל, המים או הטלפון במקרה של סטייה מהיתר הבנייה

אחמד טיבי:  גם טלפון

אחמד טיבי:  ש"ס, מילא הפשיסטים

אחמד טיבי:  יש בש"ס פשיסטים, לא? או שאין

אחמד טיבי:  אין? אז איך מצביעים על חוק כזה?     

ינון אזולאי: השאלה מה ההגדרה של - - -     

אחמד טיבי:  איך אתם מצביעים על חוק כזה, ריבונו של עולם? ניתוק מים, ניתוק חשמל, ניתוק טלפון

אחמד טיבי:  אנשים בדרום צריכים תנאים בסיסיים של חיים, כמו שתיאר יוסף עטאונה

עמית הלוי: אין גבול, אחמד טיבי? גם בכפרים הלא-מוכרים - - -      

אחמד טיבי: אבל לא, לאחרונה יש אפילו - -     

עמית הלוי: גם  - - - שבע

אחמד טיבי:  - - רשויות שגילו הבנה שצריך לחבר גם יישובים לא מוכרים למשהו בסיסי, כדי שאנשים - - -     

יוסף עטאונה: - - - וחשמל, גם מוכרים - - -     

אחמד טיבי: גם כפרים לא מוכרים

יוסף עטאונה: כל היישובים צריכים

אחמד טיבי: יש החלטת ממשלה שמדברת על הצורך לגלות הבנה ולחבר גם בתים לא מוכרים

אחמד טיבי:  מה הבעיה? הבעיה היא התכנון והבנייה במדינת ישראל, שהוא תכנון אידאולוגי

אחמד טיבי:  הוא oriented ליהודים, לא לערבים

אחמד טיבי:  ואז הערבים לא יכולים להתפתח, וכשהם בונים – כי גם הערבים צריכים לבנות, לגור, מגורים - -     

עמית הלוי: - - -     

אחמד טיבי: - - והם צריכים מים, חשמל וטלפון

אחמד טיבי:  ואז באים היהודים ומפסיקים להם את המים, החשמל והטלפון

אחמד טיבי:  יהודים מפסיקים מים, חשמל טלפון לערבים

אחמד טיבי:        הממשלה הזאת היא ממשלה שלכם, יהודים – אתם מפסיקים מים, כולל יהודים דתיים של ש"ס

אחמד טיבי:  אני אומר לכם, תחשבו – ש"ס, אני לא מדבר לעמית הלוי – תחשבו עוד פעם על הצעת החוק הזאת

אחמד טיבי:  זאת קריאה ראשונה, תפעלו לעצור את ההצעה הניאו-נאצית הזאת

אחמד טיבי:  כאשר לקולקטיב מפסיקים מים, חשמל וטלפון, זה כאילו גרמנים מפסיקים ליהודים

אוריאל בוסו: חבר הכנסת אחמד טיבי

אחמד טיבי: אתם לא מבינים את זה? תצלומי אוויר עושים בכל חודש בעיקר, ב-95%, רק ליישובים הערביים

אחמד טיבי:  תצלומי אוויר

אחמד טיבי:  ואז רשות האכיפה באה להרוס

אחמד טיבי:  אבל רשות האכיפה היא לא ועדת תכנון

אחמד טיבי:  איך אתה נותן סמכות: גם רשות האכיפה, גם לנתק מים, חשמל וטלפון

אחמד טיבי:  זה לא הולך ביחד, זה שינוי דרסטי של החוק

אוריאל בוסו: חבר הכנסת אחמד טיבי, תודה

אוריאל בוסו:  זה עבר בקריאה ראשונה, ומי כמוך יודע מה טבעם של דברים בוועדות לקראת הכנה לקריאה שנייה ושלישית

אחמד טיבי: הבעיה היא שאתם הבאתם את החוק

יוסף עטאונה: לא צריך להביא חוק

אחמד טיבי: אתם הבאתם את החוק, זה לא חוק של עוצמה יהודית, זה חוק שלכם

יוסף עטאונה: צריך להוריד אותו

אוריאל בוסו: חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב-ראש, כנסת נכבדה, כבוד השרה עלתה לכאן ורצתה להגיד: אנחנו עושים דברים טובים לערבים

אימאן ח'טיב יאסין:  היא אמרה: זה בשבילכם, אחמד ואימאן

עידית סילמן: אמרתי שתקשיבו, כי זה גם בשבילכם

אימאן ח'טיב יאסין: אנחנו מקשיבים טוב - -     

מירב בן ארי: הם אפילו יודעים לקרוא עברית, אז הם קראו את החוק - - -     

אימאן ח'טיב יאסין: - - ומבינים ומוכנים מלפני

אוריאל בוסו: לא, היא לא צריכה עזרה

אימאן ח'טיב יאסין: להגיד לך את האמת? לצערי הרב, ביישובים הערביים חיים בתוך הזבל

אימאן ח'טיב יאסין:  ולכן על דברים שיכולים להיטיב עם אנשים – ולא משנה מה ואיזה סוג של אנשים, לאן הם שייכים – אנחנו נצביע כמו שצריך

אימאן ח'טיב יאסין:       אבל אני רוצה להגיד לך, שגם החוק שהיה לפני כן הוא לערבים, הוא מיועד לערבים

אימאן ח'טיב יאסין:  את יודעת כשרה שבחברה הערבית צריך להוציא בכל שנה בממוצע קרוב ל-12,000 היתרים

אימאן ח'טיב יאסין:  וכמה נותנים? אפילו לא 5,000, זה 4,940 ומשהו היתרים

אימאן ח'טיב יאסין:  אז מה אתם מצפים מהאנשים, שיקברו את עצמם בחיים? לאן עוד אפשר להגיע? לאן?      אני מצטרפת להצעה של חברי אחמד

אימאן ח'טיב יאסין:  באמת, מי שלא הבין את הגודל של האכזריות והפשיזם שבחוק הזה והבין את זה עכשיו, מוטב שהוא יעשה חשבון נפש ויעצור את זה מיידית ולא ייתן לזה להמשיך

אימאן ח'טיב יאסין:  וכן, אני פונה אליכם, החברים בש"ס

אימאן ח'טיב יאסין:  אתם יודעים מה זה קיפוח, מה זה להיות מוחלשים, מה זה להיות מודרים

אימאן ח'טיב יאסין:  אנחנו כבר לא מדברים על מותרות, חבר'ה, אנחנו מדברים על מים, מים כמצרך בסיסי

אימאן ח'טיב יאסין:       ומה אנחנו נותנים בהצעה הזאת? נותנים לפקידים, הם יכולים להסתובב ביישובים ולהוציא החלטות מיידיות ולפזר אותן לאנשים, ושאנשים יסבלו, גם כלכלית וגם בחיים הפרטים שלהם, כשאין להם את הבסיס המינימלי

אימאן ח'טיב יאסין:  ובסוף תבואו ותגידו: למה יש פשיעה בחברה הערבית? אני אגיד לכם למה, כי לא רק שאתם דוחפים אותם לשם, אתם שותפים בזה שהם שם

אוריאל בוסו: תודה רבה

אימאן ח'טיב יאסין: אתם לא נוקפים אצבע במה שנעשה שם

אוריאל בוסו: תודה רבה

אימאן ח'טיב יאסין: 146 נרצחים בשנה הזאת, ביניהם כמעט שליש צעירים – צעירים שאין להם תעסוקה, שאין להם מסגרת לימודים

אוריאל בוסו: תודה רבה לחברת הכנסת

אימאן ח'טיב יאסין: ובכל זה – אתה, השר הנכבד שנכנס למליאה, הגזען, מקפיא - -     

אוריאל בוסו: תודה רבה לחברת הכנסת אימאן ח'טיב יאסין

אימאן ח'טיב יאסין: - - מקפיא את התקציבים של החינוך ושל הצעירים הערבים

אוריאל בוסו: תודה רבה, סיימת כבר לפני חצי דקה, אם לא יותר

אימאן ח'טיב יאסין: מה המסר? מה המטרה? אנחנו יודעים מה המטרה, אבל תגיד את זה בפנים, תגיד את זה לפני כולם

אימאן ח'טיב יאסין:  זה מה שאתה, זה מה שאתם

אוריאל בוסו: חברת הכנסת אימאן ח'טיב יאסין, תודה רבה, נא לרדת

אוריאל בוסו:  נא לרדת

אימאן ח'טיב יאסין: מי שמסכים עם ההצעות האלה הוא באותה גרסה, באותה קטגוריה של השר הגזען והפשיסט

אוריאל בוסו: תודה, תודה רבה

אוריאל בוסו:  אחרונת הדוברים, חברת הכנסת מירב בן ארי, בבקשה

מירב בן ארי: תודה, אדוני היושב-ראש

מירב בן ארי:  כנסת נכבדה, אני רוצה לנצל את השהות של השרה המהוללת – איך הייתי? הייתי טובה? – השרה לחיסול הגנת הסביבה

מירב בן ארי:  אני רוצה שתסבירי לנו כאן למה טסת למרוקו פעמיים בחודש על חשבוני ועל חשבון משלמי המיסים

מירב בן ארי:  אני רוצה שתסבירי לי למה את נוסעת בסופי שבוע, אם את דתייה ואת לא עובדת

מירב בן ארי:  אני רוצה שתסבירי לי למה את חוזרת מטיול שעולה לנו 240,000 שקל, 60,000 דולר כל מסע, ואז בסוף – אני יודעת שאת שומעת, למרות שאת מדברת שם במקביל, והעיקר ידעת להעיר לי – תסבירי לי איך את חוזרת ממרוקו וכותבת את הפוסט

מירב בן ארי:  אני מאמינה שלא נחשפתם, אז אני אקרא לכם:      יעבור עוד זמן רב שעד אצליח באמת לעכל את המראות, הקולות, הטעמים והריחות מהביקור המרגש במולדתם של אבי ואימי, והיותי חוליה בשרשרת הדורות המהווה גשר בין המדינות

מירב בן ארי:  אני מוצפת בהתרגשות ומודה לקדוש ברוך הוא על הזכות הגדולה שנפלה בחלקי לבקר במרוקו, ארץ הולדתם של הוריי, בתור שרה בממשלת ישראל – כתבה השרה בהודעה לתקשורת, וכמובן צירפה פה תמונות

מירב בן ארי:       מה זו החוצפה הזאת? למה את נוסעת על חשבון אזרחי ישראל לטיול שורשים במרוקו? אל תדברי איתם עכשיו, תקשיבי לי

מירב בן ארי:  איזו בושה את

מירב בן ארי:  בשביל זה את שרה להגנת הסביבה?      

קריאה: - - -     

מירב בן ארי: לא, זה מכעיס אותי

מירב בן ארי:  זה מכעיס אותי

טלי גוטליב: - - -     

מירב בן ארי: את נוסעת על חשבון משלמי המיסים לטיול שורשים?     

אוריאל בוסו: מירב

מירב בן ארי: ולמה את לא חושפת את הלו"ז שלך, של הביקור?     

אוריאל בוסו: מה קרה?     

מירב בן ארי: למה את אומרת שהלו"ז הוא של המדינה

מירב בן ארי:  מה קרה, טלי? ישבת פה ודיברת על ה-deep state, נשרפו לי האוזניים ולא אמרתי מילה

טלי גוטליב: - - -     

מירב בן ארי: אבל את לא צעקת

מירב בן ארי:  את רוצה לשמוע - -     

טלי גוטליב: אבל אני  מקשיבה לך

מירב בן ארי: - - את נאום החתחתים שלך, שבו את משסה נגד צבא הגנה לישראל

מירב בן ארי:  ישבתי כאן ולא הפרעתי, כי אין לי ברירה

מירב בן ארי:  אבל שהשרה, שאנחנו משלמים לה משכורת, תבוא ותסביר לציבור איך היא נוסעת למרוקו פעמיים בחודש בלי לחשוף את הלו"ז שלה, בלי לעשות פגישות, להישאר בסוף שבוע, לשלם איזה 240,000 שקל, 60,000 דולר לכל טיול

מירב בן ארי:  לפיד היה נוסע ליום אחד וחוזר – ואללה, באב אללה מה שפתחתם פה

אופיר כץ: - - - בואי, מירב

אופיר כץ:  בואי, מירב

מירב בן ארי: ואתם כולכם שותקים, שותקים

מירב בן ארי:  אל תגיד לי "בואי, מירב"

אופיר כץ: - - -     

מירב בן ארי: את – בושה וחרפה שאת בכנסת

מירב בן ארי:  את – בושה וחרפה שאת שרה

מירב בן ארי:  את תבואי ותסבירי לציבור למה את מטיילת על חשבונו ולמה את לא אומרת איפה את

מירב בן ארי:      אתם, כמובן, מה אכפת לכם? אבל זה גם על חשבונכם

מירב בן ארי:  איזו מין חוצפה ששר נוסע בלי לחשוף לו"ז? איזו מין חוצפה ששר עושה טיול שורשים? מה זו החוצפה הזאת? הכול מותר? בטוחה שלקחת איתך גם את הילדים גם לטיול בניו יורק בסנטרל פארק

טלי גוטליב: אבל זה היה על חשבונה

מירב בן ארי: מילא אם היית עושה משהו, אבל את גם מחריבה את המשרד

עידית סילמן: - - -     

טלי גוטליב: אבל זה היה על חשבונה

אוריאל בוסו: תודה רבה

אוריאל בוסו:  תודה רבה לחברת הכנסת - - -     

מירב בן ארי: את, אל תגני עליה

מירב בן ארי:  למה? בואי, לצערי, יש פה מה שנקרא - - -     

טלי גוטליב: - - -     

אוריאל בוסו: תודה רבה

מירב בן ארי: את הלכת ועשית כאן נאום מזעזע, מזעזע

טלי גוטליב: - - -     

מירב בן ארי: את הולכת ואת נכנסת בצה"ל, שזה בושה וחרפה

אוריאל בוסו: תודה, מירב בן ארי

אוריאל בוסו:  תודה

מירב בן ארי: אבל אני אומרת: זו הזכות שלה לדבר

אוריאל בוסו: חברת הכנסת מירב בן ארי, תודה רבה

מירב בן ארי: אבל למה שרה נוסעת על חשבון אזרחים ולא מספרת איפה היא הייתה

טלי גוטליב: אבל - - -     

מירב בן ארי: היא ממשיכה לדבר איתי, אז אני עונה

אוריאל בוסו: תודה רבה

טלי גוטליב: מירב - - - לא

אוריאל בוסו: האם יש צורך לסכם?      

קריאה: - - -      

אוריאל בוסו: את

אוריאל בוסו:  אבל אם כן, אפשר הצבעה

מירב בן ארי: - - - השחיתות הזאת

צגה מלקו: אבל היא יצאה על חשבונה

טלי גוטליב: - - -     

מירב בן ארי: היא מושחתת

צגה מלקו: אבל היא יצאה על חשבונה

מירב בן ארי: שתבוא ותגיד מה היא עשתה פעמיים בחודש במרוקו

מירב בן ארי:  את נוסעת למרוקו פעמיים בחודש? איזה שר נוסע פעמיים בחודש? איזה שר כותב פוסט על טיול שורשים?     

אוריאל בוסו: את לא חייבת גם לסכם

צגה מלקו: אבל היא הלכה על חשבונה

צגה מלקו:  מירב, על חשבונה

צגה מלקו:  מה הבעיה?     

מירב בן ארי: - - -     

עידית סילמן: האם אפשר לקבל קצת שקט במליאה? תודה

עידית סילמן:  תודה על השקט במליאה

עידית סילמן:  מכיוון שקראו בשמנו, קודם כול, אני חייבת להגיד - - -     

טלי גוטליב: בטח, תגיבי

אוריאל בוסו: מותר לך, בתור שרה, לעשות סיורי עבודה בכל העולם אבל חס וחלילה לא במקום שבו ההורים נולדו, כדי שזה לא ייקרא ביקור שורשים

אוריאל בוסו:  מירב - - -     

עידית סילמן: לא, אנחנו לא יורדים לרמה שלא ברמה שלנו

מירב בן ארי: יש לי בעיה עם טיול שורשים

מירב בן ארי:  למה על חשבוני?     

אוריאל בוסו: אבל הייתה נסיעת עבודה, ואז היא גם רשמה שההורים שלה נולדו שם

אוריאל בוסו:  איפה הבעיה? שנייה, שנייה

מירב בן ארי: - - -  שתחזור לארץ

עידית סילמן: מה שלא ברמה שלנו אנחנו לא - - - יש כאלה שעדיין לא היו שרים ולא יודעים שאי-אפשר לצאת סתם מהמדינה - -     

מירב בן ארי: אל תדאגי

מירב בן ארי:  גם בכנסת הבאה את - - -     

אימאן ח'טיב יאסין: - - -     

עידית סילמן: - - ואי-אפשר לעשות שום דבר ללא היועץ המשפטי של המשרד

עידית סילמן:  ויש יועצת משפטית לממשלה, וברוך השם, יש מספיק יועצים משפטיים שכולנו כפופים אליהם, וכל דבר שלנו עובר אישור

עידית סילמן:  האמת שאנחנו מה זה שמחים לנסוע ולייצג את מדינת ישראל כשצריך - -     

מירב בן ארי: איזה? היו לך שתי פגישות

עידית סילמן: - - ולעשות עבודה מדהימה ביחד עם המל"ל, שאני בטוחה שאת התוצאות של חלקה אתם כבר רואים היום ואת התוצאות של חלקה אתם תראו בעתיד

אחמד טיבי: היו מים במרוקו? יש מים?     

מירב בן ארי: שתי פגישות

מירב בן ארי:  שקרנית

עידית סילמן: הכול נתון לחופש המידע, וכל מי שרוצה – ששש, לא צריך לצעוק

עידית סילמן:  דברי חכמים בנחת נשמעים

מירב בן ארי: איזה חכמים? מה אמרת פעם משהו חכם - - -     

עידית סילמן: את יכולה לדבר בשקט

עידית סילמן:  אז אנחנו עושים עבודה שהיא עבודה אמיצה למשרדים שלנו, וכמה שינסו להגיד כאילו אנחנו לא עובדים - -     

מירב בן ארי: בשביל מה? בשביל הממשלה הזאת - - -     

אוריאל בוסו: אז זו הסיבה שאת יוצאת עליה - - - הממשלה

עידית סילמן: - - וכאילו כולם פה מטיילים – אז גם ניר ברקת, שנמצא עכשיו בחו"ל - - -      

מירב בן ארי: דיברתי עליה - - -     

עידית סילמן: ששש, לא לצעוק

עידית סילמן:  לא לצעוק, לא לצעוק

מירב בן ארי: עזרתי לה להיות יו"ר קואליציה - - -     

עידית סילמן: את לא עזרת בכלום

עידית סילמן:  את בעיקר צועקת עכשיו

עידית סילמן:  לא לצעוק, לא לצעוק

עידית סילמן:  הכול בסדר

עידית סילמן:  את יכולה לשבת

עידית סילמן:  את לא חייבת לצעוק

מירב בן ארי: אל תגידי לי לא לצעוק - - -     

עידית סילמן: דברי חכמים בנחת נשמעים

עידית סילמן:  תודה

מירב בן ארי: שקרנית היית ושקרנית - - -     

עידית סילמן: לכן אנחנו יודעים שהכול נתון ליועצים המשפטיים

עידית סילמן:  אנחנו לא עושים שום דבר על דעת עצמנו

עידית סילמן:  הייתי שמחה וגאה ללוות את המל"ל ולהיות שותפה, בעצם מרכזית, בפרויקט שלו במרוקו, ובאמת נסענו פעמיים לנסיעות קצרות

עידית סילמן:  ומה לעשות, כשהפגישות נגמרות ביום שישי בשעה מאוחרת ואין טיסות לארץ, אז נשארים שם גם שבת

עידית סילמן:  אבל, רחמנא ליצלן, להגיע לבית עלמין יהודי, להשתטח על קברי צדיקים של זהות יהודית ומסורת יהודית כשאנחנו כבר נמצאים שם – זה אסור לעשות, אסור לבקר בקהילה היהודית דקה לפני שאנחנו ממריאים לארץ - -     

אחמד טיבי: היו מים או לא היו מים? זה מה שחשוב

אימאן ח'טיב יאסין: - - -     

עידית סילמן: - - אסור להיפגש עם האנשים שלנו שעושים לנו כבוד ועומדים איתן בגולה ומביאים בשורה אמיתית של זהות יהודית מכילה, שותפות אמיתית, ואנחנו עושים איתם עבודה מעולה

עידית סילמן:  האמת היא ששום דבר – כי אסור לנו – לא על חשבון המדינה

עידית סילמן:  וכל מה שעל חשבוננו אנחנו משלמים וגם הכול נמצא בחופש המידע, כולל כל הפרטים, וכולם מוזמנים לגשת ולחפש

עידית סילמן:       אנחנו פועלים אך ורק על פי חוק, כי, אתה יודע, סגן היושב-ראש: מנסים לצייר את הכנסת הזאת, ובכלל את הממשלה הזאת, כממשלה שלא עובדת

עידית סילמן:  אז אם שאלה חברת הכנסת מה אנחנו עושים במשרד להגנת הסביבה, אז בואו ותקשיבו מה אנחנו עושים

אחמד טיבי: - - -     

עידית סילמן: אנחנו אישרנו את התקציב הגדול שהיה למשרד להגנת הסביבה לשנים 2023 ו-2024 עם הקצאת 510 מיליוני שקלים לטובת מיזמים ייחודיים בסביבה

עידית סילמן:  אנחנו נאבקים בשרפות הפסולת הבלתי-חוקיות בשטחי יהודה ושומרון, ביישובים הפלסטיניים ששורפים את הזבל שלהם, והאוויר השחור הזה, המזהם, שרק לפי מחקרים שיצאו לאחרונה הם מסרטנים וילדים שם נפגעים - -     

אימאן ח'טיב יאסין: - - -     

עידית סילמן: - - אנחנו מטפלים בהם

עידית סילמן:  מיפינו 123 אתרים פיראטיים, בלתי חוקיים, ביהודה ושומרון, ולקחנו אחריות על 33 אתרים, שאנחנו יודעים להגיע איתם להסדרה ואנחנו משנעים להם את הפסולת ומטמינים אותה או/ו מעבירים אותה למתקני קצה באופן מסודר

עידית סילמן:  העברנו הצעת מחליטים חוצה גבולות, הצעת החלטת ממשלה, שהקצינו לה מעל 17 מיליון שקלים – לא לנו, לדאוג למי שנמצאים בשטחי יהודה ושומרון, שטחי A, B ו-C

עידית סילמן:  כי בסביבה אין גבולות והנחלים שמזדהמים הם של כולנו והאוויר המזדהם הוא של כולנו; אותם ילדים בכפר סבא ובראש העין ששואפים עשן שחור, סמיך ומחניק

עידית סילמן:       אנחנו תומכים בהקמת יישובים חדשים

עידית סילמן:  כן, זו ציונות וזו לאומיות

אימאן ח'טיב יאסין: - - -     

עידית סילמן: ומה שלא עשו בממשלות קודמות – שהם רוצים להתנגד לה – אנחנו עושים עכשיו ביישוב חנון, ברמת ארבל ובמקומות נוספים

אימאן ח'טיב יאסין: מה עם - - - ערבים?     

עידית סילמן: פתחנו לקהל הרחב את הגן הלאומי סוסיתא, והבאנו הצעת מחליטים גדולה על גן לאומי סבסטיה, בירת ישראל בשומרון

עידית סילמן:  אנחנו גאים בזה, כי זו הזהות שלנו וזה הבסיס שעליו אנחנו, כמדינת ישראל, חיים

עידית סילמן:  אנחנו, כחלק מאסטרטגיית המשרד, פעם ראשונה הגדרנו את השלטון המקומי והאזורי כאסטרטגיית היעד וקהל המטרה

עידית סילמן:  אנחנו מדברים איתם, ואנחנו נמצאים ברשויות, ובאים עיתונאים ואומרים: אתם נמצאים רק ברשויות של הקואליציה

עידית סילמן:  ממש לא – אנחנו ברשויות של הקואליציה ושל האופוזיציה וברשויות הערביות

עידית סילמן:  חברי הכנסת הערבים אצלנו השבוע בשולחן עגול – השבוע או בשבוע הבא, מתי שקבענו איתם – כדי שגם הם ידאגו לאסטרטגיית הפסולת שלנו בחברה הערבית, התוכנית שלא לקחנו ממנה שקל ורק הוספנו עוד 275 מיליון שקלים כדי לתמוך בפסולת ובפינוי שלה בחברה הערבית

עידית סילמן:       אנחנו תומכים בפתרון של המצוקים בכל מדינת ישראל ואנחנו הולכים להעביר החלטת ממשלה על הגנות ימיות

עידית סילמן:  אנחנו שמנו את ים המלח על המפה וכחלק מתום הזיכיון אנחנו מנסים כרגע באמת להתמודד עם ירידת המפלס של ים המלח וגם לדאוג לתנאים הסביבתיים בסוף הזיכיון – הראשונים ששמים את ים המלח על המפה ואומרים שהם ידאגו לו כאסטרטגיה של משאב טבע אמיתי במדינת ישראל

עידית סילמן:      אנחנו תקצבנו את הרשויות במגזר הערבי, גם כחלק מהתוכנית של תקאדום – 550 מיליון שקלים

עידית סילמן:  ואנחנו עושים הכול כדי שהכסף יגיע ליעדו, לא כדי שיהיו קבלנים ואנשים שיזכו במכרז ובסוף לא יפנו את הפסולת והיא תבער בערים האלה, כמו טייבה וכמו זרזיר

עידית סילמן:  אלא אנחנו משקיעים 275 מיליוני שקלים לטיפול בפסולת ואנחנו עושים את זה בשילוב של נציגים מהחברה הערבית כדי שהדברים יקרו בשטח הלכה למעשה

עידית סילמן:      אנחנו השקענו בתוכניות של חינוך סביבתי כדי שלכל הרשויות המקומיות יהיה חינוך סביבתי – גם בתנועת הנוער, עם רכזי קיימות אמיתיים, וגם בשלבים המאוחרים יותר

עידית סילמן:      כולנו אוהבים טבע ואנחנו משקיעים גם ב"סביבטבע", שזה פיתוח אותם תקציבים לתכנון ובנייה של טבע עירוני ברשויות המקומיות

עידית סילמן:  אנחנו מקדמים את פסולת הבניין, הסדרת כל הפסולת החוקית – הפיראטית שנשפכת במדינה שלנו באין מפריע, העברנו אותה לראשונה בקריאה ראשונה ועובדים עליה

עידית סילמן:      אנחנו מקדמים את הרישוי הסביבתי, הורדת ביורוקרטיה ורגולציה מעסקים

עידית סילמן:  העברנו אותה בקריאה ראשונה ועובדים עליה לקריאה שנייה ושלישית בוועדת הפנים והגנת הסביבה של הכנסת

עידית סילמן:      אנחנו דואגים לרעש ולמפגעי הרעש מהתחבורה ואנחנו מייצרים פיילוטים בערים כדי לדאוג לשקט, לערים שקטות

עידית סילמן:      גם בתחום ההדברה נכנסנו בעובי הקורה ומסדירים את התחום הזה, ואנחנו תקצבנו חינוך אקלימי לרשויות המקומיות

עידית סילמן:  אנחנו מביאים להם מפות סיכונים בתחומי האקלים

עידית סילמן:  אנחנו קידמנו קולות קוראים של קירוי והצללה במרחב העירוני

עידית סילמן:  אנחנו העברנו החלטת ממשלה על איגום משאבים והובלת ועידת האקלים בדובאי – כן, ששם מדינת ישראל תגיע עם מלוא הבשורה של האסטרטגיה וההאבים וה-innovation שיש לה להציע לעולם

עידית סילמן:      הקמנו ועדת שרים לענייני סביבה ואקלים

עידית סילמן:  אנחנו העברנו החלטת ממשלה שתביא את נחל גרר - -      

אימאן ח'טיב יאסין: - - -     

עידית סילמן: - - נחל גרר נמצא אצלנו, נמצא ברהט, ואנחנו דואגים לו

אימאן ח'טיב יאסין: - - -     

עידית סילמן: שמירה על היועצים הסביבתיים בוועדות התכנון

עידית סילמן:  מגישים החלטת ממשלה על נחל ציפורי עם כל הרשויות הערביות בצפון

עידית סילמן:  תמיכה במתקני מחזור, יחידת רחפנים - - -     

קריאות: - - -     

עידית סילמן: לא, כי יש כאלה שאמרו שאנחנו לא עושים

אוריאל בוסו: לא יצביעו לך

אוריאל בוסו:  לא יצביעו לך

עידית סילמן: עושים, ונמשיך לעשות

עידית סילמן:  תודה

אוריאל בוסו: תודה

אוריאל בוסו:  חברי הכנסת

עידית סילמן: לכל מי שתהה, כי עמדה כאן קודם חברת כנסת שטענה: מה אנחנו עושים

אוריאל בוסו: אין בעיה

אוריאל בוסו:  אין שום בעיה

עידית סילמן: קצת, לא הספקתי להגיד את הכול, אבל טיפה, טיפה נראה לה מה אנחנו עושים כשהם הולכים להפגנות ומחרחרים רע מבפנים על מדינת ישראל

עידית סילמן:  פראיירים אנחנו לא, זה בטוח

אוריאל בוסו: חברי הכנסת, נעבור להצבעה

אוריאל בוסו:  הצעת חוק שמירת הניקיון (הוראת שעה), התשפ"ג–2023

אוריאל בוסו:  מי בעד?      

קריאות: - - -     

עידית סילמן: - - - תגידי למירב בן ארי שלך

אוריאל בוסו: חברי הכנסת, אנחנו בהצבעה

אוריאל בוסו:  מי בעד?      

קריאות: - - -     

עידית סילמן: אנחנו מנקים את המדינה, זה חשוב, גם לחברה הערבית וגם לבדואית ולגם לדרוזית ולכולם

עידית סילמן:  כי אנחנו ממשלה של כולם

סימון מושיאשוילי: גם בבני ברק

עידית סילמן: שכולם ידעו את זה

עידית סילמן:  מה, אנחנו מתביישים בזה? אנחנו שמחים בזה מאוד – וגם לחברה החרדית

קריאות: - - -     

עידית סילמן: הם, אין להם מה לעשות אז הם מתעסקים בצהוב

עידית סילמן:  אנחנו מתעסקים בעשייה, מה לעשות

טלי גוטליב: מה החוק עכשיו? זה עם הלייזר? הקרינה המייננת, זה לא יפריע לי ללייזר? אני לא מסכימה לזה - - - עם הלייזר, באמת, דברים שגברים לא מבינים בהם

טלי גוטליב:  אדוני יו"ר הקואליציה, קח בחשבון שאני מתכוונת לעשות לייזר איפה שאני רוצה, אל תשלוט לי בקרינה המייננת - - -     

קריאות: - - -     

אוריאל בוסו: אתם הצבעתם בעד, נכון?      

אוריאל בוסו: בעד ההצעה להעביר את הצעת החוק לוועדה – 13 

אוריאל בוסו: נמנעים – אין 

אוריאל בוסו: מי נגד? אין מתנגדים

אוריאל בוסו:  13 בעד

אוריאל בוסו:  אני קובע שהצעת חוק שמירת הניקיון (הוראת שעה), התשפ"ג–2023, אושרה בקריאה הראשונה ותעבור לוועדת הפנים והגנת הסביבה להכנתה לקריאה השנייה והשלישית

אוריאל בוסו: [רשומות (הצעות חוק, חוב' מ/1654)

אוריאל בוסו: ] 

אוריאל בוסו: חברי הכנסת, נעבור לסעיף הבא על סדר-היום: הצעת חוק הסדרת העיסוק בקרינה מייננת, התשפ"ג–2023, בקריאה הראשונה

אוריאל בוסו:  אני מזמין שוב את השרה להגנת הסביבה להציג את הצעת החוק

עידית סילמן: מה לעשות, דיברו שאנחנו לא עושים

עידית סילמן:  אז הינה אנחנו עושים: מעבירים עוד חוק ועוד חוק ופותחים את קרן הניקיון לרשויות 1 עד 5, מרחיבים את זה כדי שכולם יבואו וייטלו ויוכלו להשתמש

עידית סילמן:      עוד פעם, אנחנו מעבירים עוד חוק היום, חוק של קרינה מייננת

עידית סילמן:  החוק יקבע הליכי מתן רישיונות לעיסוק בקרינה ואת אופן הפיקוח והאכיפה של המשרד, במטרה לשמור על הסביבה והציבור מפני קרינה מייננת

עידית סילמן:      בישראל, כמו בשאר העולם, קיימים מקורות קרינה מלאכותיים מסוגים רבים ושונים, כגון מתקני שיקוף שמבוססים על קרינת רנטגן ומכשירי מדידה המשמשים לבדיקות צפיפות ולחות קרקע, אשר מכילים בין היתר חומרים רדיואקטיביים

עידית סילמן:      קרינה מייננת, אנחנו יודעים שהיא גורם מסרטן ודאי, והיא מסוגלת לפגוע בתאים חיים בגוף האדם ולגרום לתחלואה

טלי גוטליב: אדוני היו"ר, לא לפגוע לנו - - - הלייזר

עידית סילמן: עם זאת, למקורות הקרינה יש שימושים, כמו שאמרת, מועילים וחיוניים ברפואה, בתעשייה, בחקלאות

עידית סילמן:  וכדי לאפשר את השימושים המוצדקים האלה תוך מזעור הסיכונים נקבעו כללים לבטיחות הקרינה, ועל בסיסם נכתב החוק הזה

עידית סילמן:      החוק המוצע קובע חובת רישוי לעיסוק במקורות לקרינה מייננת, ודרישת הרישוי מחויבת לצורך מעקב אחרי מקורות הקרינה המייננת ולצורך קיום פיקוח ראוי על מי שפועל או נותן שירות בתחום זה

עידית סילמן:  מדובר בעיסוק שדורש ידע וניסיון ייחודיים ולא ניתן לאפשר לאדם שאינו בעל הכשרה מתאימה לעסוק במקורות קרינה מייננת

עידית סילמן:      המשרד להגנת הסביבה, יחד עם כל הצוותים המקצועיים – ואני חייבת להגיד לכם, יש צוותים מקצועיים אלופים במשרד הזה – פועל לקידום תרבות של בטיחות בקרינה בקרב אותם משתמשים בחומרים רדיואקטיביים במטרה לשמור על בריאות הציבור והסביבה

עידית סילמן:  החוק מייצר לנו הסדר עדכני שמפחית את הנטל הרגולטורי, לצד אפשרות פיקוח צמוד ויעיל על עיסוק במקורות קרינה מייננת

עידית סילמן:      ולכן אני מבקשת, חברי הכנסת, את התמיכה שלכם בחוק הזה

עידית סילמן:  ואני חייבת לומר, חברים יקרים, אני שמחה וגאה כי אני נמצאת בממשלה ואני רואה כל יום ראשון בישיבות הממשלה את הדיונים ואת הדברים שהשרים מביאים לשולחן

עידית סילמן:  כן, הסיוע בתחבורה, הסיוע בגילאי אפס עד שלוש, כל מה שכולם עושים פה – ועדה של יוקר המחיה – וצריך לומר את האמת, יש כאלה שמנסים לצייר כאילו אנחנו נוסעים וטסים ומבלים ולא עובדים

עידית סילמן:  אז אני חייבת להגיד" אנחנו לא נרד לרמה שהיא לא לנו

עידית סילמן:  אנחנו יודעים שאנחנו פועלים מכורח חוק ומטעם החוק ביחד עם היועצים המשפטיים של המשרדים שלנו, ועושים את הכול הכי טוב למען אזרחי מדינת ישראל

יוסף עטאונה: - - - לנתק ערבים מחשמל ומים - - -     

עידית סילמן: יהודים, ערבים

יוסף עטאונה: לנתק ערבים מחשמל ומים

עידית סילמן: רגע, אתה גם אצלנו בשולחן העגול שביקשת? אתה זימנת אותו, נכון? מתי זה?     

יוסף עטאונה: אני מדבר על - - -     

עידית סילמן: מתי אתה מגיע אלינו למשרד?     

יוסף עטאונה: - - -     

עידית סילמן: מתי זה? השבוע או שבוע הבא? תגיד להם, תספר להם מתי אתה מגיע אלינו ביחד עם כל חברי הכנסת של החברה הערבית כדי לדון ולנסות ולפתור את הסוגיה שאנחנו משקיעים המון משאבים שם - -      

יוסף עטאונה: אני אומר לך - - - הצעת חוק לנתק חשמל ומים - - -     

עידית סילמן: - - וזה הולך הרבה פעמים למקומות לא נכונים

יוסף עטאונה: - - -     

עידית סילמן: אנחנו שמים כסף ורוצים שזה יגיע לרשויות

עידית סילמן:  ואנחנו שמים הרבה כסף בפסולת ובפינוי שלה, ובאמת בשמירה על הטבע במקומות האלה ועל המשאבים שלו

עידית סילמן:  ואנחנו מאמינים שלא צריך לצאת לחברה הזו שם של חברה שסתם שורפת פסולת כי זה הרבה פעמים לא באשמת הרשויות המקומיות

עידית סילמן:  הם מתקשרים עם כל מיני קבלנים ומכרזים שלא מבצעים את העבודה שלהם

עידית סילמן:      ולכן אנחנו עוברים לטיפול דרך האשכולות, כדי לנסות ולסייע להם בצורה מאורגנת מלמעלה, והרבה פעמים גם לבקשתם

עידית סילמן:  ואתם ביחד איתנו תנסו לחשוב על הכלים הטובים ביותר לסייע לחברה, כי זה חשוב וזה חשוב גם לנו כי בסביבה – הסביבה לא מבדילה, והזיהום עובר את כל הגבולות האפשריים וחוצה ערים וחוצה יישובים

עידית סילמן:      אז חברים, אנחנו נמשיך לעבוד ומי שירצה ימשיך לדבר, אבל העשייה תיעשה למען אזרחי מדינת ישראל

אוריאל בוסו: תודה רבה לשרה עידית סילמן

אוריאל בוסו:  רשימת הדוברים

אוריאל בוסו:  חבר הכנסת אלעזר שטרן – אינו נוכח

אוריאל בוסו:  חבר הכנסת חמד עמאר, בבקשה

חמד עמאר: גברתי השרה, לפני שאת יוצאת – את דיברת כמה עשית

חמד עמאר:  עכשיו דיברתי עם ראש רשות דרוזי

עידית סילמן: - - - מה עשינו

חמד עמאר: אני דיברתי עם ראש רשות דרוזי עכשיו, והוא אמר לי באופן ברור: שקל אחד, שקל אחד לא העברת לרשויות המקומיות הדרוזיות

עידית סילמן: עם מי דיברת?     

חמד עמאר: עכשיו דיברתי איתו

חמד עמאר:  שקל אחד לא העברת לרשויות המקומיות הדרוזיות מהתחלת השנה

חמד עמאר:       לדבר כאן זה יפה

חמד עמאר:  יש לנו גם שר האוצר שיושב כאן

חמד עמאר:  ראיתי סרטון שלו לפני שעבר התקציב, עם ראשי רשויות דרוזים

חמד עמאר:  ראש רשות עומד מצד ימין, ראש רשות עומד מצד שמאל, והוא עומד באמצע

חמד עמאר:  ושמעתי את הדברים שלו, שאמר שהוא יתקן את התוכנית שהייתה, יזרים תקציבים לרשויות המקומיות הדרוזיות לשנת 2023, ויכין תוכנית חומש חדשה למגזר הדרוזי

חמד עמאר:      לא הועבר שקל אחד ממשרד האוצר לשנת 2023 עד עכשיו לרשויות המקומיות הדרוזיות

חמד עמאר:  לא הוכנה תוכנית - - -     

בצלאל סמוטריץ': תתבייש

חמד עמאר: לא הועבר שקל אחד לרשויות המקומיות הדרוזיות

חמד עמאר:  עכשיו דיברתי עם ראש רשות דרוזית

חמד עמאר:  אתה יודע שהרשויות המקומיות הדרוזיות עכשיו הודיעו לכל הקבלנים שעובדים אצלן שאין להן שקל אחד לשלם?     

בצלאל סמוטריץ': - - -     

חמד עמאר: אתה יודע שחצי מהרשויות המקומיות הדרוזיות לא ישלמו משכורות? אתה יודע את זה? אם אתה יודע את זה אז תזרים להם את התקציבים שמגיעים להם

חמד עמאר:  אתה לא היית צריך לתקן את התוכנית, תבנה תוכנית חדשה, כי התוכנית שאנחנו הכנו היא התוכנית הכי טובה

חמד עמאר:  העברנו 2

חמד עמאר: 4 מיליארד שקל

חמד עמאר:  אתה היית אמור להעביר 540 מיליון שקל לרשויות המקומיות בגליל ובכרמל ו-60 מיליון שקל לרמת הגולן

חמד עמאר:  אפילו שקל אחד ב-2023 לא עבר

חמד עמאר:  שקל אחד

חמד עמאר:  אני לא מאמין שראשי הרשויות משקרים

חמד עמאר:  אתה לא יודע שהם יוצאים למאבק עכשיו

חמד עמאר:  הם היום הצהירו - - -     

בצלאל סמוטריץ': אתה פוליטיקאי כזה קטן

בצלאל סמוטריץ':  תכף אני אענה לך

בצלאל סמוטריץ':  אני בעיקר אענה לעדה הדרוזית

חמד עמאר: אתה לא העברת שקל אחד לעדה הדרוזית

בצלאל סמוטריץ': אני העברתי הכול

בצלאל סמוטריץ':  אתה לא העברת

חמד עמאר: אני לא העברתי? אני לא העברתי? אני העברתי את כל הכסף שמגיע להם

חמד עמאר:  מאז שנכנסת למשרד, שקל אחד אתה לא העברת לרשויות המקומיות הדרוזיות

חמד עמאר:  הרשויות המקומיות הדרוזיות לא משקרות

חמד עמאר:  הם דיברו איתי באופן ברור

חמד עמאר:  עכשיו התקשרתי לראש רשות אחד לשאול אותו: כמה העביר לכם שר האוצר?: הוא אומר לי – שקל אחד

חמד עמאר:  אנחנו היום הוצאנו הודעה לכל הקבלנים שלנו, שכל הקבלנים - - -     

טלי גוטליב: אדוני השר, תענה לו, אי-אפשר לשמוע

חמד עמאר: שכל הקבלנים יפסיקו את העבודות שלהם, כי לא הועבר תקציב אחד

טלי גוטליב: אדוני השר, תענה

טלי גוטליב:  זה קשה כבר לשמוע אותך

חמד עמאר: כמה העברת לשוטף של הרשויות המקומיות הדרוזיות? בוא תגיד לי

טלי גוטליב: זה קשה לשמוע אותך, כי אתה לא אומר דברים נכונים

חמד עמאר: בוא תגיד לי כמה העברת לרשויות המקומיות הדרוזיות – לשוטף

אוריאל בוסו: תודה רבה לחבר הכנסת חמד עמאר

חמד עמאר: כמה העברת תקציב תוספתי לרשויות המקומיות הדרוזיות? שקל אחד לא העברת

חמד עמאר:  לבוא, לעלות לכאן ולדבר, לעמוד עם ראשי הרשויות ולהכריז שאתה מכין להם תוכנית – ואתה לא עושה כלום

אוריאל בוסו: תודה רבה לחבר הכנסת חמד עמאר

אוריאל בוסו:  חברת הכנסת מרב מיכאלי – אינה נוכחת

אוריאל בוסו:  חבר הכנסת יוסף עטאונה, האם מעוניין לדבר? בבקשה

בצלאל סמוטריץ': היושב-ראש, יש איזו פרוצדורה שבה אני יכול להשיב?     

אוריאל בוסו: תמיד השר יכול לדבר

טלי גוטליב: כן, שר תמיד יכול

טלי גוטליב:  שר תמיד יכול, אדוני השר

אוריאל בוסו: בהחלט

אוריאל בוסו:  אתה מציג את החוקים הבאים, אז - - -     

יוסף עטאונה: כבוד היושב-ראש - - -     

טלי גוטליב: לא, זה נורא חשוב שתענה לזה

טלי גוטליב:  תענה לו תשובות מדויקות

טלי גוטליב:  שר האוצר, תסביר, אז כל השקרים - - -     

יוסף עטאונה: אני יכול להתחיל?     

אוריאל בוסו: תודה

אוריאל בוסו:  תודה

חמד עמאר: איזה שקרים? תדברי עם ראשי הרשויות

טלי גוטליב: די

טלי גוטליב:  תכף השר יהיה פה

טלי גוטליב:  אני כמעט האמנתי לך, חמד, אבל למדתי שהצעקות לא מספיקות - - -     

בצלאל סמוטריץ': למה אתה הולך, חמד? חכה לשמוע תשובה

חמד עמאר: אני מחכה לשמוע אותך

חמד עמאר:  שיעלה אותך

חמד עמאר:  אתה שר, אתה יכול לעלות

אוריאל בוסו: הוא עולה

אוריאל בוסו:  תכף הוא מציג חוק, ואז הוא ידבר

אוריאל בוסו:  בבקשה

יוסף עטאונה: כבוד היושב-ראש, כנסת נכבדה, אני כן רוצה לחזור לחוק התכנון והבנייה, של ניתוק חשמל, מים וטלפון, שבא תחת הכותרת של תכנון ובנייה

יוסף עטאונה:  ואני חוזר ואומר עוד פעם שאין קשר בין תכנון ובנייה והצעת החוק הזו

יוסף עטאונה:  הצעת החוק הזו באה ממקום אחד, מיחידת האכיפה שנמצאת במשרד האוצר

יוסף עטאונה:  היחידה הזו, ההחלטה הזו, החוק הזה – הצעת החוק היא עוד שלב בתוכנית ההכרעה שהשר שיושב כאן, סמוטריץ', מדבר עליה

יוסף עטאונה:      אני רוצה לענות לשר ולתוכנית הצעת החוק, שבאה לנתק חשמל ומים; ובאותיות הקטנות בהצעת החוק זה לשנות את האופי של הגבייה, לתת את הכוח לאנשים של האיש הזה

יוסף עטאונה:  ועוד פעם, ההחלטה היא החלטה גזענית המכוונת כלפי האוכלוסייה הערבית

יוסף עטאונה:  באים ומדברים על אי-העברת כספים לאוכלוסייה הערבית – מדברים על נוהל תקין, ומדברים על טרור, שהכסף יכול לזלוג

יוסף עטאונה:       על נוהל תקין – בוא ניקח את כל ראשי הרשויות במדינת ישראל בקדנציה בחמש השנים האחרונות

יוסף עטאונה:  האחוז של ראשי רשויות ערבים מואשמים או הורשעו בכתבי אישום על שחיתות או על נוהל זה פחות מהאחוז שלהם בכלל האוכלוסייה

יוסף עטאונה:  השחיתות הממוסדת נמצאת ברשויות, ואתה יודע איפה היא נמצאת

יוסף עטאונה:       ואם אתה כבר מדבר על טרור, וכסף יכול לזלוג מהרשויות או מארגונים או במזרח ירושלים, הטרור הממוסד היחידי, הטרור הממוסד היחידי – זה בהנהלה שלך, בסמכות שלך, ברוח שאתה נותן לנוער הגבעות, שמשתולל ופוגע בפלסטינים יום-יום

יוסף עטאונה:  זה הטרור היחידי שקיים היום

יוסף עטאונה:  אין ראש רשות ערבי אחד שמעביר כסף לטרור

יוסף עטאונה:  אבל אתה, אתה ולא מישהו אחר - -     

אוריאל בוסו: תודה לחבר הכנסת יוסף עטאונה

יוסף עטאונה: - - מעביר לנוער הגבעות את כל הכסף

יוסף עטאונה:  רוצחים פלסטינים כל יום, ואתה מגבה אותם

יוסף עטאונה:  מגבה את החינוך הממלכתי-דתי, ובא לדבר שכסף יכול לזלוג לטרור

יוסף עטאונה:  אתה, אתה ולא מישהו אחר, מגבה את רוח הטרור הממוסדת, בהנחיית ובחסות הממשלה בשטחים הכבושים

יוסף עטאונה:  תודה

אוריאל בוסו: תודה רבה

אוריאל בוסו:  חברת הכנסת נעמה לזימי – אינה נוכחת; חברת הכנסת טלי גוטליב – אינה נוכחת; חבר הכנסת אחמד טיבי – אינו נוכח

אוריאל בוסו:  חברת הכנסת אימאן ח'טיב יאסין, בבקשה

אימאן ח'טיב יאסין: כנסת נכבדה, השר שנמצא כאן מציג כל יום החלטה איך לפגוע בחברה הערבית בכל התחומים – חינוך, בריאות, בנייה – לא משנה, המטרה אחת ויחידה: לדרדר את החברה הערבית לעוד מקומות נמוכים וקשים, להגביר עוד יותר את הפשיעה ואת האלימות בתוך החברה הערבית

אימאן ח'טיב יאסין:      אני רוצה שתגיד לנו על סמך מה אתה מקבל החלטה למנוע תקציבים מהחברה הערבית – תקציבים שעוגנו בתוך התקציב של הממשלה הזאת; תקציבים שאני אומרת בגאווה, רע"מ עבדה ועמלה עליהם בתוכניות מקצועיות, כדי לצמצם ולו במעט את הפערים המובנים במשך עשרות שנים על ידי ממשלות ישראל

אימאן ח'טיב יאסין:      איך אתה מעז להגיד שלא מגיע לרשויות הערביות תקציבים, כאשר הפערים זועקים – אם זה בחינוך, אם זה בדיור, אם זה בבריאות, אם זה בפשיעה ובאלימות

אימאן ח'טיב יאסין:  אתה מתנהג כאילו אתה לא מבין בדברים, ואני יודעת שאתה מבין בדברים טוב מאוד, אבל הרצון שלך, והאג'נדה הגזענית ההתנחלותית הם מה שמניע אותך, הם מה שמכוון אותך

אימאן ח'טיב יאסין:  ואני אומרת: יבואו ימים וכל אחד ייתן את החשבון שלו, ואני מקווה שיהיה לך מה להגיד

אוריאל בוסו: תודה רבה

אוריאל בוסו:  חברת הכנסת מירב בן ארי – אינה נוכחת; חבר הכנסת מיקי לוי – אינו נוכח; חברת הכנסת צגה מלקו – אינה נוכחת

אוריאל בוסו:  חבר הכנסת עמית הלוי

אוריאל בוסו:  לאחר מכן – אם השרה תרצה לסכם, והצבעה

בצלאל סמוטריץ': הרבה יותר נכון שאני אגיב

אוריאל בוסו: אז אתה רוצה? אתה יכול לדבר בכל שלב

אוריאל בוסו:  בבקשה, אדוני

עמית הלוי: תודה, אדוני היושב-ראש

עמית הלוי:  השרים, חבריי חברי הכנסת, רציתי להתייחס לדברים שנאמרו  כאן, אבל נראה לי יותר חשוב – קראתי היום לראשונה ציטוטים שלא הכרתי

עמית הלוי:  הייתי בדרכי מהצפון לכאן, לכנסת

עמית הלוי:  זה היה במונולוג של אראל סג"ל אתמול

עמית הלוי:  אני מקריא כאן ציטוטים של אנשים, אני לא מכיר אותם – ערן ניסן, שני גרנות

עמית הלוי:  אומר ערן ניסן ככה: גם אחרי שסגרנו להם את הברז והמוח של הימין חטף שבץ – הוא מתייחס לפורום קהלת – הרעיונות שלהם עדיין לא נעלמו

עמית הלוי:  שימו לב, הרעיונות שלהם עדיין לא נעלמו

עמית הלוי:  עוד יש רעיונות אחרים מהרעיונות של אדון ערן ניסן

עמית הלוי:  שני גרנות לובטון: גם קרן תקווה, האחות הגדולה של פורום קהלת, דואגים להמשיך לממן – אבוי ואבוי ואבוי, את מה? את הוצאות הספרים

עמית הלוי:  יש גוף שמוציא ספרים, וזה לא נוח לשני גרנות לובטון, זאת שמעידה על עצמה: יצרתי מפלצת מתחת לבית שלו באופן קונסיסטנטי שלוש פעמים בשבוע

עמית הלוי:  שברו למיליארדר הזה את הנשמה – כשהיא מתארת את הצרות שהם עשו לאדם עשיר באמריקה שתרם, מי שמע, להפצת דעות ורעיונות שהם אינם הדעות של שני גרנות לובטון ושאר מובילות המחאה

עמית הלוי:  זיהיתי אותם כאויבים של מדינת הרווחה, היא מצטטת דבר ישן שלה

עמית הלוי:       אנחנו ניצבים בימים האחרונים בימים מבישים מאוד לחברה שלנו, שדווקא אנשים שהציגו את עצמם כל השנים כליברלים, ככאלה שדיברו בשם עידן הנאורות, בשם וולטר – שאמר: גם אם אני לא מסכים עם דעתך אני אקריב את חיי כדי שתוכל להשמיע את דעתך – ומתגלים כאחרוני הבולשביקים

עמית הלוי:  והחבורה הזאת מהאופוזיציה מגבה אותם

עמית הלוי:  אולי הם צריכים להוסיף כתובית, אדוני היושב-ראש, בכל הנאומים שלהם בטלוויזיה: המציג אינו ליברל

עמית הלוי:  אולי הוא רופא, אולי הוא קצין, אולי הוא חייל

עמית הלוי:  הם משתמשים בכוח שלהם כנגד החברה החופשית, משתמשים בכוח הצבאי כנגד הרצון הציבורי

עמית הלוי:       צריך לומר מכאן גם לרמטכ"ל וגם לאלופים במטכ"ל: אם יש סכנה ביטחונית למדינת ישראל, היא הסכנה הזאת

עמית הלוי:  שאנחנו נתעורר בבוקר יום אחד, אדוני היושב-ראש – והיום הזה כבר קרה בשבועות האחרונים – ובו האנשים שקיבלו את ההכשרה הצבאית שלהם, קיבלו את המעמד הצבאי, קיבלו את הדרגות שלהם מהצבא, מהמדינה, משתמשים בהם כדי לכפות את השקפתם הפוליטית על הציבור

עמית הלוי:  לא אנשים שקיבלו את אמון הציבור, לא אנשים שקיבלו את אמון הציבור בקלפי; פשוט בגלל שיש להם כוח הם מכוונים את הנשק שיש להם, את הכוח הצבאי שיש להם, כנגד החברה - -     

אוריאל בוסו: תודה

עמית הלוי: - - וזה לא משנה אם הם רופאים או טייסים

עמית הלוי:  והציטוטים הללו של החבורה הזאת, שנלחמת על מה? על זה שלא יצאו ספרים בישראל – הוצאות ספרים שלא תואמות לקו שלהם

אוריאל בוסו: תודה רבה

עמית הלוי: והטכנולוגיה הזאת – אני רק רוצה לומר לסיום – היא לא טכנולוגיה חדשה

עמית הלוי:  הם לא המציאו את זה

עמית הלוי:  לא לחינם קרא להם פה בגין "הסטליניסטים החדשים", מכיוון שזאת הייתה הטכנולוגיה של סטלין וזאת הייתה הטכנולוגיה של רובספייר

עמית הלוי:  אתה יודע, אצל רובספייר קראו לזה "הוועד לשלום הציבור"

עמית הלוי:  בשם שלום הציבור, בשם דמוקרטיה כביכול, בשם ליברליזם כביכול – סתימת הפיות הכי גדולה

עמית הלוי:  לא רק סתימת פיות, הציטוטים האלה מעידים גם על סתימת המחשבות - -     

אוריאל בוסו: תודה רבה

עמית הלוי: - - אנחנו נסגור את הוצאות הספרים, נסגור את התקשורת החופשית, נחרים את ערוץ 14, כל התופעות הללו

עמית הלוי:       דבר אחד טוב יצא מהתקופה הזאת: שלא קשה להבחין מי ליברל ומי בולשביק

עמית הלוי:  תודה

אוריאל בוסו: תודה רבה

אוריאל בוסו:  טרם תעלה השרה לסכם, ביקש להתייחס לדברים שר האוצר, השר בצלאל סמוטריץ'

אוריאל בוסו:  בבקשה

בצלאל סמוטריץ': אדוני היושב בראש, גברתי השרה, חבריי חברי הכנסת, תראו, יש איזה קמפיין עכשיו, בימים האחרונים, שהוא בראש ובראשונה קמפיין רע מכיוון שהוא רע לערביי ישראל

בצלאל סמוטריץ':  ותכף נדבר על אחינו בני העדה הדרוזית, שותפים מלאים

בצלאל סמוטריץ':       אני לא מוטרד מהקמפיין הזה ברמה האישית, אני משתדל לקבל את ההחלטות בצורה עניינית ומקצועית ונכונה, ולא חושש מביקורת, בטח לא כשהיא מגיעה מהאגפים של השמאל ושל חברי כנסת תומכי טרור ואנטי-ציונים כאן במשכן

בצלאל סמוטריץ':  זה לא מטריד אותי בכלל

בצלאל סמוטריץ':       זה כן מטריד מכיוון שאני חושש שיש אזרחים במדינת ישראל – אזרחים בחברה הערבית ואזרחים בחברה הדרוזית – שקונים את הקמפיינים השקריים האלה, וכתוצאה מזה באמת יכולים אחר כך להסתובב בתחושה לא טובה, שהממשלה הזאת לא היא לא ממשלה שהיא גם שלהם, שמייצגת גם אותם ודואגת גם לאינטרסים שלהם

בצלאל סמוטריץ':  זה הדבר הכי הפוך מהאמת שיכול להיות

בצלאל סמוטריץ':  אנחנו ממשלה של כל אזרחי ישראל, ללא הבדל דת, גזע ומין, ואנחנו דואגים לכל אזרחי ישראל, ואנחנו משקיעים תקציבי עתק בחברה הערבית, באזרחי ישראל הערבים, כדי לקדם אותם – את התשתיות, ואת החינוך, ואת הרווחה, ואת הבריאות, וכדי לשפר מאוד את רמת השירותים שמדינת ישראל מעניקה להם

בצלאל סמוטריץ':  ואגב, זה מגיע להם בזכות ולא בחסד, מכיוון שהם אזרחי מדינת ישראל

בצלאל סמוטריץ':       אני סבור שהם צריכים להיות גם שווי חובות, ואנחנו צריכים להיאבק ולהוקיע תופעות של הקצנה לאומנית, שהולכות ומתרחבות לצערנו בחלקים מסוימים בחברה הערבית – ואסור לטמון את הראש בחול ואסור להתעלם מזה

בצלאל סמוטריץ':  וזאת בדיוק הנקודה

בצלאל סמוטריץ':  שאנחנו רוצים שהתקציבים האלה – וחבל שחברת הכנסת – מה שמה? איך קוראים לה?     

אוריאל בוסו: אימאן ח'טיב יאסין

בצלאל סמוטריץ': אימאן ח'טיב יאסין, שתקפה אותי קודם, הלכה ולא נשארה לשמוע את התשובה

טלי גוטליב: זה לא מעניין אותם, העובדות

בצלאל סמוטריץ': אנחנו רוצים שהתקציבים האלה יגיעו לאזרחי ישראל הערבים ולא לארגוני פשיעה מאורגנת שמשתלטים היום על המכרזים האלה

בצלאל סמוטריץ':  מדינת ישראל היום היא אחד הגורמים המממנים הכי גדולים של הפשיעה המאורגנת

בצלאל סמוטריץ':  אדוני יושב-ראש הוועדה לביטחון לאומי ודאי מכיר את הנתונים האלה

בצלאל סמוטריץ':       עכשיו, אין ויכוח על העובדות

בצלאל סמוטריץ':  נכתבו על זה דוחות, עשו על זה עבודות, וכולם יודעים את זה

בצלאל סמוטריץ':  אגב, ראשי הרשויות הערבים לא אשמים בזה, אני לא בא אליהם בטענות

בצלאל סמוטריץ':  אלה ארגונים אלימים, מסוכנים, שמאיימים, שרוצחים, שהורגים

בצלאל סמוטריץ':  הם לא רק מאיימים, הם מממשים

בצלאל סמוטריץ':  והם משתלטים על המכרזים האלה

בצלאל סמוטריץ':  וגם כאשר הם לא הצליחו להשתלט על מכרז וזוכה בו קבלן אחר, הם מגיעים אל הקבלן הזה, והם יודעים להסביר – הם לא צריכים לומר, הם יודעים להסביר מצוין – שכדאי לקבלן הזה לצאת החוצה מהמכרז, או להכניס אותם כשותפים למכרז

חמד עמאר: אבל אלה לא תקציבי פיתוח - - -     

בצלאל סמוטריץ': תכף אני אענה גם על הדרוזים, חמד

בצלאל סמוטריץ':  חמד, אני אענה תכף על הדרוזים

חמד עמאר: אני מכיר את זה

חמד עמאר:  אלה מענקי איזון, הם לא הולכים לתקציב הפיתוח שאתה מדבר עליו

חמד עמאר:  אלה מענקי איזון

בצלאל סמוטריץ': חמד, אני אענה

בצלאל סמוטריץ':  חמד, חכה, אתה טועה גם בעניין הזה

בצלאל סמוטריץ':  התוספת של ה-200 מיליון שקלים האלה און-טופ מענקי האיזון שהם מקבלים כמו כולם – ואגב, גם פה צריך לומר את האמת, זה לא היה מעולם עד הממשלה הקודמת

בצלאל סמוטריץ':  זה כסף פוליטי-קואליציוני של מנסור עבאס לחברים שלו, בשונה  באמת מתקציבי פיתוח, שניתנים לאורך שנים

בצלאל סמוטריץ':  תקציבי פיתוח ניתנים לאורך שנים

בצלאל סמוטריץ':  ממשלות הימין היו אלה שנתנו, וימשיכו לתת, הכי הרבה, אבל לחברה הערבית ולא לארגוני פשיעה ולא לגורמים שמעודדים טרור

בצלאל סמוטריץ':       ואותם 200 מיליון שקלים לשוטף, בסופו של דבר מגיעים למכרזי פינוי אשפה ומכרזי גינון ומכרזי שיפור פני העיר ותשתיות ומכרזי היסעים

בצלאל סמוטריץ':  הם לא הולכים הרי לכוח אדם; בכוח אדם יש תקינה מסוימת של משרד הפנים, אי-אפשר להוסיף כוח אדם כי קיבלת עכשיו מענק איזון תוספתי

בצלאל סמוטריץ':  הם הולכים בדיוק לפרויקטים האלה, וכולם יודעים

בצלאל סמוטריץ':  בואו, זה לא תופעת קצה בשוליים, פה ושם

בצלאל סמוטריץ':  זה היום כמעט, הייתי אומר, ברירת המחדל של המכרזים ברשויות הערביות

בצלאל סמוטריץ':  ושוב, ראשי הרשויות לא אשמים בזה ובוודאי לא התושבים אשמים בזה

בצלאל סמוטריץ':  המדינה אשמה בזה

בצלאל סמוטריץ':  המדינה אשמה בזה

יוסף עטאונה: במועצות הדתיות לא קיימת שחיתות? אין שחיתות במועצות הדתיות?     

בצלאל סמוטריץ': קודם כול, אני מקווה שלא קיים

בצלאל סמוטריץ':  ובי"ת – בוודאי שברשויות המקומיות אין לנו תופעה - - -     

יוסף עטאונה: איפה שיש בעיה, צריך לטפל בה - - -     

בצלאל סמוטריץ': למה אתה צועק? הרי בשונה ממך, אני רוצה את טובתם של אזרחי ישראל הערבים, אני לא רוצה לעשות קמפיין פוליטי על הראש שלהם - -      

יוסף עטאונה: אני יודע מה תוכנית ההכרעה שלך - - -     

בצלאל סמוטריץ': - - ואני רוצה שיהיה להם גינון, ואני רוצה שיהיה להם נקי, ואני רוצה שיהיה להם הסעות, ואני רוצה שיהיו אצלם קופות חולים, ואנחנו נוודא את זה ואנחנו נעשה את זה

בצלאל סמוטריץ':       נמשיך להשקיע כספים, אבל נשקיע אותם דרך האשכולות, דרך מרכז השלטון המקומי, דרך משכ"ל, אותה חברה של מרכז השלטון המקומי שהיא שתקבל את התקציבים ותבצע את המכרזים והיא תבצע את העבודות

יוסף עטאונה: תבדוק את האשכולות, תבדוק את האשכולות

בצלאל סמוטריץ': זה טוב גם לראשי הרשויות, זה טוב גם לראשי הרשויות

בצלאל סמוטריץ':  אף אחד לא אוהב להיות נסחט

בצלאל סמוטריץ':  אתם יודעים - - -      

יוסף עטאונה: תבדוק את האשכולות

בצלאל סמוטריץ': למה אתה צועק? הרי אתה דיברת פה וצעקת

בצלאל סמוטריץ':  עכשיו תן לענות

יוסף עטאונה: אבל אתה אומר דברים לא נכונים

יוסף עטאונה:  תבדוק את האשכולות, תבדוק את מהות האשכולות

בצלאל סמוטריץ': אני אומר דברים נכונים מאוד

בצלאל סמוטריץ':  אני אומר דברים נכונים מאוד

יוסף עטאונה: תבדוק את זה - - - שיעבירו כספים - - -       

בצלאל סמוטריץ': בכל מקום שבו אנחנו נמצא את הדרך להעביר תקציבים שישפרו – אגב, זה נכון גם במכרזים לבניית בתי ספר, שמשתלטים עליהם גורמים עוינים

בצלאל סמוטריץ':  תראו מה קורה בפזורה הבדואית בנגב, איך העסק הזה מתנהל שם

בצלאל סמוטריץ':      אז המדינה אשמה בזה, לא ראשי הרשויות

בצלאל סמוטריץ':  פעם אחת, כיוון שהיא מתקצבת את זה

בצלאל סמוטריץ':  עכשיו, זה דבר נורא נורא פשוט

בצלאל סמוטריץ':  עד לפני x שנים לא השקיעו כמעט כסף בחברה הערבית – לא היה על מה לריב, לא היו ארגוני פשיעה

בצלאל סמוטריץ':  באה המדינה, ממשלת הימין בראשות נתניהו, ובצדק התחילה להשקיע הרבה מאוד תקציבים בחברה הערבית – עכשיו יש המון שלל לריב עליו

בצלאל סמוטריץ':  אז צצים ארגוני פשיעה כמו פטריות אחרי הגשם ונאבקים במלחמות טריטוריה על מי ישלוט איפה, באיזה תחומים ובאיזו גזרה

בצלאל סמוטריץ':  וכמובן, יש כבר ארגון, אז הוא כבר מרחיב את מוטת השליטה שלו, ומתעסק בפרוטקשן  ומתעסק בהברחות של סמים ונשק

בצלאל סמוטריץ':  אבל אנחנו הקמנו את הארגונים האלה

בצלאל סמוטריץ':  מצד שני, אנחנו גם לא עושים מספיק – משטרה, פרקליטות, בתי משפט – גם זה יש מה לתקן

בצלאל סמוטריץ':      אבל האחריות הכלכלית היא שלי, אני שר האוצר

בצלאל סמוטריץ':  אני לא מוכן לתדלק את ארגוני הפשיעה מכיוון שהנפגעים הראשיים זה אזרחי ישראל הערבים

בצלאל סמוטריץ':  147, נראה לי, אולי כבר יותר – ראיתי הבוקר עוד נרצח אחד בג'יסר א-זרקא, כמדומני – כמעט 150 אנשים נרצחו מתחילת השנה בחברה הערבית

בצלאל סמוטריץ':  אתם מבינים מה זה? המשילות מתחילה בזה שאתה כמדינה לא תתקצב את זה ולא תיתן להם את הדלק שמניע את ארגוני הפשיעה

יוסף עטאונה: אז שהמשטרה תעשה את העבודה שלה

בצלאל סמוטריץ': אז אנחנו עושים עכשיו דיונים מקצועיים עם כל הגורמים הרלוונטיים כדי למצוא את הדרך שהכסף יגיע לאזרחים הערבים ולא יתדלק את הפשיעה, ונפסיק עם הרציחות הנוראיות האלה

בצלאל סמוטריץ':  אני מצפה גם מכם, חברי הכנסת: לו באמת היה אכפת לכם מהחברה שלכם הייתם משלבים איתנו ידיים בעניין הזה

בצלאל סמוטריץ':  אז אני לא צריך אתכם

בצלאל סמוטריץ':  באמת, אין לי שיג ושיח עם תומכי טרור

בצלאל סמוטריץ':  אבל ראשי רשויות  ביישובים הערביים אמורים להיות – אגב, אתם יודעים כמה מתוך הנרצחים הם קרובי משפחה של ראשי ערים, של סגני ראשי ערים? זה הקרב

בצלאל סמוטריץ':  אם לא היה את הפופוליזם הקמפייני הזה, הם היו משלבים איתנו ידיים כדי להגיע לתוצאה שמשרתת ובראש ובראשונה אותם, ואחר כך – את כל אזרחי מדינת ישראל

בצלאל סמוטריץ':  אני לא מתכונן לוותר בעניין הזה, כי זאת הסמכות שלי וזאת האחריות שלי, ובמשמרת שלי לא נתדלק את הפשע המאורגן בחברה הערבית

בצלאל סמוטריץ':  אגב, גם לא בחברה היהודית

בצלאל סמוטריץ':      דיברה השרה סילמן נכון

בצלאל סמוטריץ':  כל המכרזים של פינוי הפסולת – ואנחנו עובדים יחד עכשיו על חקיקה מאוד משמעותית בעניין הזה – יש מישהו במדינת ישראל שלא יודע שמכרזי פינוי פסולת בניין  ופסולת רגילה נשלטים בצורה מאוד משמעותית על ידי ארגוני פשיעה? וגם המחזור

בצלאל סמוטריץ':  כל אחד יודע את זה

יוסף עטאונה: זה לא רק בחברה הערבית

בצלאל סמוטריץ': לא, ואנחנו מתעסקים בכל החברה עכשיו

בצלאל סמוטריץ':  תעיד לך השרה סילמן פה

בצלאל סמוטריץ':  אנחנו הולכים לשנות את כל השיטה של המכרזים האלה, והולכים לחייב עכשיו התקנה של GPS על כל המשאיות

בצלאל סמוטריץ':  את התשלום יקבלו רק כאשר המשאית הגיעה ופרקה באתר המסודר, והממשלה תנהל את זה, כי יש גבול כמה שנים מדינה יכולה לטמון את הראש בחול כמו בת יענה, לעצום עיניים, לא לראות את המציאות, לתת לדבר הזה

טלי גוטליב: נכון מאוד

בצלאל סמוטריץ': תראו, הרבה שנים זה היה קטן, זה היה בשקט, מתחת לפני השטח; זה הגיע לממדים מפלצתיים, שמאיימים על שלום כל אזרחי מדינת ישראל ובראש ובראשונה האזרחים הערבים

בצלאל סמוטריץ':   אנחנו לא מוכנים לעצום עיניים, כי אכפת לנו מאזרחי ישראל הערבים, כי אכפת לנו מהביטחון שלהם ומהחיים שלהם ומהביטחון של כל אזרחי מדינת ישראל

בצלאל סמוטריץ':  אכפת לנו שהתקציבים של כולנו יגיעו למקומות שהם צריכים להגיע וישרתו את המטרות שהם צריכים לשרת ולא דברים אחרים

בצלאל סמוטריץ':       אז מספיק עם הציניות, עם השקרים ועם הקמפיין

בצלאל סמוטריץ':  שוב, אתם לא פוגעים בי, אתם לא פוגעים בי, אני לא אמצמץ בעניין הזה; אתם פוגעים באזרחי ישראל הערבים, שלצערי מאמינים לכם, כי אני לא דובר ערבית ולא יודע להתראיין ברשתות שלהם, והם בטוחים שהממשלה שלנו לא דואגת להם, וזה שקר גדול

בצלאל סמוטריץ':       ועכשיו משפט אחד

בצלאל סמוטריץ':  חבר הכנסת חמד עמאר, אתה באמת דיברת קודם כמו כזה פוליטיקאי קטן

בצלאל סמוטריץ':  הרי אתה היית שר – חשבת שאתה שר, הסתבר שכנראה לא – במשרד האוצר בקדנציה הקודמת

בצלאל סמוטריץ':  הבאת את אחד הישראבלופים הכי גדולים בהחלטה של החברה הדרוזית

חמד עמאר: הצלחתי להביא - - -      

בצלאל סמוטריץ': לא הצלחת להביא לא את הממשלה שהיית חבר בה ולא את שר האוצר מהמפלגה שלך להביא החלטה אמיתית לחברה הדרוזית, שאפשר לממש אותה

בצלאל סמוטריץ':  לכן קבעת סעיף סל

בצלאל סמוטריץ':  הייתה החלטה של 2 מיליארד שקל, ויש סעיף שבשנת 2023 משרדי הממשלה יצטרכו להעביר 560 מיליון שקלים

בצלאל סמוטריץ':  לא כתוב איזה משרד, כמה כסף, לאן הולך – יצטרכו להביא

בצלאל סמוטריץ':  עכשיו לך תרדוף אחרי משרדי הממשלה

בצלאל סמוטריץ':  כמובן, התחלפו שרים וכל שר יש לו את האג'נדה שלו

בצלאל סמוטריץ':  אגב, משרד האוצר העביר את כל החלק שלו בהחלטה, עד השקל האחרון, וראשי הרשויות מודים בזה - -      

חמד עמאר: לא העברת שקל אחד - - -       

בצלאל סמוטריץ': - - כולל בשנת 2020

בצלאל סמוטריץ':       אני לא מעביר אף פעם שקל

בצלאל סמוטריץ':  הכסף הוא לא של סבתא שלי ולא שלי וגם לא שלך

בצלאל סמוטריץ':  משרד האוצר, בהחלטה האומללה שאתה הבאת, שהיא ריקה מתוכן, כולה קמפיינרית וראשי הרשויות הדרוזיות יודעים את זה – הבאת החלטה פשוט ריקה

בצלאל סמוטריץ':  הבאת סעיף, וכן, אלוקים גדול, בשנת 2023 המשרדים יביאו 560

בצלאל סמוטריץ':       כן, ואני עובד קשה כדי לנסות למצוא את הכסף הזה, ואני עובד קשה כדי לנסות לחפש – אגב, יחד עם ראשי הרשויות – לראות איזה כספים לא נוצלו מתוך ההחלטה שאפשר לשאוב אותם ולתת אותם בחלוקה אחרת לפי מה שראשי הרשויות צריכים

בצלאל סמוטריץ':  הם יודעים, אגב, שממני הם יקבלו, שלא כמוך

בצלאל סמוטריץ':  אתה הלכת להחלטת ממשלה שכולה סיסמה, ריקה לחלוטין מתוכן

חמד עמאר: 1

חמד עמאר: 5 מיליארד שקל תוספתי

חמד עמאר:  תן להם 200 מיליון תוספתי

בצלאל סמוטריץ': עכשיו אני צריך לפרוע את השטר של החלטה ריקה שאתה הבאת, כי יש בה סכום – 560

בצלאל סמוטריץ':  אגב, לא משרד האוצר, אתה משקר, לא משרד האוצר – משרדי הממשלה האחרים צריכים להביא

חמד עמאר: אני לא משקר, אתה משקר - - -       

בצלאל סמוטריץ': אז אני אומר כאן: א

בצלאל סמוטריץ':  אנחנו, בעזרת השם, עוד ב-2023 נביא החלטה מתקנת של ההחלטה האומללה והפוליטית והריקה מתוכן שאתה הבאת - -       

חמד עמאר: אתה שקרן

בצלאל סמוטריץ': ונטפל בעוד עזרה ראשונה ב-2023

אוריאל בוסו: תודה

חמד עמאר: שקרן - - -      

בצלאל סמוטריץ': עד סוף 2023 נביא, בעזרת השם, תוכנית חומש

חמד עמאר: הוא שקרן כזה קטן

בצלאל סמוטריץ': אנחנו נביא, בעזרת השם, עד סוף שנת 2023, החלטה גדולה

חמד עמאר: אני לא רואה אותך, אתה לא נראה

חמד עמאר:  אתה שקרן קטן - - -       

אוריאל בוסו: תודה רבה, חמד עמאר

בצלאל סמוטריץ': תוכנית החומש הבאה

בצלאל סמוטריץ':  תוכנית החומש הבאה

חמד עמאר: ראש רשות שעבד איתך, יאסר - - - אמר שאתה שקרן קטן

אוריאל בוסו: תודה רבה, חבר הכנסת חמד עמאר

אוריאל בוסו:  תודה לשר

בצלאל סמוטריץ': כיוון שאני לא משתף בשיחות סגורות, אני לא אומר מה אומרים לי ראשי הרשויות הדרוזיות עליך ועל התרגילים שעשית להם בממשלה הקודמת

חמד עמאר: קטן כזה אתה

בצלאל סמוטריץ': אני אומר באחריות, אנחנו ב-2023 אנחנו נביא, בעזרת השם, החלטה מתקנת, ונשלים את מה שאפשר להשלים מתוך אותה החלטה אומללה שלו, בעיקר כדי שהכספים ינוצלו כפי שראשי הרשויות צריכים אותם ומגיעים להם

בצלאל סמוטריץ':  נביא החלטה, אני אומר לכם, עוד לפני סוף השנה: מ-2024 תוכנית חומש גדולה מאוד לחברה הדרוזית, עם הרבה בשר, שיש בה הסדרה, יש בה תכנון, יש בה בנייה, יש בה שיפור תשתיות, יש בה מכרזים ליוצאי צבא

בצלאל סמוטריץ':  יש בה את כל מה שהחברה הדרוזית, כשותפה נאמנה של מדינת ישראל, ראויה לו, כפי שאמרתי – ואני אומר את זה על הדרוזים פי אלף מאשר על אחרים – בזכות ולא בחסד

בצלאל סמוטריץ':  הם יודעים שמאיתנו הם יקבלו את זה הרבה יותר מאשר הדברן הקודם שהיה כאן קודם

בצלאל סמוטריץ':  תודה

אוריאל בוסו: תודה רבה לשר האוצר

אוריאל בוסו:  השרה עידית סילמן, בבקשה, משפט לסיכום, כי החבר'ה כאן רוצים כבר להצביע על החוקים החשובים שלך

עידית סילמן: אני רק אגיד שחבל שחברי הכנסת הערבים שבאו בתלונות לא נמצאים פה

עידית סילמן:  הרי כולנו יודעים שהשוק הזה הוא לא שוק מוסדר, והרבה שנים זנחו את שוק הפסולת ולא רצו להסדיר אותו בצורה נכונה

עידית סילמן:  רק היום החקיקה שהעברנו קודם לכן, חוק שמירת ניקיון, מאפשרת לרשויות שבדירוג 1 עד 5 ליהנות מקרן הניקיון, את עצם העובדה שאנחנו נוכל להעביר להם תקציבים כרשויות חלשות ולחזק אותן

עידית סילמן:  אז אני לא מצליחה להבין על מה התלונה

עידית סילמן:  אנחנו באים ומחוקקים ומביאים חקיקה שמאריכה את האפשרות שלנו להביא לרשויות של 1 עד 5 באמת את אותו תקצוב אמיתי ונכון כדי לסייע להם, והם באים בתלונות

עידית סילמן:       גם חמד עמאר, שדיבר כאן על אותן רשויות דרוזיות, יביא לנו ויגיד לנו מאיפה התלונות ואיפה צריך לטפל, ובשמחה, המשרד שלנו פתוח

עידית סילמן:  רק שתדעו לכם שההסדרה הזאת היום של פסולת בלתי חוקית שנזרקת בכל מקום, ברשויות האזוריות ובשטחים הפתוחים, עולה לכולנו הרבה כסף

עידית סילמן:  נמצאים אצלנו ראשי רשויות גם מהמגזר וגם ממקומות אחרים שצריכים את העזרה בפינוי של הזריקה הקרטלית הבלתי-חוקית הזאת, שעולה בסוף מיליונים של שקלים

עידית סילמן:       ולכן, כמו שאמר שר האוצר, אנחנו לראשונה מסדירים את זה שאותן משאיות יצטרכו להגיע למתקני קצה, ויצטרכו להגיע עם צ'יפים על המשאיות כדי שאף אחד לא יוכל לזרוק את הזבל בדרך

עידית סילמן:  שנים ניסו לקדם את החקיקות האלה ולא הצליחו, והפעם אנחנו מצליחים לראשונה

עידית סילמן:  אז אנחנו נמשיך ונקדם את זה

עידית סילמן:  ותודה, השר, שר האוצר בצלאל סמוטריץ', על התמיכה הזו בחוק ההסדרים וההכנסה של חקיקה שהיא חקיקה גדולה ולא פשוטה

מירב בן ארי: - - - פוצל מחוק ההסדרים

עידית סילמן: לא

עידית סילמן:  זה בחוק ההסדרים, וזה עבר קריאה ראשונה

עידית סילמן:  ועכשיו, אנחנו עובדים עליו בקריאה שנייה ושלישית

עידית סילמן:  וחברת הכנסת, אנחנו נשמח לעזרה ולתמיכה, ולמלחמה שלכם בתחום הזה

מירב בן ארי: - - -     

עידית סילמן: אז תודה רבה לכולם

עידית סילמן:  אני מקווה שכולכם תתמכו כרגע גם בחוק קרינה מייננת

עידית סילמן:  דברי חכמים בנחת נשמעים

מירב בן ארי: טוב שאמרת לי - - -      

אוריאל בוסו: תודה רבה

אוריאל בוסו:       חברי הכנסת, נעבור להצבעה

אוריאל בוסו:  הצעת חוק הסדרת העיסוק בקרינה מייננת, התשפ"ג–2023, מ/1654, מטעם הממשלה בקריאה הראשונה

אוריאל בוסו:  מי בעד?      

אוריאל בוסו: בעד ההצעה להעביר את הצעת החוק לוועדה – 11 

אוריאל בוסו: נמנעים – אין  

אוריאל בוסו: 11 בעד, אין מתנגדים, אין נמנעים

אוריאל בוסו:  פה אחד

אוריאל בוסו:  אני קובע שהצעת חוק הסדרת העיסוק בקרינה מייננת התקבלה בקריאה הראשונה ותעבור לוועדת הפנים והגנת הסביבה להכנתה לקריאה שנייה ושלישית

אוריאל בוסו: הודעה ליושב-ראש ועדת הכנסת

): אדוני היושב-ראש, חברי הכנסת, אדוני השר, ועדת הכנסת החליטה כי הצעות החוק הבאות יועברו לדיון בוועדות כמפורט להלן: ועדת הכספים תדון בהצעת חוק אמנת הבנק האסייני לפיתוח, התשפ"ג–2023, מ/1643

):  ועדת הפנים והגנת הסביבה תדון בהצעות החוק הבאות: 1

):  הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2023, פ/3349/25, של חבר הכנסת יונתן מישרקי; 2

):  הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2022, פ/5 454/2 של חבר הכנסת אוריאל בוסו

):      אבקש להודיעכם כי חבר הכנסת עידן רול יכהן כחבר קבוע בוועדת החוץ והביטחון, במקום הפנוי לסיעת יש עתיד

):  תודה

אוריאל בוסו: תודה רבה

אוריאל בוסו: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      תשובת שר הבריאות על מסקנות ועדת הבריאות בעקבות דיון מהיר בהצעתם של חברי הכנסת יונתן מישרקי, משה רוט, דן אילוז ויצחק קרויזר בנושא: זיהום אוויר חמור שנגרם כתוצאה משרפת פלסטיק בשטח המועצה האזורית מגילת ים המלח, מדבר יהודה וגוש עציון; תשובת שר הבריאות על מסקנות ועדת הבריאות בעקבות דיון מהיר של חברי הכנסת מירב בן ארי, קטי קטרין שטרית, נעמה לזימי ויוסף עטאונה בנושא: סכנת סגירת מרכז הגמילה הייחודי לנשים של עמותת "לצידך"

דן מרזוק:    כמו כן, על פי סעיף 96(ד) לתקנון הכנסת, משחדלה חברת הכנסת אורנה ברביבאי לכהן בכנסת ביום שלישי י"ד באב התשפ"ג, 1 באוגוסט 2023, נמחק שמה מהצעות חוק שהייתה שותפה להן עם מציעים אחרים

דן מרזוק:  הצעת חוק ניירות ערך (תיקון – בורסה ייעודית), התשפ"ג–2023, שמספרה פ/2495/25, שהציעה כמציעה יחידה, הוסרה מסדר-היום

דן מרזוק:  תודה

אוריאל בוסו: תודה רבה

אוריאל בוסו: [רשומות (הצעות חוק, חוב' מ/1649)

אוריאל בוסו: ] 

אוריאל בוסו: חברי הכנסת, נעבור לסעיף הבא בסדר-היום – הצעת חוק לתיקון פקודת הרוקחים (מס' 35), התשפ"ג–2023, בקריאה הראשונה

אוריאל בוסו:  אני מזמין את שר האוצר, בשם שר הבריאות, להציג את הצעת החוק

אוריאל בוסו:  בבקשה

בצלאל סמוטריץ': אדוני היושב-ראש, חבריי חברי הכנסת, הצעת חוק לתיקון פקודת הרוקחים, תיקון מס' 35

בצלאל סמוטריץ':  אני כמובן מקריא את מה שכתב לי ידידי השר ארבל

בצלאל סמוטריץ':       מטרת הצעת החוק היא לתקן את פקודת הרוקחים [נוסח חדש], התשמ"א–1981, ולהסדיר בה את ההוראות לעניין ייצור ויבוא של מוצרים המיועדים לחיטוי גוף האדם ומוצרים לדחיית מזיקים המיועדים לשימוש על גוף האדם, וזאת בהתאם להסדרה הקיימת באיחוד האירופי, ולפי הוראות הרגולציה באיחוד האירופי

בצלאל סמוטריץ':  אגב, פסקה חשובה – אנחנו מובילים עכשיו רפורמה שלמה בממשלה – אתם מכירים, מה שטוב לאירופה טוב לישראל

בצלאל סמוטריץ':  זה מפשט רגולציה, מפשט ביורוקרטיה, פותח יבוא

אופיר כץ: זה נקבע בסדר-היום

בצלאל סמוטריץ': כן

בצלאל סמוטריץ':  הסוג הראשון של המוצרים שמוצע להסדיר בהצעת החוק כולל מוצרים לדחיית מזיקים המיועדים לשימוש על גוף האדם

בצלאל סמוטריץ':  כיום צו הפיקוח על מצרכים ושירותים (תכשירים להדברת מזיקים לאדם), התשכ"ב–1962, מסדיר את הבקרה והפיקוח המוטלים על מוצרים אלה, וזאת, מכוח חוק הפיקוח על מצרכים ושירותים, התשי"ח–1957

בצלאל סמוטריץ':  בהתאם להחלטת הממשלה מס' 476 לקידום ניתוק הזיקה של חקיקה שתוקפה תלוי בהכרזה על מצב חירום, הממשלה פועלת לניתוק זיקתה של חקיקה זו ממצב החירום

בצלאל סמוטריץ':  נוסף על כך, לנוכח הזמן שעבר מאז התקנת הצו האמור, עלה צורך בעדכון הסטנדרטים המקצועיים לרישומם של מוצרים אלו

בצלאל סמוטריץ':  על כן, מוצע להחליף את הוראות הצו האמור בהוראות המוצעות בהצעת חוק זו בהתאם לסטנדרטים הנהוגים בעניין מוצרים אלה באיחוד האירופי

בצלאל סמוטריץ':      הסוג השני של המוצרים שמוצע להסדיר בהצעת חוק זו כולל מוצרים המיועדים לחיטוי עור האדם, כהגדרתם בהצעה

בצלאל סמוטריץ':  מוצרים אלה מוסדרים כיום בסעיף 47א לפקודה ונרשמים בפנקס התכשירים המנוהל במשרד הבריאות לאחר שהוכחו יעילותם, בטיחותם ואיכותם בהתאם להוראות תקנות הרוקחים (תכשירים), התשמ"ו–1986

בצלאל סמוטריץ':  ויובהר, ישנם מוצרים המכילים חומרי חיטוי ומשווקים כתמרוקים, כהגדרתם בסעיף 55א לפקודה, אך הם אינם משווקים לשימוש להתוויות רפואיות כגון חיטוי רפואי

בצלאל סמוטריץ':    סיווג מוצרים אלה בתכשירים מקשה על יבוא מוצרים מסוג זה המשווקים במדינות האיחוד האירופי, כיוון שרישומם בפנקס התכשירים מצריך התאמות רבות, המטילות נטל רגולטורי וכספי, בשל ההבדלים בין המסגרות הרגולטוריות

בצלאל סמוטריץ':  מצב זה אינו רצוי וגורם להיצע מוגבל בישראל של חומרים לחיטוי העור

בצלאל סמוטריץ':       ההסדר המוצע בהצעת החוק מסדיר את רישומם של מוצרים אלה באופן שיבטיח את בריאות הציבור, מניעת זיהומים והעברת מחלות, והכול תוך שמירה על רמת פיקוח גבוהה והקפדה על הוכחת היעילות והבטיחות של המוצרים טרם ייצורם ושיווקם בישראל

בצלאל סמוטריץ':  בהצעת חוק זו אין כדי לפגוע באפשרות להמשיך לרשום מוצרים המיועדים לחיטוי גוף האדם כתכשירים כמשמעם בפקודה

בצלאל סמוטריץ':  יצרנים ויבואנים יוכלו להמשיך לרשום מוצרים כאמור בפנקס התכשירים, ויחולו לגביהם כלל ההוראות והחיקוקים החלים על תכשירים

בצלאל סמוטריץ':      מדובר בהצעת חוק חשובה להורדת נטל הרגולציה והורדת מחירי המוצרים כחלק מהמאבק ביוקר המחיה

בצלאל סמוטריץ':  ועדת השרים לחקיקה אישרה את ההצעה, ואני מציע לחבריי להצביע בעדה

בצלאל סמוטריץ':  גם אני הקטן מצטרף לנ"ל

בצלאל סמוטריץ':  תודה רבה

אוריאל בוסו: תודה רבה לשר בצלאל סמוטריץ'

אוריאל בוסו:  נעבור לרשימת הדוברים

אוריאל בוסו:  חבר הכנסת אלעזר שטרן – אינו נוכח; חבר הכנסת חמד עמאר – אינו נוכח; חברת הכנסת מרב מיכאלי – אינה נוכחת; חבר הכנסת יוסף עטאונה – אינו נוכח; חברת הכנסת נעמה לזימי – אינה נוכחת; חברת הכנסת טלי גוטליב – מוותרת; חבר הכנסת אחמד טיבי – אינו נוכח; חברת הכנסת אימאן ח'טיב יאסין – אינה נוכחת

אוריאל בוסו:  חברת הכנסת מירב בן ארי, מעוניינת? בהחלט

מירב בן ארי: תודה

מירב בן ארי:  אדוני היושב-ראש, כנסת נכבדה, מה עם השרה – ענתה למה על חשבוני נסעה לטיול שורשים במרוקו? או בגלל שזה מרוקו מותר? מזל שאי-אפשר לטוס ללוב

קריאה: לא הייתי במרוקו, אימאל'ה - - -      

מירב בן ארי: לא את, השרה

מירב בן ארי:  כן

אוריאל בוסו: מי שרוצה לנסוע למרוקו, מותר לו

אוריאל בוסו:  אני גם ממליץ

בצלאל סמוטריץ': זה לא יפה

מירב בן ארי: לא יפה? ביקורת לגיטימית של אופוזיציה

אוריאל בוסו: אני גם הייתי במרוקו

אוריאל בוסו:  מקום נפלא

בצלאל סמוטריץ': לא היית פה כשהיא עלתה להשיב

מירב בן ארי: האמת שהייתי פה, והיא שיקרה

בצלאל סמוטריץ': עכשיו היא הלכה, והיא לא יכולה - - -      

מירב בן ארי: אה

מירב בן ארי:  אז בוא, בצלאל, אני, מכיוון שיש לי ארבע שנים איתך שבהן אני ישבתי וישבת לצידי, בימי הזוהר שלנו, אתה יודע, בוא ואני אגיד עליך משהו

בצלאל סמוטריץ': - - -     

מירב בן ארי: תגיד, כמה שנים ישבנו ביחד?      

בצלאל סמוטריץ': ארבע

מירב בן ארי: אתה, בניגוד אליה, לפחות יש לך מילה

מירב בן ארי:  אז, עזוב, עזוב, עזוב

מירב בן ארי:  שחרר את האירוע, למה – בוא, יש לי איתך ניסיון ואיתה ניסיון, לצערי

מירב בן ארי:       אבל אני רוצה לדבר על השר עם התואר הכי ארוך בממשלה, הלוא הוא ידידינו השר דודי אמסלם, שהוא השר לשיתוף פעולה אזורי, שר במשרד המשפטים, השר המקשר בין הממשלה לכנסת, יו"ר ועדת השרים להפרטה, וכמובן, לב העניין – השר האחראי על רשות החברות

מירב בן ארי:  שיתוף פעולה אזורי פחות מעניין

מירב בן ארי:  רשות החברות – בהחלט מעניין

מירב בן ארי:       השבוע הוא עלה בתוכנית של קלמן ליברמן, ואני מאזינה קבועה לתוכניתו

מירב בן ארי:  הוא אמר שהוא מנסה למנות לתפקיד בכיר את חברו הטוב, והוא לא מבין מה הבעיה

מירב בן ארי:  אחרי זה, מה שנקרא, כדי להוסיף לאירוע, הוא גם בא לקרן מרציאנו, בערוץ 12, ואמר לה שהוא בסך הכול מנסה למנות חברים, ומה רוצים ממנו, מהשר לשיתוף פעולה בין חברים? הרי הדבר הכי בסיסי בלהגיש קורות חיים זה קודם כול לרשום "אני חבר של דודי אמסלם"

מירב בן ארי:  הסעיף השני, אגב, במה שהוא אמר אצל קרן מרציאנו, זה שאם הוא חבר מרכז ליכוד זה יתרון

מירב בן ארי:  זאת אומרת, אם פעם היינו כותבים קורות חיים, ונגיד שפה נוספת זה יתרון, היכרות עם המערכת הציבורית, התמחות בלשכה זה יתרון – עכשיו היתרון זה: אני חבר מרכז ליכוד

מירב בן ארי:  אגב, לחובבי הז'אנר, אני גם מציעה להוסיף סעיף בקורות חיים – הצבעתי ליכוד, אני עדיין מצביע

מירב בן ארי:  זה נורא חשוב

מירב בן ארי:  אגב, לא בטוח ש"ס, עוצמה יהודית, לא הייתי סגורה עליכם

מירב בן ארי:  אבל לגבי דודי אמסלם והמינויים – חבר מרכז ליכוד

אופיר כץ: גם - - - מודרים

מירב בן ארי: תשמע, אופיר – איי, אתה מודע, 15 שנים אתם בשלטון

אופיר כץ: נכון, נכון, נכון - - -     

מירב בן ארי: אוי, גנבו לי, אכלו לי

אוריאל בוסו: תודה רבה לך, חברת הכנסת בן ארי

מירב בן ארי: מה תודה רבה? בצלאל דיבר איתי רבע שעה

מירב בן ארי:  סליחה, אתה תחזיר לי את הדקה וחצי של בצלאל

אופיר כץ: רבע שעה - - -     

אוריאל בוסו: הוא לא דיבר אתך רבע שעה

מירב בן ארי: סליחה, סליחה, סליחה, מכיוון שיש איש חכם אחד שקוראים לו משה כחלון, שאמר לי: מירב, "אכלו לי" ו"שתו לי" זה לא אידיאולוגיה, אז בוא אני אסביר לך משהו, אופיר כץ

מירב בן ארי:  אנחנו היינו שנה בשלטון, זהו; אתם 15 שנים

מירב בן ארי:  אם יש מישהו שמידר אוכלוסיות מהפריפריה, זאת העבודה שלכם

מירב בן ארי:  תפסיקו כל הזמן להגיד: שנה, אתם בממשלה – לא, ואתה רוצה שאני אגיד לך משהו? אני עשיתי קורס דירקטורים, וכשאני מוניתי לדירקטורית, לא מוניתי כי אני חברה של מישהו – כי אני אישה עם כישרון חיים, ולא כתוב לי בקורות חיים שהצבעתי לאף אחד

גלית דיסטל אטבריאן: איך זה סותר - - -     

מירב בן ארי: אוה, הינה, שרת התעמולה, את רוצה שאני אענה לך?      

אופיר כץ: אבל את רוצה שנדבר - - -     

אוריאל בוסו: תודה רבה, לא נפתח - - -       

מירב בן ארי: את רוצה שאני אענה לך? את רוצה שאני אענה לך ברצינות? תקשיבי, לשמוע אתכם - - -     

גלית דיסטל אטבריאן: - - - לא בפופוליזם

אוריאל בוסו: רגע, לא, לא, חברת הכנסת

מירב בן ארי: רגע, אבל אם השרה שואלת, לפחות תן לי לענות

אוריאל בוסו: לא, לא, אז השרה מוותרת על תשובה

אוריאל בוסו:  השרה דיסטל

גלית דיסטל אטבריאן: - - -     

מירב בן ארי: אל תדאגו, אין חברי אופוזיציה שמצביעים – אין, הינה, תראו איזה יופי של מליאה

מירב בן ארי:  אז אני לפחות אענה לשרה

אוריאל בוסו: משפט

מירב בן ארי: כי גם השרה צריכה להבין שמי ששולט כאן במדינה כבר שנים זה הליכוד

מירב בן ארי:  תתעוררי, תתעוררי

מירב בן ארי:  תסתכלי על בית שאן, תסתכלי - - -     

גלית דיסטל אטבריאן: אל תצעקי

מירב בן ארי: אוי, "אל תצעקי"

גלית דיסטל אטבריאן: אל תדברי עם הידיים

מירב בן ארי: "אל תדברי", אני אדבר עם הידיים ואני אצעק, לפחות זה עדיין מותר לי

גלית דיסטל אטבריאן: - - - נתוני ה-OECD מראים - - -     

מירב בן ארי: מותר לי

מירב בן ארי:  אה, את רוצה שנדבר על ה-OECD מבחינת שקיפות? מבחינת מינויים פוליטיים?     

אוריאל בוסו: לא, לא, לא, אין שיח

גלית דיסטל אטבריאן: - - -     

אוריאל בוסו: השרה דיסטל, השרה דיסטל אני מבקש לא לנהל דו-שיח

אוריאל בוסו:  חברת הכנסת בן ארי, תודה רבה

מירב בן ארי: כי גם על זה יש לי נתונים

מירב בן ארי:  אל תיכנסי איתי לפינה הזאת, כי את יכולה לעלות לפה ולהגיד מה שאת רוצה ולדבר

אוריאל בוסו: תודה רבה

מירב בן ארי: אני נותנת לה טיפ, היא יכולה לעלות לפה ולהשיב לי על כל מה שהיא רוצה, כי אני היחידה ששומעת, אוקיי?      

אוריאל בוסו: היא אמורה לעלות

אוריאל בוסו:  תודה רבה, חברת הכנסת בן ארי

מירב בן ארי: תבואי לפה ותדברי

מירב בן ארי:  אם תדברי על ה-OECD, אני אגיד לך מה אני חושבת על ה-OECD, מקובל? תודה

אוריאל בוסו: תודה רבה, תודה רבה

אוריאל בוסו:  תמה רשימת הדוברים, האם יש צורך לסכם את החוק או שאפשר להצביע?      

טלי גוטליב: לא

אוריאל בוסו: חברי הכנסת, נעבור להצבעה – הצעת חוק לתיקון פקודת הרוקחים (מס' 35), התשפ"ג–2023, בקריאה הראשונה

אוריאל בוסו:  מי בעד?      

אוריאל בוסו: בעד ההצעה להעביר את הצעת החוק לוועדה – 9 

אוריאל בוסו: נמנעים – אין  

אוריאל בוסו: תשעה בעד

אוריאל בוסו:  מי נגד? אין מתנגדים, אין נמנעים

אוריאל בוסו:  אני קובע שהצעת חוק פקודת הרוקחים (מס' 35), התשפ"ג–2023, התקבלה בקריאה הראשונה ותעבור לוועדת הבריאות להכנתה לקריאה השנייה והשלישית

אוריאל בוסו: [רשומות (הצעות חוק, חוב' מ/1651)

אוריאל בוסו: ] 

אוריאל בוסו: שלום לשרה

אוריאל בוסו:  חברי הכנסת, נעבור להצעה הבאה בסדר-היום: הצעת חוק הבוררות המסחרית הבין-לאומית, התשפ"ג–2023, בקריאה הראשונה

אוריאל בוסו:  אני מזמין את השרה גלית דיסטל אטבריאן בשם שר המשפטים להציג את הצעת החוק

גלית דיסטל אטבריאן: גם פה עולים משמאל?     

אוריאל בוסו: בבקשה, עשר דקות לרשותך, עד עשר דקות

גלית דיסטל אטבריאן: אדוני היושב-ראש, חברות וחברי הכנסת, אני מביאה לכאן הצעה של המשרד בשם הממשלה לאמץ את חוק הבוררות המסחרית הבין-לאומית, התשפ"ג–2023

גלית דיסטל אטבריאן:  בעשורים האחרונים גבר השימוש בבוררות ככלי ליישוב סכסוכים מסחריים בין-לאומיים

גלית דיסטל אטבריאן:  במצב המשפטי כיום חוק הבוררות, התשכ"ח–1968, חל על כל הליך בוררות שמקום מושבו בישראל ובכלל זה הליכי בוררות בעלי מאפיינים בין-לאומיים; זאת, אף שחוק הבוררות מבחינת ההסדרים הקבועים בו אינו מותאם למאפיינים המיוחדים של הליכי בוררות בין-לאומיים

גלית דיסטל אטבריאן:  החוק המוצע נועד לתת מענה לפער הזה על ידי עיגון בדין הישראלי של הסדר המבוסס על חוק המודל בעניין בוררות מסחרית בין-לאומית שגיבשה ועידת האו"ם למשפט בין-לאומי מסחרי

גלית דיסטל אטבריאן:  חוק המודל מהווה אמת מידה בין-לאומית ידועה ומקובלת, שאומצה על ידי 87 מדינות ברחבי העולם

גלית דיסטל אטבריאן:  החוק המוצע כולל הסדרה של השלבים השונים של הליך בוררות מסחרית בין-לאומית, החל משלב ההסכמה על הבוררות ועד לשלב אכיפת פסק הבוררות

גלית דיסטל אטבריאן:  המבנה של החוק המוצג ותוכנו דומים במרביתם לאלו של חוק הבוררות

גלית דיסטל אטבריאן:       לצד זאת, החוק המוצע  כולל כמה הוראות הנבדלות מאלה המעוגנות בחוק הבוררות כיום, ושותק ביחס לכמה סוגיות שחוק הבוררות מסדיר בהרחבה

גלית דיסטל אטבריאן:  ההבדלים נובעים מאופייה של בוררות מסחרית בין-לאומית ומהפרקטיקה הקיימת בתחום

גלית דיסטל אטבריאן:  לשון החוק המוצע כוללת גם מספר קטן של שינויים לעומת ההסדרים שנקבעו בחוק המודל, במטרה להתאים את הוראות חוק המודל לעקרונות החקיקה בישראל ולשפה העברית

גלית דיסטל אטבריאן:       אנו סבורים שאימוץ החקיקה המוצעת יציב את ישראל בקדמת הבמה בתחום הבוררות המסחרית הבין-לאומית ויעודד שימוש בבוררות שמושבה בישראל כפתרון ליישוב סכסוכים מסחריים חוצי גבולות, התקשרויות חוצות גבולות, יביא לצמצום עלויות של ניהול הליכים ליישוב סכסוכים מסחריים בין-לאומיים ויחזק את מעמדה של ישראל כמדינה מובילה בתחום

גלית דיסטל אטבריאן:  אנו מבקשים מהכנסת לאשר את החוק המוצע בקריאה ראשונה

גלית דיסטל אטבריאן:  זה לגבי הצעת החוק

גלית דיסטל אטבריאן:       ועכשיו חוב – אוקיי, הלכה; אה, לא, הינה את פה

מירב בן ארי: אני פה, אני מקשיבה

גלית דיסטל אטבריאן: אז אני רוצה לחסוך את הפירוטכניקה של ידיים וצעקות והשפלות וירידות וזה

מירב בן ארי: אסור לדבר עם ידיים?      

גלית דיסטל אטבריאן: לא מדברת אליך ספציפית, בכלל

מירב בן ארי: גם את מדברת עם ידיים

גלית דיסטל אטבריאן: בכלל

גלית דיסטל אטבריאן:  חברת הכנסת בן ארי, אני חושבת שאנחנו נמצאים במצב חברתי כל כך רע, כל כך רע, שכדאי – ואני מחילה את זה גם על עצמי – כדאי שנתחיל לנסות לדבר כמו בני אדם אחד אל השני

מירב בן ארי: אחרי שהרסתם את הכול?      

גלית דיסטל אטבריאן: אחרי שהרסנו, כן

גלית דיסטל אטבריאן:  בדיוק על הדיבור הזה אני מדברת

מירב בן ארי: להגיד לך מה אמרת על הטייסים?      

גלית דיסטל אטבריאן: אני זוכרת מה אמרתי על הטייסים, אני זוכרת, אני אמרתי שהם נפולת - - -      

מירב בן ארי: להגיד לך מה אמרת עליהם? חברים שלי, חברים שלך? מה זה, מה זה ההתנהלות הזאת?      

אוריאל בוסו: תודה, תודה

מירב בן ארי: גם אתמול, לא אמרו על הטייסים שהם מורדים?      

אוריאל בוסו: את מדברת אליה כמו מורה

אוריאל בוסו:  את מדברת אליה כמו מורה

מירב בן ארי: מה זה, מרד בר-כוכבא?     

אוריאל בוסו: תודה, מירב

גלית דיסטל אטבריאן: אני בדיוק מדברת על זה

מירב בן ארי: מורדים

גלית דיסטל אטבריאן: יש פה, וזה לא מגיע מהצד שלנו, ולא משנה כמה תגידו את זה, יש פה בשמאל נטול ההנהגה – כל יום מחליפים שם הנהגה אחרת של איזה כוכבת מחאה, פעם זאת הייתה סתיו שפיר עם סוציאליזם, היום זאת שקמה ברסלר עם פשיזם

גלית דיסטל אטבריאן:  אין לכם הנהגה, זו האמת

מירב בן ארי: בגלל זה - - -     

גלית דיסטל אטבריאן: זה ואקום היסטרי, זה ואקום היסטרי בחברה הישראלית

גלית דיסטל אטבריאן:  ואני גם אגיד למה, בגלל שאנחנו רואים היום ראשי ממשלות לשעבר, אנחנו רואים רמט"כלים לשעבר, אנחנו רואים גורמי ביטחון בכירים, ראשי שב"כ לשעבר, שמדברים בגלוי על מלחמת אזרחים, שמכנים אותי גרועה מהחיזבאללה, ממש אתמול, ממש ממש אתמול

מירב בן ארי: אל תדאגי, גם פינדרוס קרא ללהט"בים גרועים מחיזבאללה

גלית דיסטל אטבריאן: גרועה יותר מהחיזבאללה

גלית דיסטל אטבריאן:  ואין אף אחד, אף אחד שממשמע את הדבר הזה

גלית דיסטל אטבריאן:  זה כאילו השמאל הפך לכיתת י"ב באיזה תיכון רדיקלי של מחשבות אנרכיסטיות, ואין אף בן אדם מבוגר אחראי אחד, אחד, שבא ואומר: אנחנו על סיפה של מלחמת אזרחים פה, אנחנו במצב הביטחוני אולי אחד הקשים שישראל ידעה משנת 48', וכל מה שיש לכם בראש זה למרוד, להתנגד; אגרוף פה, אגרוף שם, לשנוא את המתנחל, לשנוא את הביביסט, לשנוא את החרדי, שנאה, שנאה, שנאה

מירב בן ארי: ואת לא שונאת?      

גלית דיסטל אטבריאן: פחמימות ריקות של שנאה

מירב בן ארי: את לא שונאת? את לא שונאת? את כל הזמן מפזרת שנאה

גלית דיסטל אטבריאן: אין לכם הגות, אין לכם יותר אידיאלים

מירב בן ארי: איזה אידיאלים יש לך?      

גלית דיסטל אטבריאן: אתם לא מביאים יותר כלום לשולחן פרט לשנאה, רק שנאה

גלית דיסטל אטבריאן:  בואו אנחנו נתנכר לכל המדינה שאנחנו יושבים בה, לכל מי שלא דומה לנו

גלית דיסטל אטבריאן:  נמציא שאנחנו היחידים שמשרתים בצבא, נתעלם מהנתון ש-78% מהשכול בישראל בא מהפריפריה

מירב בן ארי: - - - למה, מישהו שם משרת בצבא?      

גלית דיסטל אטבריאן: כי הממשלה, שנבחרה על ידי הפריפריה – היא מאוד מפריעה לי, אני לא יכולה ככה

אוריאל בוסו: תודה

אוריאל בוסו:  חברת הכנסת מירב בן ארי, תני לשרה

מירב בן ארי: אבל היא לא יכולה להגיד לי

גלית דיסטל אטבריאן: אני לא יכולה

אוריאל בוסו: היא יכולה להגיד מה שהיא רוצה, בדיוק כמו שאת אומרת

מירב בן ארי: אז אני אענה

אוריאל בוסו: את לא תעני עכשיו

אוריאל בוסו:  כשתעלי לדבר, תעני

מירב בן ארי: גם וגם

אוריאל בוסו: את אמורה לעלות לדבר

גלית דיסטל אטבריאן: אדוני היושב-ראש, המינימום של חמש דקות – אתה יודע, לגב' בן ארי יש את אולפני 11, 12, 13

מירב בן ארי: אוי, אוי, אוי ואבוי - - -       

גלית דיסטל אטבריאן: בוא, אולי תעשה עם זה משהו? היא מאוד מפריעה

מירב בן ארי: למה, זה הערוץ של אבא שלי?     

אוריאל בוסו: חברת הכנסת מירב בן ארי, את רוצה להמתין בחוץ עד שיגיע זמנך לדבר, את לא יכולה להתאפק?     

גלית דיסטל אטבריאן: אני לוקחת צעד אחורה עד שהצעקות האלה ייפסקו

מירב בן ארי: היא לא יכולה להתייחס אליי - - -     

אוריאל בוסו: היא יכולה להגיד מה שהיא רוצה

מירב בן ארי: כשהיא אומרת "גב' בן ארי", אני אענה לה

אוריאל בוסו: לא, לא, לא, סליחה, חברת הכנסת בן ארי, היא יכולה להגיד מה שהיא רוצה

מירב בן ארי: אל תדברי עליי

אוריאל בוסו: היא יכולה להגיד מה שהיא רוצה - -     

גלית דיסטל אטבריאן: למה אתה מתווכח איתה? פשוט תוציא אותה

אוריאל בוסו: - - וכשאת תעלי, תשיבי לה

אוריאל בוסו:  תודה

גלית דיסטל אטבריאן: בוא נספור כמה שניות לפני שזה יתחיל שוב

גלית דיסטל אטבריאן:  אלה באמת דברים חשובים

גלית דיסטל אטבריאן:       עכשיו לתוך גופו של עניין

גלית דיסטל אטבריאן:  חברת הכנסת בן ארי, כמו חברות כנסת נוספות מיש עתיד, באות ואומרות, זה בעצם הרציונל שלהן: אני עבדתי – אני מזרחית, אני לא נולדתי פריבילגית, אבל עבדתי קשה נורא והינה, הצלחתי

גלית דיסטל אטבריאן:  מה הסאבטקסט של האמירה הזאת? ששניים וחצי מיליון אזרחים לא עובדים קשה, נקודה

גלית דיסטל אטבריאן:  פערים קיימים זה אווידנטי, זה אמפירי

גלית דיסטל אטבריאן:  ב-2023, לא כשחטפו תינוקות תימנים ולא בקום המדינה – היום, היום, ב-2023, בכל מוקד כוח אפשרי אנחנו רואים את מי שנמצא בראש: הם לא מזרחים, הם לא ימנים והם לא חילונים

גלית דיסטל אטבריאן:  הם אחרים, הם האנשים האחרים

גלית דיסטל אטבריאן:  הטיעון הזה, שאתן באות ואומרות: אבל אני הצלחתי – זה כמו שאני הצלחתי, אז מה? אני מסתכלת על הכלל, לא על היוצא מן הכלל, ואנחנו רואים פה, באופן חד וברור, מדינה לא שוויונית, שלא מאפשרת למי שלא אוחז בשלוש הקטגוריות – לא מזרחי, לא מסורתי, דתי או חרדי ולא ימני; רק האנשים האלה נמצאים בקדמת הבמה – בצבא, בפרקליטות, באקדמיה, בתקשורת, העורכים של התקשורת

גלית דיסטל אטבריאן:  כל מכתיבי הטון, כל עמדות הכוח נמצאות שם

גלית דיסטל אטבריאן:       עכשיו, כשבאים אלינו ואומרים, אתם בשלטון 30 שנה, למה לא משלתם? באנו למשול בקדנציה הזאת, ומה קרה? המדינה בוערת

גלית דיסטל אטבריאן:  המדינה בוערת כי הימין, לראשונה, בא למשול ולשחרר מדינה שאין לה מקבילה בעולם מבחינת הכוח של מערכת המשפט – אין לזה מקבילה בעולם

גלית דיסטל אטבריאן:  זה משולש – השופטים בוחרים את עצמם לפי מה שסביר בעיניהם, ככה הם פוסקים, והם פוסלים כל חוק של הכנסת

גלית דיסטל אטבריאן:  את המשולש הזה אין באף מדינה דמוקרטית בעולם, נקודה, אין

גלית דיסטל אטבריאן:  רק ישראל

גלית דיסטל אטבריאן:  רק ישראל הגישה לעולם את ההמצאה הנדירה, הבג"צוקציה

גלית דיסטל אטבריאן:  באים שופטים לא נבחרים לשניים וחצי מיליון אזרחים ואומרים להם: דעתכם אינה חשובה, אינה רלוונטית, אנא, קחו את הפתק ששמתם בקלפי החוצה, אנחנו נקבע

גלית דיסטל אטבריאן:  וכשאנחנו באים למשול ולשחרר את ישראל ולהפוך אותה לדמוקרטית – טיפה, באמת, טיפה יותר, קצת יותר דומה לאומות העולם – המדינה נשרפת

גלית דיסטל אטבריאן:  זאת לא מלחמה על דמוקרטיה, זאת מלחמה על פריבילגיה

גלית דיסטל אטבריאן:  כל הצדדים יודעים את זה, גם הימין וגם השמאל

גלית דיסטל אטבריאן:  זה – 1

גלית דיסטל אטבריאן:  2

גלית דיסטל אטבריאן:  הדיכוי שקיים פה כלפי ישראל השנייה הוא דיכוי שאין להכחישו, ואת הדיכוי הזה אנחנו נחושים להפסיק, נקודה

מירב בן ארי: - - -      

גלית דיסטל אטבריאן: יפה

גלית דיסטל אטבריאן:  עכשיו למישור העובדות

מירב בן ארי: מעניין מי דיכא אותם

גלית דיסטל אטבריאן: המישור שאולי את פחות תחבבי, חברת הכנסת בן ארי, אבל בכל זאת יש מציאות, לא רק פופוליזם

מירב בן ארי: זה עובדות

גלית דיסטל אטבריאן: ובמישור העובדות, שחור על גבי לבן, באופן שאין להפריך, ה-OECD – וכל מי שצופה בזה בבית, נא לבדוק את זה בגוגל; בדיקת עובדות, אני מזמינה עליי עכשיו בדיקות עובדות – העשור היחיד שבו הפערים בין הפריפריה למרכז לא רק שלא גדלו, לא רק שלא נעצרו במקום, אלא הצטמצמו, זה העשור של בנימין נתניהו כראש ממשלה

גלית דיסטל אטבריאן:  אלה העובדות

גלית דיסטל אטבריאן:  אלה העובדות, חברת הכנסת בן ארי

מירב בן ארי: אז מה את רוצה? צמצמת את הפערים, מה את רוצה - - -       

גלית דיסטל אטבריאן: כשקיבלנו את ההגה – פשוט אני אגיד לך, אולי שכחת, אז אני אזכיר לך

גלית דיסטל אטבריאן:  עמדת פה לפני פחות משלוש דקות ואמרת שהליכוד משריש את הפערים, כשהליכוד בשלטון והפריפריות בכל זאת נשארות מאחור

גלית דיסטל אטבריאן:  אז לא, אז לא

מירב בן ארי: מה את רוצה? הכול בסדר

גלית דיסטל אטבריאן: גם את השקר הזה, בין אלפי השקרים, בין התודעה הכוזבת שאתם מנחילים, צריך להפריך

גלית דיסטל אטבריאן:  כן, אנשי הפריפריות הם לא עדר, הם לא עיוורים, הם לא הולכים שבי אחרי הקיסר מבלפור, לא, לא; הם אנשים חכמים והם יודעים מי פועל לטובתם – ממשלות נתניהו לדורותיהן

גלית דיסטל אטבריאן:  זה פשוט נתון עובדתי בדוק

גלית דיסטל אטבריאן:  מכל הבחינות – אבטלה, תחבורה

מירב בן ארי: אז מה את רוצה? הכול בסדר

גלית דיסטל אטבריאן: תיסעו לנתיבות

גלית דיסטל אטבריאן:  בחיי, מישהו פה היה בנתיבות לאחרונה? אתה לא יודע אם אתה בנתיבות או בצפון תל אביב

גלית דיסטל אטבריאן:  זה ממשלות הליכוד, נקודה

מירב בן ארי: הכול בסדר, מה את רוצה?      

גלית דיסטל אטבריאן: פשוט טענת כאן שאנחנו לא עושים שום דבר למען הבוחרים שלנו, אז הבאתי עובדתית שאת טועה

אוריאל בוסו: תודה

מירב בן ארי: מי דיבר אלייך בכלל? לא דיברתי אלייך

גלית דיסטל אטבריאן: טענת עוד שאנשים כמוך הצליחו, ולכן כנראה כל הנשים מהפריפריה מתבכיינות

גלית דיסטל אטבריאן:  אז הן לא מתבכיינות

מירב בן ארי: - - -      

גלית דיסטל אטבריאן: וזה שאת יוצאת מן הכלל, לא מעיד על הכלל

גלית דיסטל אטבריאן:  כמו שאני לא לוקחת את ההצלחה שלי כמעידה על הכלל

גלית דיסטל אטבריאן:  יש פה שניים וחצי מיליון אזרחים שצועקים "דיכוי", וסוף-סוף, כשהם ניצחו - - -      

מירב בן ארי: האמת שאין שניים וחצי מיליון, גם זה שקר

גלית דיסטל אטבריאן: שניים וחצי מיליון איש בחרו בקואליציה

גלית דיסטל אטבריאן:  שוב, עובדות, לא תחושות

מירב בן ארי: מה לך ולעובדות?      

גלית דיסטל אטבריאן: והאנשים האלה, בין החרדי, אחיי החרדים - - -      

מירב בן ארי: אחייך החרדים, הם לא מתגייסים לצבא

גלית דיסטל אטבריאן: אחיי החרדים

גלית דיסטל אטבריאן:  ואני רוצה להגיד לך עוד משהו - - -      

מירב בן ארי: אני ישבתי איתם ארבע שנים, לפני שהגעת לכנסת

מירב בן ארי:  מה לך וחרדים בכלל - - -       

גלית דיסטל אטבריאן: ואני אגיד לך עוד משהו: החרדים, צריך הבנה מאוד מאוד דלה בדמוקרטיה - - -      

מירב בן ארי: מה לך ולחרדים?      

גלית דיסטל אטבריאן: אני מעריצה אותם

גלית דיסטל אטבריאן:  אני מעריצה אותם, זה מה לי ולחרדים, מעריצה את האדמה שהאנשים האלה דורכים עליה

גלית דיסטל אטבריאן:  ועכשיו, נשים את הוויכוח הרדוד, זה תמיד רדוד איתכם, זה לא יאומן כמה רדוד - - -      

מירב בן ארי: לא, כי - - -      

גלית דיסטל אטבריאן:  אני אדבר אל הצד הזה, ואני רוצה להסביר לכם

גלית דיסטל אטבריאן:  יושבים פה כמה - - -      

מירב בן ארי: לא להאמין, עד שנכנסת לממשלה - - -      

אוריאל בוסו: מירב, תיכף את עולה ואת תגידי מה שאת רוצה

גלית דיסטל אטבריאן: רק חשוב לי לסיים את הסיפור עם החרדים, ואני יורדת

גלית דיסטל אטבריאן:  כבר שנים, כבר שנים מדברים על זה שהחרדים סוחטים

גלית דיסטל אטבריאן:  מי שאומר שהחרדים סוחטים לא מבין מה המבנה הדמוקרטי של מדינת ישראל

גלית דיסטל אטבריאן:  מי שיודע כל פעם מראש לפני הבחירות שהחרדים יקבלו תקציבים והחרדים יקבלו השגחה והחרדים יקבלו את מה שראוי להם לקבל, זה לא החרדים, זה המסורתיים

גלית דיסטל אטבריאן:  אנחנו יודעים, אנחנו יודעים מה תהיה תוצאת הבחירות אם ראש הממשלה שלנו ייבחר

גלית דיסטל אטבריאן:  אנחנו יודעים בדיוק מה תהיה ההתנהלות מול החרדים, ואנחנו רוצים את זה, אנחנו מבקשים את זה

גלית דיסטל אטבריאן:  אף אחד לא סוחט פה אף אחד אחר

גלית דיסטל אטבריאן:  אנחנו יודעים מראש בדיוק איך השיטה תעבוד, וזה מה שאנחנו רוצים

גלית דיסטל אטבריאן:  זה מה שאנחנו רוצים

טלי גוטליב: במסגרת הסכם קואליציוני זה לגיטימי לסחוט

טלי גוטליב:  מותר להם

גלית דיסטל אטבריאן: אני מדברת כרגע על המחשבה, חברת הכנסת גוטליב, שבאים החרדים אחרי הבחירות וסוחטים

גלית דיסטל אטבריאן:  לא סוחטים אף אחד, לא, לא, לא

גלית דיסטל אטבריאן:  אנחנו רוצים לתת

גלית דיסטל אטבריאן:  אנחנו רוצים לתת כמה שיותר

גלית דיסטל אטבריאן:  ואני רוצה גם להסביר למה

טלי גוטליב: לא הכול אנחנו רוצים לתת

טלי גוטליב:  אנחנו רוצים לנהל משא ומתן קואליציוני

טלי גוטליב:  זה גם יאיר לפיד היה נותן

גלית דיסטל אטבריאן: ברור

גלית דיסטל אטבריאן:  ברור

טלי גוטליב: זה חלק מהכללים

טלי גוטליב:  אי-אפשר להגיד שאין סחיטה

גלית דיסטל אטבריאן: לא, לא

גלית דיסטל אטבריאן:  חברת הכנסת גוטליב - - -      

אוריאל בוסו: תודה, תודה

אוריאל בוסו:  השרה צריכה לסיים, גם ככה זה חריגה מהזמן

גלית דיסטל אטבריאן: אני מדברת פה על סנטימנט עמוק מאוד בתוך החברה המסורתית, והסנטימנט הזה אומר ככה: אנחנו יודעים כמה אנחנו בורים

גלית דיסטל אטבריאן:  אנחנו סיימנו את מערכת החינוך הממלכתית בישראל

גלית דיסטל אטבריאן:  אנחנו יודעים שאנחנו לא יודעים כלום, כלום, כלום, על היהדות, ואנחנו כואבים את זה

גלית דיסטל אטבריאן:  וכשאנחנו רואים שיש פה קהילה שמקדישה את חייה בתשוקה בלי נתפסת ולומדת תורה ומחיה את דפי הגמרא – כי אם הם לא יעשו את זה, אף אחד לא יעשה את זה

גלית דיסטל אטבריאן:  היהדות היא זיכרון

טלי גוטליב: גם הציונות הדתית עושה - - -      

גלית דיסטל אטבריאן: גם הציונות הדתית, גם הציונות הדתית

גלית דיסטל אטבריאן:  אבל הסנטימנט הזה הוא הסנטימנט המכונן של הקואליציה, והוא הסנטימנט המכונן של מדינת ישראל

גלית דיסטל אטבריאן:  אנחנו רוצים - - -      

טלי גוטליב: - - -     

גלית דיסטל אטבריאן: למה אנחנו בוויכוח?      

טלי גוטליב: זה לא ויכוח - - -      

מירב בן ארי: כשהיא תרד ותדברו

אוריאל בוסו: תודה, השרה דיסטל

גלית דיסטל אטבריאן: אני יורדת

גלית דיסטל אטבריאן:  בקיצור, אני רוצה לומר את המשפט הפשוט הבא: מעבר להסכמים הקואליציוניים ולפוליטיקה ולמה שכל מפלגה רוצה לעצמה, הסנטימנט והחיבור העמוק בין הציבור המסורתי לציבור החרדי הוא הסיפור פה

גלית דיסטל אטבריאן:  אנחנו רוצים את זה, אנחנו עושים את זה בשמחה, וזה קשר אמיתי סנטימנטלי שלעולם לעולם לא ישתנה

אוריאל בוסו: תודה

אוריאל בוסו:  חברי הכנסת, נעבור לרשימת הדוברים: חבר הכנסת אלעזר שטרן – אינו נוכח; חבר הכנסת חמד עמאר – אינו נוכח; חברת הכנסת מרב מיכאלי – אינה נוכחת; חבר הכנסת יוסף עטאונה – אינו נוכח; חברת הכנסת נעמה לזימי – אינה נוכחת; חברת הכנסת טלי גוטליב, בבקשה

טלי גוטליב: אמרתי לכם, היום אני עושה לכם השלמת מידע

טלי גוטליב:  הבטחתי לכם היום אחרי נאום דיפ סטייט, קבלו עובדות

אוריאל בוסו: רק לעמוד בזמנים

קריאה: - - -      

טלי גוטליב: זה על חשבון הזמן שלי? אני רוחשת כבוד, אין צורך בגינונים

טלי גוטליב:  אדוני מבקש, אני אומרת

טלי גוטליב:  שלום, היושב-ראש

טלי גוטליב:  עם ישראל, אני מדברת אליכם, לשם כך אני כאן

טלי גוטליב:       זכור תמיד, הדרך היחידה לנצח היא לרדת לזירה, לחטוף ובעיקר להחטיף; מחקרים בתקשורת מראים שפייק ניוז זוכים להרבה יותר שיתופים מאשר ידיעות אמת

טלי גוטליב:  אל תחשוש לפרסם או להפיץ ידיעות שקריות על הצד השני; מחקרים בפסיכולוגיה מראים ששקרים שנאמרים בהקשר של מטרה חשובה מציקים פחות משקרים לתועלת אישית – את הדברים שאני מקריאה לכם רשם לא אחר מאחיו של אהוד ברק, אהוד ברק

טלי גוטליב:  הוא מחק את הפוסט

טלי גוטליב:  הוא חשב שאנחנו נשכח או לא נצלם

טלי גוטליב:  אנחנו יודעים לאגור מידעים

טלי גוטליב:  אח של אהוד ברק מדגים לנו את הדבר הבא: הפגנה, לא חשוב על מה

טלי גוטליב:  כי תראו מה זה, פייק ניוז מקבל כוח בפרסום הזה, ושקרים שנועדו, לשיטתם, למטרה ראויה

טלי גוטליב:       אז אני שואלת אתכם, עם ישראל, על מה תמות נפשי עם פלשתים, על מה, ריבון כל העולמים? מדינה אחת לנו

טלי גוטליב:  שמאל או ימין זה לא רלוונטי

טלי גוטליב:  כשאני הכרתי שמאל, ואני למדתי שמאל – ואני למדתי סבלנות וסובלנות שגזרתי על עצמי – ידעתי ששמאל וימין הם תפיסות עולם שקשורות למדינאות, קשורות לתפיסת עולם באשר בארץ ישראל השלמה כן או לא, ליהודה ושומרון עד כמה ולמה – אבל עם הכרה מוחלטת בכך שמדינת ישראל היא מדינת הלאום היהודי, כי אין פשוט ברירה אחרת

טלי גוטליב:  ואנחנו כאן קודם כול בשם ההיסטוריה שלנו וזכותנו הטבעית על הארץ הזו

טלי גוטליב:  ואז לא משנה אם אתה שמאל או ימין, ואז אין שנאה

טלי גוטליב:       אבל אנחנו לא במאבק של שמאל וימין, כי אפרופו אח של אהוד ברק, אהוד ברק המסית, המפלג, המסוכן ביותר – אפרופו המאבק הזה, אנחנו כאן במאבק אחר לגמרי

טלי גוטליב:  אהוד ברק ואחרים מנסים להסיט את השיח למדינת כל האזרחים, והם משתמשים בציטוטים ממגילת העצמאות, כל אחד באותה מנטרה, שאומרת שאנחנו מדינה שוות זכויות לכל האזרחים, ללא הבדל דת, גזע ומין

טלי גוטליב:  נכון, מצוין

טלי גוטליב:  זאת בדיוק מדינת ישראל, היא מדינת הלאום היהודי תוך שוויון זכויות לכל אזרחינו

טלי גוטליב:  אבל בלי הפקרות, ואנחנו לא מרכינים ראש בפני הדבר הזה

טלי גוטליב:      אז בואו נשאל על מה ההפגנות והמחאות

טלי גוטליב:  הרי אני לעולם לעולם לא אוציא את דיבת הארץ הזו רעה, הסברתי את זה מ-day one

טלי גוטליב:  גם כשבנט עלה לשלטון, והייתי נגדו, בירכתי אותו

טלי גוטליב:  ואני הולכת ואומרת שבאמת’ המדינה הזאת, שיהיה לה רק טוב, ולא משנה מי בשלטון, כי זאת התחושה הפנימית שלי

טלי גוטליב:  אבל כשאני רואה שנאה בלתי נתפסת, אז אני קולטת את גודל שטיפות המוח

טלי גוטליב:  כי אם רופא בישראל, ואני הולכת עוד מעט לפגוש רופאים, אם רופא בישראל, אדם אינטליגנטי לפחות באופן ניטרלי, אומר שצמצום עילת הסבירות – שהתחיל לדבר עליה עוד טומי לפיד, ושדיבר עליה יאיר לפיד, ושדיברו עליה כל מי שמבינים את עולם המשפט – היא דיקטטורה, אז הוא שטוף מוח והוא מהונדס תודעה

טלי גוטליב:  ואם רופא אומר לי שאם אני אצמצם את עילת הסבירות, שהמשמעות שלה היא אי-התערבות בג"ץ בהחלטת ממשלה חוקית מהשיקול שהיא איננה סבירה - -     

אוריאל בוסו: תודה רבה

טלי גוטליב: רגע

טלי גוטליב:  אני מסיימת

טלי גוטליב:  - - אם הוא אומר לי שזה יפריע לאזרחים לקבל פסק דין לטובתם ברשלנות רפואית מהשיקול של האדם הסביר, זה מראה לכם שהם שטופי מוח

טלי גוטליב:  אין קשר בין מבחן האדם הסביר לצמצום עילת הסבירות, אלה שני אלמנטים אחרים מעולמות משפטיים שונים

טלי גוטליב:       ולכן אני אומרת לכם כאן את מה שאמרתי

טלי גוטליב:  אני קוראת לכל אזרח במדינת ישראל לזכור שיש לנו מדינה אחת, ואין בלתה, ואין לנו שום זכות, ותהא דעתנו הפוליטית אשר תהא, לפגוע בחוסן הצה"לי, בנראות הלאומית של מדינת ישראל, במעמדה של מדינת ישראל בעיני עצמנו ובעיני העולם כולו

טלי גוטליב:  ומכאן אני מסיימת ואומרת - -     

אוריאל בוסו: תודה

טלי גוטליב: - - אנחנו יוצאים לפגרת הקיץ, ואני מבהירה כאן - - -     

אוריאל בוסו: אנחנו לא יוצאים, אנחנו באמצע פגרת הקיץ

טלי גוטליב:  אנחנו כבר בפגרת הקיץ

טלי גוטליב:  אני עוד לא, כי היינו כאן בוועדות

טלי גוטליב:  אבל אני אומרת לכם, באמת, השנאה מיותרת, אין בה טעם

טלי גוטליב:  אני סופגת באופן אישי דמוניזציה היסטרית ושנאה

טלי גוטליב:  לי זה עובר מעל הראש, כי יש לי מטרה בדרך הזו שאני הולכת בה, עבור העם הזה, בין אם הם מבינים, בין אם חלק מבינים ובין אם לא

טלי גוטליב:  אבל השנאה הזאת זה שיח שאסור להכיר בו כאן, בין אם אתה בשמאל ובין אם אתה בימין

אוריאל בוסו: תודה רבה

אוריאל בוסו:  חבר הכנסת אחמד טיבי – אינו נוכח; חברת הכנסת אימאן ח'טיב יאסין – אינה נוכחת

אוריאל בוסו:  חברת הכנסת מירב בן ארי, בבקשה

קריאה: - - -     

מירב בן ארי: וטוב שכך, אני עושה את זה

מירב בן ארי:  אני רציתי כמובן לדבר על משהו אחר

מירב בן ארי:  אבל לא הייתה לי ברירה, עלתה לכאן השרה שבאמת, באמת, חודשים ארוכים מסיתה, משסה, עולה לראיונות, מדברת בצורה דוחה על טייסים, על לוחמים, ובסוף באה לפה ואומרת לי: תדברי בשקט; אל תדברי עם הידיים

מירב בן ארי:  גם עשתה סימן לפניה – תדברי בשקט, אל תדברי

מירב בן ארי:  מה? אתם לא תגידו לי איך לדבר

מירב בן ארי:  אני אדבר איך שאני רוצה, עם הידיים, אני אצעק, לא אצעק

מירב בן ארי:  מי שלא מתאים לו, מוזמן לצאת החוצה

מירב בן ארי:      כל-כך הרבה דברים שמעתי

מירב בן ארי:  אני אפילו לא יודעת מאיפה להתחיל

מירב בן ארי:  אני אישה פריבילגית, אז בגלל שהגעתי אני לא מסתכלת אחורה? מי את בכלל? מה עשית פעם בשביל נשים, מה עשית? אני נוסעת עכשיו, באוגוסט, באוטו שלי, ואני שומעת תשדיר של ביטוח לאומי שקורא לנשים חד-הוריות ולמקבלי קצבת הכנסה לקבל מענק לימודים

מירב בן ארי:  70,000 ילדים אני הכנסתי לקבל מענק לימודים למקבלי הבטחת הכנסה ולחד-הוריות

מירב בן ארי:  מה עשית פעם? תדברי איתם

מירב בן ארי:  אבל אני ישבתי והקשבתי לך, לדברי הבלע שלך

מירב בן ארי:  מה עשית פה? פעם אחת עשית משהו טוב אחד במדינה, חוץ מלשסות?      

גלית דיסטל אטבריאן: למה - - -     

מירב בן ארי: אל תגידי לי למה

מירב בן ארי:  אני ישבתי ושמעתי את השקרים שלך

קריאה: - - -     

מירב בן ארי: אני לא רוצה

מירב בן ארי:  אל תעני לי בכלל

מירב בן ארי:  אני רק רוצה שתקשיבי, כי גם אני הקשבתי לך

גלית דיסטל אטבריאן: זה לא לרמה שלי

מירב בן ארי: אז לא לרמתך

אוריאל בוסו: אז לא להשיב

מירב בן ארי: אני העברתי 14 חוקים בכנסת הזאת שעוזרים לנשים, לצעירים מוחלשים, לאוכלוסייה הלהט"בית

גלית דיסטל אטבריאן: את לא יודעת

גלית דיסטל אטבריאן:  את פופוליסטית

גלית דיסטל אטבריאן:  וחבל שתסבירי

גלית דיסטל אטבריאן:  את גם שונאת נשים

מירב בן ארי: מי את בכלל? מה עשית? אפילו פריימריז – כל הזמן אומרים ליש עתיד: אין לך פריימריז

מירב בן ארי:  פריימריז לא עשית

גלית דיסטל אטבריאן: את שונאת נשים

גלית דיסטל אטבריאן:  את שונאת נשים

מירב בן ארי: מה עשית? מה עשית? עשתה, פעם אחת, יורדים עליי כל הזמן

מירב בן ארי:  וואו

מירב בן ארי:  ממה? מהסתה

מירב בן ארי:  משקרים

גלית דיסטל אטבריאן: - - -     

אוריאל בוסו: השרה דיסטל

אוריאל בוסו:  השרה דיסטל

אוריאל בוסו:  השרה דיסטל, לתת לה להשלים

מירב בן ארי: מהשקרים שלך

מירב בן ארי:  על זה נבחרת

מירב בן ארי:  איזה בושות

מירב בן ארי:  לא עשית כלום פה

מירב בן ארי:  שום דבר לא עשית כאן לאוכלוסיות מוחלשות

מירב בן ארי:  ישבת וכל היום כתבת את הפוסטים שלך

גלית דיסטל אטבריאן: יותר גבוה

גלית דיסטל אטבריאן:  יותר גבוה

מירב בן ארי: פעם אחת

מירב בן ארי:  אומרת לי: תלכי לערוצי הבית שלך, 11, 12 ו-13

גלית דיסטל אטבריאן: קצת יותר חזק

גלית דיסטל אטבריאן:  קצת יותר חזק - - -      

מירב בן ארי: מי שהתראיין עכשיו זה דודי אמסלם ברשת ב', בכאן 11

מירב בן ארי:  הוא התראיין ב-12

מירב בן ארי:  למה, אני הולכת לחדשות 12? לאן?      

גלית דיסטל אטבריאן: - - -     

מירב בן ארי: תגידי, את לא מתביישת? זה שיש לך ערוץ בית זה אומר שערוצים אחרים עובדים אצלי?     

גלית דיסטל אטבריאן: - - -     

מירב בן ארי: את שקרנית

מירב בן ארי:  שקרנית, זה מה שאת

מירב בן ארי:  יושבת, משסה, עולה לראיונות, ובסוף אומרת: לכי לערוצי הבית שלך?      

גלית דיסטל אטבריאן: את שונאת נשים

אוריאל בוסו: השרה דיסטל, אבל אחר כך צריך לתת לה, להאריך את הזמן

מירב בן ארי: אני כל היום מסתכלת אחורה, ואני הייתי בנתיבות והייתי בקריית מלאכי והייתי בבית שאן רק בשבוע שעבר – תפסיקי עם ההתנשאות הזאת, כאילו אתם אחראים על הפריפריה

מירב בן ארי:  בפריפריה גם מצביעים ליש עתיד - -     

גלית דיסטל אטבריאן: מה זה השנאה הזאת? מה זה הזילות? מה זה התת-רמה?     

מירב בן ארי: - - ומצביעים למחנה הממלכתי, ואין לכם בעלות על הפריפריה

מירב בן ארי:  ואין לך אפילו בעלות על החרדים

מירב בן ארי:  מתי בכלל דיברת עם חרדי לפני שנכנסת לכנסת? מה את יודעת בכלל על העולם הזה?     

גלית דיסטל אטבריאן: מה את יודעת, חוץ מהקללות?      

מירב בן ארי: אני לא קיללתי אותך פעם אחת

מירב בן ארי:  הינה, אני אומרת לך, פעם אחת

מירב בן ארי:  כל מה שאמרתי עכשיו הוא עבודות מוצקות

גלית דיסטל אטבריאן: את בושה - - - את שונאת נשים

גלית דיסטל אטבריאן:  תתמודדי עם זה

מירב בן ארי: אני? אני רוצה להסביר לך

מירב בן ארי:  את מי? אני? יא חצופה אחת

מירב בן ארי:  אני שונאת נשים?     

גלית דיסטל אטבריאן: יש פה עשרות חברות כנסת שאומרות את זה עלייך

מירב בן ארי: מה שאני עשיתי לנשים את ב-10–20 שנה לא תעשי

גלית דיסטל אטבריאן: את מקנאה בנשים

מירב בן ארי: אני?     

גלית דיסטל אטבריאן: כן

גלית דיסטל אטבריאן:  את מקנאה בנשים

גלית דיסטל אטבריאן:  זה הסיפור עלייך

גלית דיסטל אטבריאן:  כולם אומרים את זה

אוריאל בוסו: תודה

מירב בן ארי: מילא אם היה – טוב, מתישהו היא עוצרת? כי כשאני הפרעתי אמרת לי לעצור, אז עצרתי

אוריאל בוסו: תודה רבה

אוריאל בוסו:  השרה דיסטל, עכשיו היא סיימה את שלוש הדקות שלה

אוריאל בוסו:  אבל בגלל שאת נכנסת לדברים שלה, צריך לתת לה עוד דקה

אוריאל בוסו:  בבקשה

מירב בן ארי: כשבאת ואמרת לי: תפסיקי, תפסיקי – הפרעתי - - -     

אוריאל בוסו: אמת, יש לך עוד דקה

מירב בן ארי: ישבתי ושמעתי את דברי הבלע שלה, ועצרתי

אוריאל בוסו: יש לך עוד דקה

אוריאל בוסו:  לא להיכנס איתה לדיון

מירב בן ארי: יפה

מירב בן ארי:  ואל תפריעי לי

מירב בן ארי:  אין לך שום טענה לגופו של עניין

מירב בן ארי:  מה את אומרת לי? את שקרנית

גלית דיסטל אטבריאן: הרגע - - -     

אוריאל בוסו: תודה, השרה דיסטל

אוריאל בוסו:  זה עוד דיאלוג

מירב בן ארי: את שקרנית, את לא עשית לנשים

מירב בן ארי:  אז הינה, אני אומרת לך, תלכי תבדקי

גלית דיסטל אטבריאן: את מקנאה בנשים

מירב בן ארי: וואו

מירב בן ארי:  איך אני מגיבה לטענה המטומטמת הזאת, את מקנאה בנשים? מה יש לי לקנא בנשים?     

גלית דיסטל אטבריאן: - - -     

אוריאל בוסו: השרה דיסטל, אני מבקש

אוריאל בוסו:  יש פה דיאלוג עכשיו

מירב בן ארי: איזו טענה מטומטמת זאת? מילא אם הייתה טענה רלוונטית: את פגעת בנשים – אז הייתי מתייחסת לזה

מירב בן ארי:  אבל אני מקנאה בנשים?     

גלית דיסטל אטבריאן: גם בנשים בתקשורת

גלית דיסטל אטבריאן:  את מקנאה - - -     

מירב בן ארי: הינה, אני אומרת לך: אני לא מקנאה לא בצגה מלקו, לא בטלי גוטליב, לא באף אישה

אוריאל בוסו: השרה דיסטל, השרה דיסטל, אני מבקש

אוריאל בוסו:  אני לא נוהג לקרוא קריאות

גלית דיסטל אטבריאן: את מקנאה

גלית דיסטל אטבריאן:  את מקנאה

מירב בן ארי: זאת טענה מטומטמת, שאי-אפשר אפילו להשיב עליה בצורה עניינית, כי אין לי מה להגיד על "מקנאה בנשים"

מירב בן ארי:  איזו טענה מטומטמת זאת?      אני באה ואומרת דבר מאוד פשוט

מירב בן ארי:  כשאת ישבת וכתבת פוסטי הלל על המנהיג, אני עבדתי כאן ארבע שנים עם שר שעשה הכול

מירב בן ארי:  כשאני הייתי יו"ר הוועדה לביטחון פנים, אני פעלתי למען נשים נפגעות אלימות

מירב בן ארי:  אני הקמתי מרכזים לסיוע, אני העברתי כסף לארגוני הסיוע

מירב בן ארי:  דברים שאת בחיים לא תעשי ולא תגיעי אליהם

מירב בן ארי:       אז את יכולה לבוא ולהגיד לי: מירב, את פוגעת בנשים

מירב בן ארי:  אני אשיב לך ואני אגיד לך שאת אומרת דברים לא נכונים

מירב בן ארי:  אבל איזו מין טענה זאת "את מקנאה בנשים"? מה יש לי לקנא בנשים?      

גלית דיסטל אטבריאן: דיברו בכל הכנסת - - -     

מירב בן ארי: תפסיקי, אני עונה לך בלי - - -     

אוריאל בוסו: תודה רבה

אוריאל בוסו:  תודה רבה

אוריאל בוסו:  נא לסיים

מירב בן ארי: אבל זה לא יכול להיות

גלית דיסטל אטבריאן: מה זה לא יכול להיות?     

מירב בן ארי: זה לא יכול להיות

אוריאל בוסו: תודה רבה

אוריאל בוסו:  השרה דיסטל, אני מבקש

גלית דיסטל אטבריאן: מה עשיתי לה? בואו נשמע מה עשיתי לה

גלית דיסטל אטבריאן:  כל אישה מצליחה מוציאה אותה מדעתה

גלית דיסטל אטבריאן:  פשוט מוציאה אותה מדעתה

אוריאל בוסו: אין פה דיאלוג

אוריאל בוסו:  אבל אין פה דיאלוג

מירב בן ארי: אני נראית כמו מישהי שיוצאת מדעתה? אני דווקא ממש סבבה

גלית דיסטל אטבריאן: מבולבלת

גלית דיסטל אטבריאן:  מבולבלת

אוריאל בוסו: השרה דיסטל אטבריאן, אני לא נוהג לקרוא לשרים, אני מבקש

אוריאל בוסו:   לסיים, חברת הכנסת בן ארי

מירב בן ארי: קודם כול, אני לא יוצאת מדעתי

מירב בן ארי:  אגב, אני כבר לא יוצא מדעתי תקופה ארוכה

מירב בן ארי:  וכמו את טלי גוטליב, גם אותי מקללים על בסיס יום-יומי, כל היום, כל הזמן

מירב בן ארי:  קצרה היריעה מכמות הקללות שאני מקבלת

מירב בן ארי:  זה לא מוציא אותי מדעתי

מירב בן ארי:  והינה, אפילו אני מסכימה איתך, זה עובר מעליי

אוריאל בוסו: תודה

אוריאל בוסו:  לסיים

מירב בן ארי: אני מסיימת

מירב בן ארי:  יש טענות שאני יכולה להתמודד איתן

מירב בן ארי:  אבל להגיד לי טענה כזו, את מקנאה בנשים – ואללה, אני לא יודעת אם אתם אפילו תוכלו להגיד על זה משהו

אוריאל בוסו: תודה

אוריאל בוסו:  חבר הכנסת מיקי לוי – אינו נוכח

אוריאל בוסו:  חברת הכנסת צגה מלקו – אחרונת הדוברים

אוריאל בוסו:  לאחר מכן, אם יש צורך – נסכם, ואם לא – נעשה הצבעה

צגה מלקו: אדוני היושב-ראש, חבריי חברי הכנסת, אני הולכת לספר לכם סיפור של ילד בן ארבע, רפאל עדנה, שלפני שלושה חודשים, ב-6 במאי, נדרס למוות

צגה מלקו:  תשמעו, מדינת ישראל, מדינתנו, שואפת לשוויון לכל האוכלוסייה

צגה מלקו:  אבל כשמדובר בילד יוצא אתיופיה – אני לא מתביישת להגיד שמדובר בצבע העור שלי, או, לצורך העניין, "שחורים" – ההתייחסות במערכות עד היום היא שונה

צגה מלקו:  לצערי הרב, זה לא השתפר

טלי גוטליב: בזכותך זה ישתפר

צגה מלקו: הילד הזה - - -     

טלי גוטליב: - - - ויכיר בזה, אנחנו נצליח - - -     

אוריאל בוסו: 	 תני לה להשלים את הדברים

צגה מלקו: מה קרה? הילד הזה יצא עם סבא שלו, זה היה ב-6 במאי, בנתניה

צגה מלקו:  הסבא מחזיק את הנכד בגאווה, מטיילים ביחד

צגה מלקו:  במעבר החציה נדרס הילד

צגה מלקו:  מי שדרסה אותו לא עצרה

צגה מלקו:  היא פגעה וברחה, ולא רק שברחה – רצה למוסך לתקן את הרכב שנפגע מהתאונה, ורפאל נשאר מדמם, ובסוף נפטר

צגה מלקו:    האישה שדרסה אותו היא רופאת שיניים

צגה מלקו:  רופאה

צגה מלקו:  תחשבו על זה

צגה מלקו:  מה תפקידו של רופא? אפילו אדם, האזרח הפשוט, כשרואה שמישהו נפגע – לעצור ולעזור לו

צגה מלקו:  אבל היא ברחה

צגה מלקו:  המשטרה חקרה, היו חילופי גרסאות

צגה מלקו:  היא טוענת שזאת לא היא, הרופאה בשם היידי, שזאת האימא שלה, בת ה-70, נהגה

צגה מלקו:  מה משנה מי נהג, אם הבן-אדם בן 70, בן 40, בן 90 או 100? אם הוא פגע וברח, ולא הושיט, ולא עצר, וילד מת, מדמם - - -     

אופיר כץ: 	 הפקיר

צגה מלקו: הפקירה

צגה מלקו:  לא רק את זה

צגה מלקו:  מה היא עשתה? היא דאגה להוציא צו איסור פרסום

צגה מלקו:  היא דאגה לשמה, היא דאגה שבגוגל יופיעו חמישה כוכבים ולא יחשפו את השם שלה

צגה מלקו:  המשפחה רצתה לחשוף – היא איימה, הרופאה, זה מה שעניין אותה

צגה מלקו:       אבל מה כואב יותר? שהפרקליטות סגרה את התיק

צגה מלקו:  אבל הציבור לא נתן לפרקליטות לסגור

צגה מלקו:  בלית ברירה, בלחץ הציבור, הפרקליטות חזרה בה, בטענה שאומרת "זאת האימא ולא הבת"

צגה מלקו:  אותנו לא מעניין

צגה מלקו:  אותנו מעניינים החיים של רפאל עדנה

צגה מלקו:  לא מעניין אותי אם זאת הרופאה עשתה או אימא שלה או מישהו אחר

טלי גוטליב: נכון

צגה מלקו: איך זה יכול להיות במדינת ישראל – ילד בן ארבע נדרס, הדורסת בורחת, מתעתעת? אבל אנחנו לא נעזוב אותה

צגה מלקו:  לאיזה מוסך היא הלכה? אנחנו נשיג את זה

צגה מלקו:  היא דאגה לתקן את הרכב

צגה מלקו:       בסוף אומרים "זאת לא היא, זאת אימא"

צגה מלקו:  אתם יודעים, זאת המדינה שאנחנו חיים בה, זאת החברה שאנחנו חיים בה

צגה מלקו:  חברתי מירב בן ארי, זו הנקודה, זה בדיוק השוויון שאנחנו מתהדרים בו

צגה מלקו:  איך זה יכול להיות?      

מירב בן ארי: זה אפילו לא משהו - - -     

צגה מלקו: תגידי, היום זה יוצא אתיופיה בן ארבע, מחר זה יכול להיות ילד של כל אחד, נכד של כל אחד

אופיר כץ: - - - צריך להרשיע את שניהם

צגה מלקו: אבל במקום זה - - -     

אוריאל בוסו: אני מכיר סיפורים אחרים – כשהנדרס היה בן של בכיר, אז הדורס קיבל שנות מאסר ממושכות, בגלל האווירה הציבורית

צגה מלקו: בוודאי, בדיוק

צגה מלקו:  תגידו, מה החטא של רפאל?      

מירב בן ארי:  - - - תאונה נוראית, והבן אדם שעלה, רצח את אילון אמסלם

אוריאל בוסו: רגע, זה לא רצח, מה שהיא סיפרה לך?      

מירב בן ארי: לגמרי, שיקבל עונש

צגה מלקו: אני אספר לך - - -     

אוריאל בוסו: אבל איך הפרקליטות סוגרת תיק כזה?      

צגה מלקו: הפרקליטות סגרה

אוריאל בוסו: מה ההיגיון שעומד - - -      

מירב בן ארי: - - -      

אוריאל בוסו: מזעזע, אני אתמול קראתי את זה, אני לא האמנתי שזה אמיתי

צגה מלקו: 	 אני רוצה להשלים את דבריי

מירב בן ארי: אני מסכימה איתך, אין לי ויכוח

צגה מלקו: מה החטא של הילד בן הארבע?     

מירב בן ארי: שנייה - - -      

צגה מלקו: תקשיבי, מה החטא של בן הארבע? שנולד לקהילה לא נכונה - -     

מירב בן ארי: קודם כול אני מסכימה איתך, לגמרי 

אוריאל בוסו: זה מזעזע

צגה מלקו: - - לקהילה שאין לה כסף, לקהילה שאין לה עורך דין

צגה מלקו:  לקהילה, למשפחה – אין לה כסף לשלם - -     

מירב בן ארי: שנייה - - -      

צגה מלקו: - - זה החטא שלו – שנולד לקהילה לא נכונה, בצבע לא נכון

צגה מלקו:  שלא נסתיר את זה

צגה מלקו:  כל עוד לא נגיד את האמת בגלוי, לא נפתור את הבעיה

מירב בן ארי: שנייה, רגע, קודם כול אני מסכימה איתך לגמרי, זו שערורייה

מירב בן ארי:  אוי ואבוי, זה צריך - - -     

אוריאל בוסו: תודה, חברת הכנסת צגה, צריך לסיים

מירב בן ארי: אבל אני לא חושבת שלבוא ולהשוות לתאונה של אילון אמסלם, שנרצח על הכביש רק בגלל הנהג, זה לדעתי - - -     

אוריאל בוסו: אני לא השוויתי אליו

אוריאל בוסו:  הייתה גם תאונה של בן של שופט, אני לא זוכר

מירב בן ארי: אני מכירה, אתה דיברת עליו, זה חבר שלי, אבא שלו

אוריאל בוסו: לא, היו כמה

מירב בן ארי: אל תשוו

צגה מלקו: תנו לי, אני רוצה לדבר על - - -     

אופיר כץ: צגה, אני מציע שאת תרדי, אנחנו ננסח מכתב ליו"ר ועדת החוקה, נעשה ביחד דיון - - - על איך סגרו את התיק הזה בפעם הראשונה

צגה מלקו: בדיוק

מירב בן ארי: כן, אבל אל תשוו

צגה מלקו: זה הנושא שהכי חשוב לי

צגה מלקו:  הפרקליטות סוגרת

צגה מלקו:  מה הטענה? לא הרופאה נהגה, אימא שלה

צגה מלקו:  מה, אימא שלה לא צריכה לעמוד לדין? היא הושיטה עזרה?     

אופיר כץ: בטח שכן

צגה מלקו: לכן אני אומרת לכם, חבריי חברי הכנסת, זה המבחן שלנו - -      

אוריאל בוסו: בשיתוף פעולה

צגה מלקו: - - בשיתוף פעולה אנחנו צריכים להגיע – איך הפרקליטות סוגרת את התיק? ילד בן ארבע נדרס למוות, איזו תשובה ניתן למשפחה? איזו תשובה ניתן להורים?     

אוריאל בוסו: תודה רבה

אופיר כץ: 	 הפרקליטות תבוא לפה לוועדה ותיתן תשובות

אוריאל בוסו: תודה רבה לחברת הכנסת צגה מלקו

אוריאל בוסו:  חבר הכנסת מיקי לוי, אומנם כבר עברנו את שמך, אבל האם אתה רוצה לדבר? תודה רבה

אוריאל בוסו:       חברי הכנסת, אנחנו סיימנו את רשימת הדוברים

אוריאל בוסו:  אני מבין שאין צורך לסכם, נעבור להצבעה - - -      

מירב בן ארי: - - -      

אוריאל בוסו: חברת הכנסת בן ארי, לא השווינו, חלילה

אוריאל בוסו:  אני אומר שמבחינת האווירה הציבורית זה היה שונה

מירב בן ארי: - - - היה שם רצח

אוריאל בוסו: 	 הצעת חוק הבוררות המסחרית הבין-לאומית, התשפ"ג–2023, בקריאה הראשונה

אוריאל בוסו:  מי בעד?      

אוריאל בוסו: בעד ההצעה להעביר את הצעת החוק לוועדה – 10 

אוריאל בוסו: נמנעים – אין 

אוריאל בוסו: עשרה בעד

אוריאל בוסו:  מי נגד? אין מתנגדים, אין נמנעים, אני קובע שהצעת חוק הבוררות המסחרית הבין-לאומית, התשפ"ג–2023, התקבלה בקריאה ראשונה ותעבור לוועדת החוקה, חוק ומשפט להכנתה לקריאה השנייה והשלישית

אוריאל בוסו: [רשומות (הצעות חוק, חוב' מ/1653)

אוריאל בוסו: ] 

אוריאל בוסו: 	 חברי הכנסת, נעבור לסעיף הבא על סדר-היום

אוריאל בוסו:  הצעת חוק לתיקון פקודת היבוא והיצוא (מס' 5) (מתווה לשינוי שיטת היבוא), התשפ"ג–2023, בקריאה הראשונה

מירב בן ארי: אבל איפה השנייה והשלישית של החיילים?     

אוריאל בוסו: אחר כך, האחרון - - -     

מירב בן ארי: - - - קריאה ראשונה - - -     

אוריאל בוסו: כן

אוריאל בוסו:  אני מזמין את השרה גלית דיסטל להציג את הצעת החוק, בשם שר הכלכלה

גלית דיסטל אטבריאן: הצעת חוק לתיקון פקודת היבוא והיצוא (מס' 5) (מתווה לשינוי שיטת היבוא), התשפ"ג–2023

גלית דיסטל אטבריאן:  מוצע להתאים את שיטת היבוא בישראל לשיטה הנהוגה באיחוד האירופי, ולהקל את התנאים הנדרשים לשם יבוא טובין שחל עליהם תקן רשמי ואשר נכללים בקבוצת יבוא מספר 2, טובין שרמת הסיכון הטמונה בהם היא בינונית, דוגמת סירי לחץ ומגהצים חשמליים; ובקבוצת היבוא מספר 3, טובין שרמת הסיכון הטמונה בהם היא נמוכה, דוגמת מנורות ואריחים

גלית דיסטל אטבריאן:       בהתאם לכך מוצע לשנות את ברירת המחדל של הגשת הצהרה לממונה על התקינה במשרד הכלכלה והתעשייה כתנאי לשחרור הטובין כאמור מפיקוח רשויות המכס, ולקבוע כי על היבואן תחול חובת שמירה של תיק המוצר שיכלול בין השאר גם הצהרה על עמידת הטובין בדרישות התקן הרשמי, כך שהפיקוח על עמידת הטובין בתקן ייעשה בעת הפיקוח בשווקים

גלית דיסטל אטבריאן:  הוועדה המוסמכת היא ועדת הכלכלה

אוריאל בוסו: תודה רבה לשרה גלית דיסטל

אוריאל בוסו:  נעבור לרשימת הדוברים: חבר הכנסת אלעזר שטרן – אינו נוכח; חבר הכנסת חמד עמאר – אינו נוכח; חברת הכנסת מרב מיכאלי – אינה נוכחת; חבר הכנסת יוסף עטאונה – אינו נוכח; חברת הכנסת נעמה לזימי – אינה נוכחת; חברת הכנסת טלי גוטליב – מוותרת

טלי גוטליב: לא, אין צורך, מיצו אותי עד פה

אוריאל בוסו: חבר הכנסת אחמד טיבי – אינו נוכח; חברת הכנסת אימאן ח'טיב יאסין – אינה נוכחת

אוריאל בוסו:  חברת הכנסת מירב בן ארי, בבקשה

מירב בן ארי: תודה, אדוני היושב-ראש

מירב בן ארי:  אני רוצה רק לסיים שני דברים שנאמרו כאן ואני חייבת להתייחס אליהם

מירב בן ארי:  אחד, הנושא של הפריבילגיות, חייבים להפסיק עם השיח הזה

מירב בן ארי:  כל הזמן מדברים, פריבילגיות, חייבים להפסיק עם זה

מירב בן ארי:  בעיניי בסוף, מזרחי, אשכנזי, לא משנה, כשהוא מגיע לעמדה בזכות הכישורים שלו – כך צריך להתייחס אליו

מירב בן ארי:  צריך להפסיק לשסות בין אשכנזים לספרדים, מי יותר טוב, מי פחות טוב

מירב בן ארי:  זה לא רלוונטי בעיניי, כי בסוף בסוף, בשורה התחתונה – הינה אני אומרת – לבוא ולהגיד: חטופי תימן – מי שהתעסק בחטופי תימן, אגב, צריך לומר, זו נעמה לזימי מהאופוזיציה ונורית קורן

מירב בן ארי:  צריך לתת להן את כל הקרדיט – גם אז, אגב, בכנסת העשרים, אומנם לזימי לא הייתה, אבל כל מי שהיה עם נורית קורן בחטופי תימן ידע לשתף פעולה, וכל השיח המתלהם הזה לא מוביל לשום דבר

מירב בן ארי:      אני רוצה להגיד עוד משהו, גם לך, אדוני היושב-ראש

מירב בן ארי:  ההחלטה באירוע הזה שצגה דיברה היא החלטה גרועה בפני עצמה

מירב בן ארי:  צריך לתקוף אותה לגופו של עניין

מירב בן ארי:  לגופו של עניין, ואם את צריכה את הסיוע גם נעזור

מירב בן ארי:  אבל תפסיקו עם ההרגל הזה של לבוא ולהשוות לאירועים אחרים

צגה מלקו: אני לא השוויתי - - -     

מירב בן ארי: לא, לא את, לא את

צגה מלקו: - - - אני דיברתי - - -      

מירב בן ארי: אבל גם פניתי ליושב-ראש

מירב בן ארי:  והינה, אני אומרת לך, בסוף, בסוף, הילד נרצח

מירב בן ארי:  צריך לומר - -      

צגה מלקו: בדיוק

מירב בן ארי: - - מי שאלה – גם במקרה של אותו אדם, שבאופן אישי אני גם מכירה את אילון אמסלם, זיכרונו לברכה, שנרצח, ליטרלי, עלה נהג שיכור, העיף אותו בפגע וברח, המשיך לנסוע, והפקיר את הגופה של אילון יותר משעה, עד שהגיעה המשטרה

מירב בן ארי:  לא מצאו אותו בכלל

מירב בן ארי:  בוודאי שהוא קיבל את 12 השנים וטוב שכך

מירב בן ארי:  אגב, את יודעת גם עוד משהו? בכנסת העשרים חוקקנו את החוק של המתה, שיש סיבות של המתה שזה לא רק גרימת מוות ברשלנות - -      

טלי גוטליב: לא, זה - - -      

מירב בן ארי: - - קלות דעת, פזיזות – את יודעת, את באה מהעולם הזה – ולכן הצלחנו להחמיר את הענישה

מירב בן ארי:  זאת אומרת, גם נתנו לבית המשפט - - -      

צגה מלקו: אבל במקרה זה סגרו את התיק - - -     

מירב בן ארי: אבל – מה אני באה ואומרת לך? לגופו של עניין בוודאי שצריך לעסוק בזה

מירב בן ארי:  לא ללכת ולהשוות, זה לא עושה טוב לאף אחד מהצדדים, זה בטח לא יחזיר אף אחד מהילדים

מירב בן ארי:       ועוד מילה אחת אחרונה בעניין הזה

מירב בן ארי:  בסוף, בדברים האלה, בעיניי, בטח בתאונות דרכים שזה רצח, צריך להתייחס כמו שאת דיברת, לגופו של עניין, ולחשוב איך אפשר לסייע ביחד, ולא לבוא לעשות מלחמה, כי המלחמה באה בסופו של דבר כנגד ההחלטה, ההחלטה הגרועה הזאת

מירב בן ארי:  שם זה צריך להיות, ולא אחד עם השני כחברה, ובגלל זה היה לי חשוב גם לעלות וגם לתקן את היושב-ראש

צגה מלקו: - - -      

מירב בן ארי: לא, אני תיקנתי אותו תוך כדי

צגה מלקו: כשמדובר באוכלוסיות מוחלשות - - -      

מירב בן ארי: אז הינה, אני אומרת - - -      

צגה מלקו: אני רוצה להגיד לך, אם הילד הזה, אם למשפחה הייתה אפשרות להביא עורך דין - - -      

מירב בן ארי: לתפיסתי - - -      

אוריאל בוסו: תודה

צגה מלקו: - - -      

מירב בן ארי: אז הינה אני אומרת לך - -      

אוריאל בוסו: את לא יכולה להתכחש, האווירה הציבורית משפיעה

מירב בן ארי: - - ההחלטה היא החלטה גרועה

צגה מלקו: בדיוק

צגה מלקו:  היא רצחה אותו - - -      

מירב בן ארי: אבל אני אומרת לך, ההחלטה - - -      

צגה מלקו: לא היו צריכים - - - מה זה הדבר הזה - - -      

אוריאל בוסו: תודה, חברת הכנסת צגה

אוריאל בוסו:  תני לה להשלים את הדברים

מירב בן ארי: ההחלטה היא החלטה גרועה, אוקיי?      

צגה מלקו: נכון

מירב בן ארי: אבל צריך לתקוף אותה לגופו של עניין, הינה אני אומרת לך

צגה מלקו: אני מדברת לגופו של עניין, אבל את צריכה להבין את זה

צגה מלקו:  בואי אני אגיד לך - - -      

מירב בן ארי: תקשיבי, אני רוצה להגיד, אומנם עלתה לפה השרה ואמרה שאנחנו, בשמאל, אין לנו מנהיגות – אני מודה לה על הדאגה שלה, אני לא צריכה את הדאגה שלה – ואנחנו, בשמאל, הפריבילגים, ואנחנו, בשמאל, כנשים, הגענו לעמדות שלטון – לא מסתכלים אחורה, אבל אני יכולה להגיד לך שאנחנו במחנה שלנו דואגים, ונשתף פעולה בכל מצב שאוכלוסיות מוחלשות ייפגעו במדינת ישראל

מירב בן ארי:  מספיק ברור? מספיק ברור לך? אמרתי ברור לדעתי

מירב בן ארי:  תודה

אוריאל בוסו: תודה, מירב

אוריאל בוסו:  תודה

אוריאל בוסו:  חבר הכנסת מיקי לוי, האם מעוניין? תודה

אוריאל בוסו:  חבר הכנסת רון כץ, אחרון הדוברים

מירב בן ארי: היא אמרה, השרה, שאנחנו לא מכירים חרדים, השרה, הינה, היא יושבת שם – שאנחנו לא מכירים חרדים, כי אצלנו בשמאל לא פגשנו חרדים

מירב בן ארי:  אתה מבין?      

רון כץ: הבנתי

מירב בן ארי: אז אולי תספר לה - -      

רון כץ: דווקא היא, דווקא היא

מירב בן ארי: - - על ההיכרות של יש עתיד עם חרדים?      

מיקי לוי: זה מדהים, שרת ההסברה - - -     

מירב בן ארי: אנחנו, השמאל - - -    

גלית דיסטל אטבריאן: - - - שלא אמרתי את זה - - -     

רון כץ: תודה רבה, אדוני

אוריאל בוסו: תודה

מירב בן ארי: הינה, תראי - -      

גלית דיסטל אטבריאן: - - - זה לא נאמר

מירב בן ארי: - - הוא לא נבהל

טלי גוטליב: אבל היא לא אמרה את זה

מירב בן ארי: הוא לא נבהל

מירב בן ארי:  בבקשה

גלית דיסטל אטבריאן: באיזה עולם את חיה? איפה המציאות ואיפה את?      

מירב בן ארי: את לא מאמינה, אפילו היינו במשלחת בחו"ל ביחד

גלית דיסטל אטבריאן: אבל לא אמרתי את זה

מירב בן ארי: אפילו - - -      

אוריאל בוסו: תודה

אוריאל בוסו:  מירב, מה קרה היום?      

מירב בן ארי: מה קרה?      

גלית דיסטל אטבריאן: היא רואה אותי

אוריאל בוסו: מה, כל האנרגיות של הקיץ?      

מירב בן ארי: הרי אנחנו בשמאל לא יודעים מה זה חרדים

מירב בן ארי:  אני יושבת ליד חרדי

גלית דיסטל אטבריאן: אדוני היושב-ראש, אני מוציאה ממנה אנרגיות

אוריאל בוסו: תודה

מיקי לוי: ועוד - - - בדיוק - - -      

מירב בן ארי: - - -      

אוריאל בוסו: תודה

רון כץ: תודה רבה, אדוני

רון כץ:  כנסת נכבדה, האמת שהתכוונתי לבוא ולדבר קצת על הכנס החשוב שערך ראש הממשלה לשעבר וראש האופוזיציה, חבר הכנסת יאיר לפיד, על פגיעה במעמדן של נשים

רון כץ:  הצטערתי מאוד שאף נציג או נציגה מהקואליציה - - -      

טלי גוטליב: לא הזמנתם אותנו

רון כץ: כולם הוזמנו

רון כץ:  כולם הוזמנו

טלי גוטליב: ממש לא

רון כץ: תפתחי את המייל עכשיו, תוך כדי שאנחנו מדברים, תפתחי את המייל, ואת תראי שכולם הוזמנו

טלי גוטליב: אתה יודע שאני באה לכל הוועדות, גם שלכם

רון כץ: כולם הוזמנו, טלי

טלי גוטליב: בסדר - - -      

רון כץ: ולצערי הרב לא היה נציג אחד - -      

טלי גוטליב: בסדר - - - בכוונה לא רציתם שאני אגיע

רון כץ: - - וזה חבל מאוד, כי אנחנו רואים פה שבכל יום מעמדן של נשים במדינת ישראל - -      

טלי גוטליב: בכוונה לא רציתם שאני אגיע - - -      

רון כץ: - - הולך אחורה ונפגע

רון כץ:  טלי, הייתי מאוד שמח שתגיעי

רון כץ:  אני גם מאוד אשמח שתיקחי איתנו חלק בהובלה של הדבר הזה

טלי גוטליב: אין צורך להוביל

רון כץ: כי יש המון פגיעה - - -      

טלי גוטליב: לא תהיה הדרת נשים בממשלה הזאת

רון כץ: עובדתית יש

טלי גוטליב: לא תהיה

רון כץ: עובדתית יש

טלי גוטליב: לא תהיה

רון כץ: עובדתית יש

טלי גוטליב: מה שאתה רואה זה לא חדש

אוריאל בוסו: תודה

אוריאל בוסו:  חברת הכנסת טלי גוטליב, מה יהיה היום?      

רון כץ: עובדתית יש, טלי

טלי גוטליב: זה לא חוקי וזה לא יהיה

טלי גוטליב:  זה הכול - - -       

רון כץ: עובדתית יש, וצריך להילחם בזה יחד, וחבל לי שלא הגעתם

רון כץ:       ועכשיו, חברת הכנסת מירב בן ארי דיברה על נושא חשוב, ואני רוצה להמשיך אותה

רון כץ:  הניסיון להפריד בין מגזרים בחברה, בין עדות בחברה, זה סך הכול טקטיקה פסולה ובזויה של גריפת קולות, והיא חייבת להיפסק

רון כץ:  אין שום הבדל בין חרדים לחילונים, לגברים, לנשים, למזרחים, לאשכנזים

רון כץ:       סבתא שלי, זיכרונה לברכה, אחרי שעברה את השואה, השביעה אותי שלעולם אני לא אשאל מישהו מה העדה שלו, ואני חושב שבחיים לא שאלתי מישהו מה העדה שלו

רון כץ:  אבל מאז שאני במקום הזה, בבית הזה, כל היום אני שומע: האשכנזים ככה והספרדים ככה, הדתיים ככה והחרדים ככה, החילונים ככה – לא

רון כץ:  יש פה עם אחד

רון כץ:  יש פה עם אחד שעושים עליו מניפולציה קשה מאוד בשביל לפלג אותו, בשביל שמי שנמצא בשלטון יישאר בשלטון, אבל זה לא רוב העם

רון כץ:       ואם מישהו רצה לדעת מה הקשרים שלנו ומה היחסים שלנו, אז אני רוצה לומר לכם שהם בדיוק כמו של כל אחד אחר

רון כץ:  אין הבדל בין הקשר שלי עם אדוני היו"ר, הרב אוריאל בוסו, לבין הקשר שלי עם חבר אחר, ואין הבדל בין הקשר שלי עם יו"ר ועדת החינוך לכל חבר אחר, וכולנו צריכים להפסיק את הפילוג הנורא הזה בעם, וכולנו צריכים להפסיק עם העדתיות הזאת שרק פוגעת במדינת ישראל

אוריאל בוסו: תודה

רון כץ: והגיע הזמן שגם אתם, במחלקת הדגים הקפואים, תפתחו את הפה ותגידו: די, חלאס

רון כץ:  תפסיקו לעשות את זה לעם המסכן שלנו

רון כץ:  תראו מה עשיתם פה בשמונה חודשים, הכול מתפרק פה, טלי, וגם את יודעת את זה

טלי גוטליב: - - - לא

טלי גוטליב:  השמאל - - -      

רון כץ: גם את יודעת את זה

רון כץ:  גם את יודעת את זה שהייתם צריכים להגיד: עד כאן

רון כץ:  היית צריכה לעצור את זה בטבריה, שהיית הראשונה - -      

טלי גוטליב: לא, לא, לא

טלי גוטליב:  ממש לא

טלי גוטליב:  ממש לא

טלי גוטליב:  זה לא קשור - - -      

רון כץ: - - והיית צריכה לעצור את זה בסבירות, והיית צריכה לעצור את זה בעוד מקומות

רון כץ:  תבנו כבר קבוצה ותפילו את זה

רון כץ:  תודה רבה

אוריאל בוסו: תודה רבה לחבר הכנסת רון כץ

אוריאל בוסו:  חברי הכנסת, אנחנו נעבור להצבעה

אוריאל בוסו:  אין צורך לסכם

טלי גוטליב: ולא הזמנתם אותנו, רון

אוריאל בוסו: הצעת חוק לתיקון פקודת היבוא – חברת הכנסת טלי גוטליב, מה קרה?      

אברהם בצלאל: לא נשלח, לא נשלח

מירב בן ארי: נשלח, נשלח

טלי גוטליב: לא נשלח

אוריאל בוסו: חבר'ה, למה להתנצל? גם אם נשלח, אנחנו לא מגיעים להשתתף בכנס שבסופו של דבר יציג פופוליזם ויציג את הנושא של הדרה שאנשים עושים הדרה לא נכונה ואסורה

אוריאל בוסו:  ואני מקווה שתעשו גם כנס ותדאגו גם לאישה שרוצה ללכת לשחות בחוף נפרד, תדאגו גם לה

אוריאל בוסו:  לא לעשות פופוליזם מדברים כאלה

מירב בן ארי: מה זה פופוליזם? מתי זה קורה - - -      

אוריאל בוסו: למה, נהג האוטובוס שאמר לנשים ללכת אחורה הוא דתי בכלל? איזה שטויות אלה

אוריאל בוסו:  אז מה, דברים שאנחנו דוגלים - - -      

מירב בן ארי: אנחנו לא נגד הדת

מירב בן ארי:  מה קשור לדת?     

רון כץ: אתה יודע מה היה שם? הייתה שם נציגת ציבור חרדית שבאה ודיברה

אוריאל בוסו: עם חרדים כאלה, תאמין לי – אני מכיר במה מדובר

מירב בן ארי: למה? אתה תסכים שאישה חרדית תשב באחורי האוטובוס?     

אוריאל בוסו: מי אמר שאני מסכים לזה?     

מירב בן ארי: נו, אז למה לא?     

אוריאל בוסו: אבל למה את חושבת שהבנות שלי יושבות מאחורה? הבנים שלי יעברו לשבת? אנחנו לא יושבים במטוס ליד נשים? אני לא מבין מה השטויות האלה

מירב בן ארי: אבל זה לא כנס נגד הדת

אוריאל בוסו: אז בואו, לעשות פופוליזם על נושא

אוריאל בוסו:  כשאתם שואלים מי משסע בעם, אז תשאלו – זה כנס משסע

רון כץ: אז בואו נלך צעד קדימה, תגנו את זה

אוריאל בוסו: תודה רבה

אוריאל בוסו:       חבר'ה, הצבעה

אוריאל בוסו:  הצעת חוק לתיקון פקודת היבוא והיצוא (מס' 5) (מתווה לשינוי שיטת היבוא(, התשפ"ג–2023

אוריאל בוסו:  מי בעד?      

אוריאל בוסו: בעד ההצעה להעביר את הצעת החוק לוועדה – 12 

אוריאל בוסו: נמנעים – אין 

אוריאל בוסו: 12 בעד, אין נגד, אין מתנגדים

אוריאל בוסו:  אני קובע שהצעת חוק לתיקון פקודת היבוא והיצוא (מס' 5) (מתווה לשינוי שיטת היבוא(, התשפ"ג–2023, התקבלה בקריאה הראשונה ותעבור לוועדת הכלכלה להכנתה לקריאה שנייה ושלישית

אוריאל בוסו: [מס' מ/1524; דברי הכנסת, חוב' ל"ג, ישיבה 148; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא והאחרון בסדר-היום, הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, בקריאה השנייה והשלישית

אוריאל בוסו:  אני מזמין את יושב-ראש ועדת העבודה והרווחה, חבר הכנסת ישראל אייכלר, להציג את הצעת החוק

מירב בן ארי: אייכלר, אתה נציג החיילים לאחרונה, חבל על הזמן

אוריאל בוסו: חברת הכנסת מירב, יש הסתייגויות

אוריאל בוסו:  מושכים?     

מירב בן ארי: אחרי שהוא יסיים לדבר

מירב בן ארי:  כן, אנחנו מושכים

ועדת העבודה והרווחה): אדוני היושב-ראש, חברי הכנסת, אני מתכבד להציג בפניכם את הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, שהגישה הממשלה

ועדת העבודה והרווחה):   החוק הקיים כיום קובע כי תשלומים המשולמים לפי פקודות הצבא לחייל בשירות סדיר או לבני משפחתו אינם ניתנים להעברה, לשעבוד או לעיקול, למעט לשם תשלום חוב מזונות

ועדת העבודה והרווחה):  הוראות מקבילות נקבעו בחקיקה לגבי תשלומים המשולמים למשרתים בשירות לאומי אזרחי, וכן לגבי תשלומים המשולמים למתנדבים בשירות לאומי או בשירות קהילתי

ועדת העבודה והרווחה):       הצעת החוק שבפניכם מבקשת להעניק הגנה דומה מפני העברה, שעבוד או עיקול לחוב שאינו חוב מזונות לתשלומים בסכום של כ-540 שקלים המשולמים על ידי משרד העלייה והקליטה לעולה חדש שהוא חייל או משרת בשירות לאומי אזרחי או מתנדב בשירות לאומי או בשירות קהילתי

ועדת העבודה והרווחה):   לפי המוצע, תשלומים אלה, שנוהל של משרד העלייה והקליטה קובע את הזכאות לתשלומם  למטרות קיום, יהיו מוגנים הן בידי משרד העלייה והקליטה והן ב-30 הימים הראשונים שבהם הם נמצאים בחשבון הבנק

ועדת העבודה והרווחה):  יצוין כי מאחר שתשלומי משרד העלייה והקליטה הם למטרות קיום ולא למטרות תשלום שכר דירה, לא חלה לגביהם ההוראה המאפשרת לבעל דירה לעקל את הסכומים המגיעים לו כשכר דירה, אך נשמרה למשרד העלייה והקליטה הזכות לקזזו כנגד חוב שהזכאי לתשלום חייב למשרד

ועדת העבודה והרווחה):       בנוסף הצלחנו, בעזרת השם, להגיע להסכמה בוועדה ולהוסיף להצעת החוק הסמכה לשר הביטחון או לשר הממונה על השירות האזרחי, לפי העניין, לקבוע בתקנות כי תשלומים המשולמים על ידי משרד ממשלתי אחר למטרות קיום – זה בא פה במשהו שהוא מקבל למטרות קיום – לכל חייל, למשרת או למתנדב, כאמור, יהיו מוגנים גם הם מפני העברה, שעבוד או עיקול

ועדת העבודה והרווחה):  כך לא נידרש לתיקון חקיקה ראשית לכשיעלה צורך כאמור כאשר משרד הביטחון או משרד ממשלתי יחליט

ועדת העבודה והרווחה):       להצעת החוק הוגשו הסתייגויות, אך אני קורא לכם לאשר בקריאה השנייה ובקריאה השלישית את הצעת החוק כנוסח הוועדה, ובכך להקל על העולים החדשים שבשירות סדיר או בשירות אזרחי ולהגן על זכויותיהם

ועדת העבודה והרווחה):       אני מבקש להודות לצוות הוועדה המסור שנמצא מאחורי הקלעים אך בלעדיו לא נצליח לקדם את הצעות החוק ביעילות ובמקצועיות

ועדת העבודה והרווחה):  אני מזכיר את מנהלת הוועדה, הגברת ענת כהן שמואל

ועדת העבודה והרווחה):  הזכרת, חברת הכנסת בן ארי, שהעברנו עכשיו את החוק הכבד הזה של הנכים והכול

טלי גוטליב: הנכים והתגמולים

ועדת העבודה והרווחה): הרבה חוקים כאלה

ועדת העבודה והרווחה):  מאחורי כל החוקים האלה עומדים אנשים שעובדים ימים ולילות

ועדת העבודה והרווחה):  זאת מנהלת הוועדה, הגברת ענת כהן שמואל, הגברת אורית ארז, הגברת מעיין בן עמי, וכמובן היועצת המשפטית נעה בן שבת והמשפטניות שעסקו בחוקים האחרים, שהשכילו לנסח את התוספת שביקשנו להסכמת משרדי הממשלה

ועדת העבודה והרווחה):  תודה רבה כמובן לצוות משרד הביטחון, לייעוץ המשפטי של המשרד ולכל חברי הכנסת שיצביעו בעד הצעת החוק

ועדת העבודה והרווחה):       אדוני היושב-ראש, אני לא רוצה לגעת בכל הנושאים שהועלו פה היום, כי כשאני שומע בחודשים האחרונים מה שקורה במדינת ישראל אני חושב שהמשכיל בעת ההיא יידום

ועדת העבודה והרווחה):  קוראים לי כל יום לראיונות בתקשורת

ועדת העבודה והרווחה):  אני חושב שהקריאה שבאה מכל הצדדים להוריד את הלהבות היא מאוד מאוד חשובה, קריטית, ולא צריך להסביר גם למה

ועדת העבודה והרווחה):       אני רוצה להזכיר את השרה דיסטל שאמרה פה קודם בקשר לחרדים – שמעתי את הדברים שלך, כל כך נזכרתי, אלה היו פעם הדברים של האנשים החילונים בכנסת

ועדת העבודה והרווחה):  אני לא מדבר על מנחם בגין

ועדת העבודה והרווחה):  אגיד לכם אחד – אהרון ידלין, היה שר החינוך

ועדת העבודה והרווחה):  מפא"י, לא מהמפד"ל

ועדת העבודה והרווחה):  הוא אמר לי פעם שבאו לבקש ממנו שייתן תקצוב לתלמודי תורה שלומדים תורה, לילדים

ועדת העבודה והרווחה):  אז מישהו אמר לו: אבל הם לא ממלכתיים, הם לא בחינוך הזה

ועדת העבודה והרווחה):  אז הוא אמר: תגיד לי – הוא סיפר לי את זה – 3,000 שנה החינוך הזה החזיק לנו את העם היהודי, אז אתה לא רוצה שיהיו ילדים שילמדו בדיוק כמו שלמדו בדרך ישראל סבא?      

רון כץ: זה גם לא השתנה היום

רון כץ:  זה מה שאנחנו חושבים, זה לא השתנה היום

ועדת העבודה והרווחה): היום אני לא שומע את זה כמעט

ועדת העבודה והרווחה):  אבל אז אהרון ידלין ראה את זה

ועדת העבודה והרווחה):  חיים צדוק, למשל, היה שר המשפטים של מפא"י

ועדת העבודה והרווחה):  הוא היה מדבר מהבית היהודי ומהעיירה ומהזיכרונות של סבא

רון כץ: גם היום אנחנו אומרים אותו דבר

ועדת העבודה והרווחה): הלוואי

ועדת העבודה והרווחה):  בואו נחזור לזה

מירב בן ארי: מה עם שיתוף הפעולה שהיה לך עם מרצ? היו לך שיתופי פעולה חבל על הזמן

מיקי לוי: חבר הכנסת אייכלר, תודיע לשרה שמי שדאג לחינוך המיוחד החרדי זה עבדך הנאמן

ועדת העבודה והרווחה): עוד פעם, תזכיר

ועדת העבודה והרווחה):  אני לא שמעתי

מיקי לוי: אני אומר, תודיע לשרה דיסטל שמי שדאג ל-48 מיליון שקל לחינוך החרדי המיוחד זה אני

ועדת העבודה והרווחה): יישר כוח

ועדת העבודה והרווחה):  לא ידעתי מזה

ועדת העבודה והרווחה):  אתה רואה, חשוב שתפרסם דבר כזה

מיקי לוי: תשאל את גפני

מירב בן ארי: לא משתמשים בחרדים

ועדת העבודה והרווחה): אלה הדברים שאנחנו צריכים לעשות, כי היום כבר מדובר בפיקוח נפש

ועדת העבודה והרווחה):  זו לא שאלה של נעים או לא נעים

רון כץ: הרב אייכלר, אתה יודע מה ההבדל? אנחנו פשוט לא משתמשים בזה מי חרדי ומי לא חרדי

מירב בן ארי: לא משתמשים

מירב בן ארי:  בגלל זה אמרתי שרון יספר

ועדת העבודה והרווחה): אבל אם חבר הכנסת מיקי לוי העביר סכום לילדי החינוך המיוחד החרדי, חשוב שכל יהודי חרדי ידע את זה

רון כץ: אנחנו יודעים מזה

רון כץ:  אתה יכול לשאול

ועדת העבודה והרווחה): עובדה שאני לא ידעתי מזה

רון כץ: הרב אייכלר, תשאל אחרי זה באישי - - - כשאני הייתי ראש מינהל חינוך, בנו גם חילוני, בנו גם דתי לידו

רון כץ:  מה שצריך קיבלו

ועדת העבודה והרווחה): אז זהו, זה מה שצריך להדגיש וזה מה שצריך לעשות כותרות

מירב בן ארי: אני לא עשיתי דיונים אצלי בוועדה על האלימות נגד מפגינים חרדים? מה אכפת לי?     

אוריאל בוסו: תודה רבה לחבר הכנסת הרב ישראל אייכלר

ועדת העבודה והרווחה): תודה רבה, אדוני היושב-ראש

ועדת העבודה והרווחה):  עכשיו נותר לכם רק להצביע

אוריאל בוסו: להצעת החוק הזו הוגשו הסתייגויות

אוריאל בוסו:  ביקשו רשות דיבור

אוריאל בוסו:  יש פה כמה שמות שלא נמצאים פה

אוריאל בוסו:  קבוצת יש עתיד, קבוצת המחנה הממלכתי, קבוצת העבודה

אוריאל בוסו:  המחנה הממלכתי והעבודה לא נמצאים פה

מירב בן ארי: אייכלר, כל הכבוד

מירב בן ארי:  אנחנו מושכים את ההסתייגות של כל האופוזיציה

אוריאל בוסו: יש עתיד מושכים את ההסתייגויות

אוריאל בוסו:       אם כך, אנחנו נעבור להצבעה על הצעת החוק בקריאה השנייה והשלישית

אוריאל בוסו:  חברי הכנסת, הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, בקריאה השנייה

אוריאל בוסו:  מי בעד?      

ועדת העבודה והרווחה): כנוסח הוועדה

אוריאל בוסו: כנוסח הוועדה

אוריאל בוסו: בעד סעיפים 4–1 – 11 

אוריאל בוסו: נמנעים – אין 

אוריאל בוסו: 11 בעד, אין מתנגדים

אוריאל בוסו:  אני קובע הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, התקבלה בקריאה השנייה

אוריאל בוסו:      כעת נעבור להצבעה על הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, בקריאה השלישית

אוריאל בוסו:  מי בעד?     

אוריאל בוסו: בעד החוק – 11 

אוריאל בוסו: נמנעים – אין  

אוריאל בוסו: התשפ"ג–2023, נתקבל

אוריאל בוסו: 11 בעד, אין מתנגדים, אין נמנעים, אני קובע שהצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, התקבלה בקריאה השנייה והשלישית ותכנס לספר החוקים

אוריאל בוסו:      חברי הכנסת, תם סדר-היום

אוריאל בוסו:  הישיבה הבאה תתקיים, אם ירצה השם, ביום שני, א' בחשוון התשפ"ד, 16 באוקטובר 2023, ישיבה זו נעולה